
CUM  SÂ  SE  POARTE  PREOTUL 
CA  SA-ŞI  ASIGURE  COLABO¬ 
RAREA  MIRENILOR.1 

Colaborarea  preoţilor  cu  mirenii  în  biserică  nu 
e  o  idee  nouă.  Este  aproape  tot  atât  de  veche  ca 
şi  creştinismul.  O  aflăm  în  comunitatea  de  viaţă  a 
primilor  creştini,  apoi  creşte  şi  culminează  în  con¬ 
cursul  efectiv  pe  care  împăraţii  bizantini  l-au  dat 
bisericii. 

Epoca  sinoadelor  ecumenice  rămâne  în  istorie 
epoca  de  aur  a  acestei  strânse  colaborări,  când  de 
comun  acord  biserica  cu  statul  supraveghiau  pă¬ 
strarea  dogmelor  şi  a  disciplinei  bisericeşti.  împă¬ 
raţii  promulgau  hotărârile  sinoadelor  soborniceşti, 
le  dădeau  caracfer  de  lege,  în  imperiu.  Peste  tot 
ei  erau  executorii  deciziilor  sinodale  şi  cei  mai  de¬ 
votaţi  colaboratori  mireni  ai  clerului. 

Mai  târziu,  din  fatale  împrejurări  istorice,  din 
năvălirile  popoarelor  şi  din  acţiunea  curentelor  cari 


’  P.  Sf.  Episcop  Grigorie  al  Aradului  a  dat  preoţilor  spre  lucrare 
pentru  conferinţa  pastorală  din, acest  an,  tema:  Cum  poate  preotul  să-şi 
asigure  colaborarea  mirenilor?  E  o  temă  fericit  inspirată  şi  de  cea  mai 
mare  actualitate.  Socotind  însă  că  această  chestiune  e  în  funcţie  de  alte 
multe  şi  mari  probleme,  autorul  acestor  rânduri  s’a  izbit  mai  întâi  de  în¬ 
trebarea  de  mai  sus,  la  care  a  răspuns,  pe  cum  urmează... 

au  subminat  autoritatea  religiei,  această  colaborare 
s’a  răcit.  împăraţii  şi  cârmui  lorii  au  căutat  în  bi¬ 
serică  un  mijloc  de  dominare  politică,  simţindu-se 
buni  bucuroşi  că  scapă  din  cercul  rânduielilor  cari 
îi  obligau  la  mai  multă  curăţenie  a  vieţii  şi  a  mo¬ 
ravurilor.  Astfel  că  împreună-lucrarea  a  rămas  mai 
mult  formală,  exterioară. 

Mai  adăugând  la  aceste  fapte  şi  greşelile  nu¬ 
meroase  făcute  în  stat  faţă  de  biserică  şi  în  disci¬ 
plina  bisericească  faţă  de  stat,  amestecul  statului 
în  politica  bisericii  şi  amestecul  unor  reprezentanţi 
ai  bisericii  în  politica  statului,  despărţirea  este 
explicabilă. 

In  trecutul  nostru  istoric  nu  găsim  multe  in¬ 
formatului  cu  privire  la  colaborarea  preoţilor  cu 
mirenii,  din  pricina  că  viaţa  noastră  naţională  cu 
cea  religioasă,  a  fost  una.  Am  avut  o  singură  lege 
românească.  Iar  din  epoca  şaguniană  această  cola¬ 
borare  e  atât  de  bine  cunoscută  şi  recunoscută  în 
rezultatele  ei  fecunde  asupra  vieţii  româneşti  de 
dincoace  de  Carpaţi,  încât  a  o  mai  accentua  în¬ 
seamnă  a  repeta  lucruri  de  toată  lumea  ştiute.  în¬ 
suşi  dl  N.  Iorga  a  afirmat  în  adunarea  anuală  din 
primăvara  acestui  an  a  arhiepiscopiei  Bucureştilor, 
caracterul  festiv  şi  naţional  a  congreselor  şi  adu¬ 
nărilor  noastre  eparhiale  din  Ardeal.  Ori,  acest 
lucru  înseamnă  o  sinteză,  un  rezumat  al  unei  înde¬ 
lungate  colaborări  între  preoţi  şi  mireni,  şi  o  mă¬ 
reaţă  afirmare  a  conştiinţei  solidarităţii  naţionale 
şi  religioase. 

Astăzi,  în  faţa  asalturilor  necredinţii  organizate, 
se  cere  din  nou  întărirea  legăturilor  de  colaborare 
dintre  preoţi  şi  mireni,  mai  ales  că  atât  organizaţia 
statului  monarhic  cât  şi  biserica  sunt  deopotrivă 
ameninţate  de  noua  mistică  a  curentelor  extremiste, 
brutale  şi  păgâne. 

Cum?  Cari  sunt  căile  şi  mijloacele  ducătoare 
la  scop?  Ne  gândim  mai  întâi  la  o  reformă,  reală 
şi  sinceră  a  clerului,  deci  la  condiţiile  pe  cari  trebue 
să  le  îndeplinească  preotul,  ca  să-şi  asigure  cola- 

borarea  mirenilor,  aceste  condiţii  fiind  cel  dintâi 
mijloc  de  reformă  în  biserică  şi  cea  mai  sigură 
cale  de  apropiere  şi  angajare  a  mirenilor  în  slujba 
problemelor  de  viaţă  a  bisericii  noastre  creştine 
ortodoxe. 

* 

1.  întâi  de  toate  să  se  şteargă  toate  păcatele, 
cari  au  adus  ruptura  dintre  preoţi  şi  mireni.  Au 
fost  multe  păcate  în  centre  episcopeşti,  mănăsti¬ 
reşti  şi  parohiale  în  toată  creştinătatea.  Acestea 
se  ispăşesc  acum  şi  trebue  plătite  cât  mai  în  grabă, 
fără  a  le  mai  repeta. 

Este  un  fapt  cunoscut  şi  constatat,  că  lumea 
mai  degrabă  înregistrează  răul  decât  binele,  mai 
ales  când  faţă  de  mult  bine  se  află  şi  rău.  De 
acest  rău  trebue  să  ne  ferim,  ca  să  nu  dăm  prilej 
de  scandal,  nici  motive  de  critică  nimănuia.  Ame¬ 
stecul  de  interese  lumeşti  în  cele  bisericeşti  a  adus 
totdeauna  pagube  bisericii.  Cele  mai  apropiate  ca¬ 
zuri  le  avem  în  conflictele  din  Spania  şi  Italia,  iar 
la  noi,  ceva  mai  departe,  sunt  abuzurile  fanariote, 
cari  astăzi  ne  dau  roade  atât  de  amare.  Statul  să 
fie  stat,  —  organism  care  să  asigure  protecţiune 
egală  şi  dreaptă  cultelor  şi  aşezămintelor,  cari  îi 
dau  cea  mai  mare  putere:  sufletul.  Dar  şi  mănă¬ 
stirea  să  fie  mănăstire,  biserica  biserică,  iar  preotul 
să  fie  preot. 

2.  Să  se  refacă  disciplina  clerului.  Intr’o  bise¬ 
rică  în  care  preoţii  nu  cunosc  disciplina,  armonia 
de  convingeri  şi  unitatea  de  acţiune,  nu  poate  fi 
vorba  de  colaborare  efectivă  cu  mirenii. 

Nu  pot  sta  într’o  parohie  doi  preoţi  certaţi,  fiindcă 
otrăvesc  viaţa  religioasă  şi  morală  a  credincioşilor. 
Nici  nu  ne  dăm  seama  destul,  de  răul  pe  care-1 
produc  astfel  de  oameni,  cari  în  loc  să  predice 
exemplul  bun,  şi  cu  vorba  şi  cu  fapta,  propagă  pă¬ 
cate,  pe  cari  trebue  să  le  combată  din  toate  puterile. 
In  cazuri  concrete  trebue  să  intervie  imediat  şi  energic 
autoritatea  bisericească  şi  vinovatului  să-i  dicteze 

un  canon  pe  care  să-l  împlinească  într’o  parohie,, 
unde  să  nu-i  mai  vină  poftă  de  ceartă. 

Tot  atât  de  dezastruos  pentru  biserică  este 
exemplul  anumitor  ziare,  bucureştene  să  zicem,  con¬ 
duse  de  preoţi,  cari  folosesc  banii,  timpul  şi  auto¬ 
ritatea  lor  de  oameni  cu  nume,  pentru  a  se  terfeli 
şi  certa,  prin  ceeace  compromit  şi  distrug  însuşi 
prestigiul  bisericii  şi  al  clerului  în  general.  E  ne¬ 
maipomenit  ca  4 — 5  ziare  preoţeşti  independente, 
să  reprezinte  4 — 5  curente  de  discvalificare  publică 
a  celor  cari  le  conduc,  scormonindu-şi  cu  o  iscusită 
pricepere  unii  altora  scăderile.  Ce  profită  biserica 
din  astfel  de  hărţuieli?...  Autoritatea  bisericească 
trebue  să  cheme  şi  să  îndrume  la  ordine  şi  pe  unii 
şi  pe  alţii,  iar  celor  încăpăţînaţi  să  le  aplice  cele 
mai  aspre  pedepse  canonice.  Caterisirea  chiar.  Prea 
multă  anarhie  în  biserică  ne  duce  de  râpă. 

Nu  se  mai  pot  tolera  nici  ieşirile  atât  de  vio¬ 
lente  împotriva  ierarhiei  —  mai  violente  ca  împo¬ 
triva  ateismului,  —  fără  a  periclita  organismul  viu 
al  vieţii  eclesiastice.  Vinovaţii  şi  sus  şi  jos  să-şi 
ia  plata  lor,  —  dar  acest  lucru  să  se  facă  fără  a 
submina  autoritatea  şi  ierarhia  prin  campanii  de  ca¬ 
lomnii  scandaloase  şi  nejustificate. 

Prin  urmare  să  se  aducă  Ia  disciplină  clerul 
care  conştient  sau  inconştient  absentează  dela  da¬ 
torie  şi  se  face  vinovat  de  păcate  cari  se  pot  ierta 
laicilor,  dar  nu  clericilor.  Când  am  refăcut  solid 
această  disciplină,  asemenea  celei  din  creştinismul 
primar  sau  din  epoca  de  aur  a  bisericii,  am  vin¬ 
decat  o  adâncă  şi  periculoasă  rană,  care  a  produs 
mult  rău  în  trupul  bisericii  Mântuitorului  Hristos. 
Numai  atunci  putem  reface  şi  disciplina  laicilor, 
care  încă  nu  trebue  uitată  sau  neglijată. 

3.  Preotul  să  nu  vie  în  colizie  de  interese  cu 
mirenii.  In  primul  rând  concurenţa  de  câştiguri 
materiale  pe  cari  le  urmăresc  unii  clerici  meşteri 
în  afaceri  de  comerţ,  trebue  să  dispară  radical  şi 
definitiv,  printr’o  aspră  intervenţie  a  autorităţii  ie- 

rarhice.  Se  cere  o  ferire  ca  de  foc  de  astfel  de 
treburi,  pentrucă  e  un  dezastru  general  pentru  bi¬ 
serică  amestecul  şi  concurenţa  preoţilor  cu  negu¬ 
storii.  Preotul  să  fie  numai  la  misiunea  lui,  iar  dacă 
se  ocupă  de  afaceri  nedemne  de  chemarea  lui,  să 
fie  înlocuit  fără  discuţie.  Preoţia  e  apostolat  şi 
apostolatul  cere  jertfe.  Cine  nu  înţelege  acest  lucru, 
nu  are  ce  căuta  în  preoţia  lui  Hristos. 

4.  Preoţii  să  nu  facă  politică;  ori  dacă  fac,  să 
nu  o  facă  aşa  dupăcum  s’a  îndatinat  să  se  facă. 
S'a  spus  că  preotul  dacă  face  politică,  să  o  creşti¬ 
neze.  Dar  s’a  încercat  acest  lucru  până  în  prezent  ? 
Sunt  cunoscute  chiar  cazuri,  când  preoţii  au  fost 
huiduiţi  de  popor  din  pricina  politicei.  Personal  cu¬ 
nosc  un  caz  foarte  recent  într’un  sat,  unde  preotul 
a  fost  el  sfătuit  de  oameni,  sătui  şi  ei  de  politică, 
să  meargă  acasă  şi  să  lase  politica,  să  nu-i  mai 
învrăjbească  şi  el.  Să  predice  adevărul  dela  altar, 
iar  nu  vrajba  şi  politica  urei  între  partide.  Ţăranii 
în  acest  caz  au  dat  dovadă  de  mai  mult  bun  simţ, 
ca  acela  care  ar  fi  trebuit  să  le  fie  sfătuitor  şi 
conducător  firesc. 

Apoi  preoţii  parlamentari,  până  în  prezent,  mai 
bine  zis  până  la  seria  actualilor  parlamentari,  nu 
şi-au  prea  făcut  datoria  nici  faţă  de  biserică,  nici  faţă 
de  fraţii  şi  colegii  lor.  E  atât  de  dureros  şi  atât  de 
adevărat  acest  fapt,  încât  e  destul  să  ne  gândim 
la  legiferările  statului  faţă  de  cultele  minoritare  şi 
faţă  de  noi  şi  trebue  să  ne  ascundem  faţa,  ca  să 
nu  se  mai  ştie  că  am  avut  şi  noi  preoţi  şi  proto¬ 
popi  în  parlament,  când  în  bugetul  statului  se  jertfea 
biserica  ortodoxă  în  profitul  cultelor  minoritare. 
Astăzi  suntem  aproape  în  pragul  despărţirii  bise¬ 
ricii  faţă  de  stat,  în  bună  parte  datorită  lipsei  de 
energie  a  preoţilor  parlamentari,  cari  în  loc  să  susţie 
prestigiul  şi  autoritatea  bisericii  în  cadrul  statului, 
s’au  înhămat  pur  şi  simplu  la  carul  politicei  de  partid. 
Suntem  convinşi  că  decât  aşa  politică,  mai  bine  cel 
mai  umil  ostaş  alui  Hristos  în  biserică.  Şi  mai  mult 
face  acest  lucru  decât  tot  veninul  din  cazanul  satanei. 

5.  Preotul  să-şi  facă  cinstit  şi  cu  suflet  che¬ 
marea.  Dacă  nu  va  face  acest  lucru,  aceia  dela 
cari  are  mai  multă  nevoie  de  colaborare,  îi  vor  fi 
potrivnici.  Câte  cazuri  nu  avem  de  preoţi,  cari  nu 
au  satisfăcut  corect  cerinţele  sufleteşti  ale  enoria¬ 
şilor!  Nu  atribuim  preoţilor  cauza  ivirii  şi  lăţirii  sec¬ 
telor.  Dar  sectanţii  exploatează  teribil  orice  pas 
greşit  şi  orice  lipsuri  de  cari  se  face  vinovat 
preotul. 

Apoi  nici  vorbă  nu  mai  poate  fi  de  târgueli 
pe  motive  stolare.  Niciodată  nu  s’a  justificat  acest 
procedeu  nefast,  dar  astăzi  discreditează  şi  pro¬ 
voacă  nemulţumiri  atât  de  mari,  încât  în  nici  un 
chip  nu  se  mai  pot  potoli.  Din  contră,  coboară 
enorm  întreagă  autoritatea  morală  a  tagmei  preo¬ 
ţeşti.  Spunem  acest  lucru,  fiindcă  s’au  făcut  multe 
abuzuri.  Preotul  are  datorinţa  de-a  atrage  cu 
blândeţe  şi  stăruinţă  atenţiunea  enoriaşilor,  asupra 
datorinţelor  lor  nu  numai  religioase  şi  morale,  ci 
şi  materiale,  dar  fără  să  lase  impresia  că  vânează 
numai  pe  cele  din  urmă.  E  drept  că  în  situaţia  ma¬ 
terială  a  preotului  de  astăzi  acest  lucru  e  foarte 
greu.  Insă  astfel  nu  se  pot  repara  excesele  făcute 
cu  încasatul  stolelor. 

6.  Preotul  să  stea  de  vorbă  creştineşte  cu  cre¬ 
dincioşii  şi  să-i  cerceteze  şi  la  casele  lor,  intere- 
sându-se  de  nevoile  lor  şi  după  posibilităţi  lecu- 
indu-le.  Nu  e  uşor  nici  acest  capitol  din  viaţa  preo¬ 
ţească.  Dar  neasemănat  de  urâtă  rămâne  impresia 
când  preotul  îşi  vizitează  credincioşii  numai  atunci 
când  îi  picură  ceva  dela  ei.  O  vizită  inspirată  într’o 
familie,  însoţită  de  vorbe  bune,  ajunge  mai  mult 
pentru  asigurarea  de  colaboratori  decât  zeci  de 
predici.  Tot  la  fel,  un  sfat  bun  sau  un  ajutor  la 
timp  necesar  face  mai  mult  decât  grămezi  întregi 
de  comitete  cu  şedinţe  şi  cu  procese  verbale. 

7.  Preotul  să  stea  în  fruntea  sau  cel  puţin  în 
comitetele  asociaţiilor  culturale,  sociale  şi  filantro¬ 
pice  din  parohie.  Iniţiativele  bune,  pornite  de  preot. 

vor  găsi  şi  colaboratori.  Preoţii  totdeauna  au  iubit 
cultura  şi  au  sprijinit  asistenţa  socială.  La  noi  în 
Ardeal  „Astra“  la  sate  a  prins  rădăcini  prin  oste¬ 
neala  preoţilor.  Rămâne  un  frumos  capitol  în  istoria 
Asociaţiunii  dela  Sibiu  felul  în  care  preoţii  au 
sădit  idealurile  ei  în  mijlocul  poporului  român.  In 
prezent  deşi  misiunea  preotului  trebue  să  aibă  un 
caracter  mai  pronunţat  religios,  nu  trebue  să  se  de¬ 
părteze  de  figura  venerabilă  a  preotului  din  trecut 
care  armoniza  şi  sintetiza  atât  de  minunat  naţio¬ 
nalismul  cu  ortodoxia  noastră.  Pe  una  trebue  să  o 
facem,  dar  nici  pe  ceealaltă  să  nu  o  lăsăm  în  pă¬ 
răsire. 

8.  Preotul  să  stea  totdeauna  în  ajutor  paro- 
hienilor  săi,  când  au  lipsă  de  cereri  şi  de  inter¬ 
venţii  drepte  şi  să  lupte  cu  zel  în  interesul  eno¬ 
riaşilor.  Câte  nevoi  nu  are  ţăranul  şi  de  câte  ori 
nu  bate  pe  la  uşile  domnilor  pentru  treburi  de  nimic 
şi  totuşi  necesare.  Un  singur  cuvânt  al  preotului 
ar  fi  destul  ca  să-i  cruţe  timpul  şi  paralele  arun¬ 
cate  din  nepricepere  sau  din  abuzul  celor  mari.  La 
fel  e  şi  cu  satul  întreg.  Preotul  mai  bine  ca  ori 
care  altul  cunoaşte  lipsurile  satului,  pe  cum  şi  căile 
şi  mijloacele  de-a  le  vindeca.  Luptând  pentru  binele 
comun  îşi  ridică  prestigiul  de  bun  şi  adevărat  pă¬ 
stor  al  turmei,  care  ca  orice  turmă  bine  grijită,  va 
răsplăti  din  belşug  truda  păstorului.  Când  observă 
enoriaşii  că  preotul  le  stă  întru  toate  în  ajutor,  şi 
luptă  în  interesul  lor,  ştiu  şi  ei  să  remunereze  cin¬ 
stit  munca  preotului  lor. 

9.  Preotul  însuşi  trebue  să  fie  un  model  de 
creştin  şi  om  care  să  înţeleagă  odată  că  şi  el  tre¬ 
buie  să  facă  ce  spune,  ieşind  pentru  totdeauna  din 
acea  lamentabilă  anomalie,  de-a  nu  face  tocmai  el 
ceeace  altora  le  cere  să  facă.  Un  preot  atunci  va 
culege  roade  bune  în  parohie  când  predică  mai 
mult  cu  faptele,  decât  cu  vorbele.  Predica  fără  fapte 
e  tot  aşa  de  moartă,  ca  şi  trupul  fără  suflet. 

Avem  exemplul  sugestiv  al  Iui  popa  Tanda, 
care  atâta  vreme  cât  a  predicat  numai  cu  gura. 

vorba  lui  nu  a  avut  nici  un  efect  în  parohie.  Numai 
după  ce  a  predicat  şi  cu  casa  şi  cu  grădina  şi 
peste  tot  cu  faptele,  a  putut  transforma  sărăcia  în 
avuţie.  Acest  exemplu  îl  găsim  oriunde  se  află  un 
preot  de  treabă  şi  cu  purtări  bune. 

Deci  creştin  înainte  de  toate.  „Calcă  a  popă" 
şi  fii  „în  slujbă  sfântă,  sfânt"  !... 

10.  Preotul  să  nu  poarte  vorbe  şi  intrigi  în  pa¬ 
rohie.  Din  contră  să  le  înlăture  cât  mai  mult.  Căt 
e  de  urât,  greţos  de  urât,  când  se  află  că  un  preot 
a  spus  o  minciună  şi  în  loc  să  ducă  vorbe  bune, 
poartă  intrigi  între  săteni  sau  orăşeni.  Este  destulă 
vrajbă  astăzi  pe  lume.  Preotul  cât  poate  să  o  po¬ 
tolească  şi  să  aducă  în  locul  ei  pace  şi  dragoste. 
Duhul  nouei  vieţuiri  creştineşti  trebue  să  plece  dela 
preot,  care  niciodată  nu  are  nici  un  motiv  de-a 
face  pe  mâniosul  sau  chiar  pe  răsbunătorul,  chiar 
şi  atunci  când  sufere  pe  nedrept  din  partea  voito¬ 
rilor  de  rău. 

* 

Adăugând  la  aceste  condiţii  şi  principiile  pe 
cari  le-a  schiţat  sf.  ap.  Pavel  şi  le  comentează  şi 
completează  pastorala  noastră  ortodoxă,  am  făcut 
un  mic  tablou  despre  însuşirile  pe  cari  trebue  să 
le  aibă  un  preot,  ca  să-şi  asigure  colaborarea  mi¬ 
renilor  şi  împreună  cu  această  colaborare  să  le  an 
gajeze  şi  conştiinţa  şi  conduita.  Am  indicat  mai 
ales  păcatele  de  cari  sufăr  mulţi  din  cei  ce  poartă 
pe  umeri  sarcina  de  ispravnici  ai  tainelor  lui  Dum¬ 
nezeu,  ca  să  fim  sinceri  şi  să  ni  le  recunoaştem  şi 
bine  înţeles  să  ni  le  lecuim,  ca  să  nu  mai  dăm  nici 
un  prilej  de  critică  acelora,  cari  şi-au  făcut  o  me¬ 
serie  din  a  ne  bârfi  pe  nedrept  ca  şi  pe  drept. 

Ar  mai  fi  încă  multe  de  spus  cu  privire  la 
aceste  lucruri.  Mai  ales  că  relele  de  cari  suferim 
nu  se  reduc  numai  la  aceste  câteva  pe  cari  direct 
şi  indirect  le-am  înşirat  aci.  Am  pornit  însă  dela 
noi  înşine,  ca  înainte  de-a  certa  păcatele  altora,  să 
ne  vedem  de-ale  noastre.  Altfel  asupra  noastră 

se  resfrânge  înfricoşatul  blestem  şi  profeţia  pe  care 
Moisi  o  adresa  poporului  său:  «Pi'e/rea  ta  din  tine, 
Israile »  /... 


Când  întreagă  atmosfera  gândirii  şi  a  vieţii 
contimporane  e  contra  noastră,  cel  puţin  noi  să  fim 
curaţi  şi  la  slujbă.  Iar  dacă  va  trebui  să  murim, 
să  murim  pe  scut,  împlinindu-ne  cinstit  şi  solidar 
chemarea  sfântă. 


Fr  IL.  V.  FELEA. 


(£>  (5) 

ÎNDREPTAREA 

PREŞ  VI  TERI  LOR,  DIACONILOR  ŞI  TU¬ 
TUROR  CLIROSULUI  BISE ARICESC  DIN  DE 
DUMNEZEU  MÂNTUITA  EPARHIE  A  VER- 
ŞEŢULUI,  CARANSEBIŞULUI,  LOGOJULUI, 
ORŞO V A-MEH ADIEI  ŞICELORALALTE  PĂRŢI.' 

In  Verşeţ  în  2  Iulie,  afară  dată. 

ANUL  1802. 

losif  cu  mila  lui  Dmnezeu  pravoslavnicul  al  sfintei  sobor¬ 
niceştii  şi  apostoliceştii  Bisearici  a  Răsăritului  Episcop  Verşetului, 
Caransebişului,  Logojului  şi  al  Orşavo  Mehadiei  şi  celoralalte  părţi. 

Bineîncuviinţate  Protopresvitere,  şi  £toţi  preoţii  şi  diaconii 
protopresviteratui  Logojului.  Dar  vouă  dela  Dmnezeu  Tatăl,  şi 
Domnul  nostru  Isus  Hristos  întru  Duhul  sfânt,  şi  a  noastră 
arhipâstorească  Blagoslovenie. 

In  ce  chip  din  ziua  primirii  spre  mine  aceştii  chiemări  mari 
arhiereşti  cu  darul  preasfântului  Duh,  ca  să  pasc  turma  lui 
Hristos  cea  cuvântătoare  şi  săîndreptez  cârma  Besearicii  Domnului 
Is.  Hrs,  cu  toate  puterile  mele  m’am  sârguit,  întâiu:  în  cele 
două  păzite  de  Dmnezeu  Eparhii  a  Pacraţului,  şi  a  Bacichei, 
aşişderea  şi  întru  această  de  Dmnezeu  mântuită  Eparhie  a 
mea  a  Verşeţ-Caransebişului,  după  datorinţa  mea  cea  Arhipă- 
storească  m’am  sârguit,  ca  pe  clinii»  şi  norodul  cel  supus  şi  în¬ 
credinţat  mie,  în  duhovniceasca  îndreptare  în  pravoslavie,  şi  în 
buna  rânduiala,  spre  lauda  tuturor  celor  ce  se  află  în  buna 
creştinătate,  a-i  întări.  Cât  cu  umblarea  mea  cea  de  adeseori 
prin  eparhie,  şi  cu  duhovniceştile  învăţături,  atâta  şi  cu  învă¬ 
ţăturile  cele  ce  am  dat  cliricilor  celor  ce  se  gătesc  către  preoţie, 
şi  preoţilor  celor  tânări,  şi  diaconilor  în  şcoala  mea  cea  de  curte 
cliricească,  precum  şi  cu  învăţăturile  mele  cele  în  scris  în  multe 
rânduri  vouă  trimise,  ce  se  află  în  protocoale  voastre  cele  de 
ţirculare,  v’am  dat  a  înţelege.  Ci  iată  o  mare  jale !  Toată  sâr- 

1  Vezi  „Revista  Teologică**  din  1931,  Nr.  3.  pag.  199, 

guinţa  mea  aceasta  înaintea  Iui  Dmnezeu  şi  a  oamenilor  făcută, 
unora  din  cinul  preoţesc  şi  diaconesc,  nici  un  folos  n’au  agonisit. 
Pentru  că  zăuitând  ei  datorinţa  chiemării  sale,  în  loc  de  a  îi 
povaţă  orbilor,  sarea  pământului,  sfeşnic  arzând  şi  luminând  şi 
cu  pilda  vieţii  sale,  turmei  duhovniceşti  cei  încredinţate  lor, 
adecă:  pre  toţi  oamenii  spre  toată  facerea  de  bine,  buna 
creştinătate,  dreptatea,  şi  adevărul  înainte  a  merge.  Ei  se  făcură 
cu  viaţa  sa  cea  fără  de  ruşine  scandelă  lumii,  botjocura  pravo- 
slaviei,  slugi  netrebnice  carii  ascund  talantul  Domnului  său.  La 
pravila  Besearicii,  şi  la  dmnezeeasca  liturgie  nu  merg,  pre 
norod  în  legea  lui  Dmnezeu,  şi  spre  fapte  bune  nu-i  îndreptează, 
dmnezeeşti  cărţi  nu  cetesc,  casele  şi  familiile  lor  nu  păzesc, 
parohialnicile  datorinţe  nu  le  împlinesc,  neguţătoresc, 
se  îmbată,  în  cărţi,  în  cugle,  şi  în  biliard  se  joacă;  în  hainele 
preoţeşti  nu  umblă ;  nu  numai  pe  oamenii  cei  de  altă 
credinţă,  ci  şi  pe  ai  noştri  dreptcredincioşi,  cu  netrebuita  şi 
urâta  lor  viaţă  scandalisesc,  batjocură  şi  ocară  Besearicei  lui 
Hristos,  de  Dmnezeu  netemându-se,  şi  de  oameni  neruşinându-se 
fac,  iară  celelalte  blăstămăţii  şi  fărădelegi,  ale  unora  dintre 
preoţi  cu  ruşine  este  a  le  şi  grăi:  a  cărora  sfinţite  preoţeşti 
nume,  şi  în  protocoalele  judecăţilor  celor  mireneşti  celor  cri- 
minalnice  scrise  se  află.  Pentru  că  ei  nu  se  înfricoşează  de  ne- 
mincinosul  Cuvânt  al  Domnului  cel  ce  ne  îngrozeşte,  că  pre 
aşa  slugă  nebăgătoare  de  seamă  în  două  o  vă  tăia,  şi  partea 
lui  cu  necredincioşiii  o  va  pune.  (Math.  24,  51.)  Despre  care 
lucru  bolnăvindu-mă  cu  inima,  şi  cu  sufletul  meu  arhipăstoreşte, 
adunând  dar  oarecare  bineîncuviinţaţi  bărbaţi  duhovniceşti  din 
eparhia  mea  la  mine,  şi  cu  dânşii  înpreună  neşte  pravile  de 
obşte,  pentru  toată  preoţimea  eparhiei  mele,  cât  din  sfta  Scriptură, 
şi  dela  purtătorii  de  Dmnezeu  sfinţii  părinţi,  atâta  şi  din  aşe¬ 
zările  celor  ce  au  fost  mai  ’nainte  de  mine  preasfinţiţi  arhi¬ 
episcopi,  şi  episcopi  pravoslavnici,  precum:  întru  Domnul  ră¬ 
posatul  Arsenie  al  patrulea  Ioanovici  Şacabent  Patriarhului, 
Moise  Petrovici,  Vichentie  Ioanovici,  Pavel  Nenadovici,  Ioan 
Georgievici,  Vichentie  Vidac,  Moise  Putnic  şi  Vichentie  Popovici, 
după  starea  vremii  de  acuma,,  consistorialniceşte  adunând,  şi 
alcătuind :  Bineîncuviinţeniilor  Voastre,  şi  tot  clirosului  bisericesc 
din  cea  de  Dmnezeu  mântuita  eparhie  aceasta  a  Verşeţ-Caran- 
sebeşului,  pentru  împlinirea  cea  cu  deadinsu!  trimit,  ca  de 
aici  ’nainte,  nimenea  dintre  voi  să  nu  poată  zice :  Eu  n'am 

ştiut  aceasta,  sau  aceea,  ci  ca  toţi  să  ştiţi  măsură  chiemării 
voastre,  sarcina  datorinţeior,  şi  voia  Domnului  vostru,  care  v’au 
chiemat  pre  voi  cu  Duhul  său  cel  sfânt,  la  sfântul  şi  marele  cin 
acesta  al  preoţiei ;  şi  aşa : 

Pravila  l-a 

Preotul  după  însuş  numirea  sa  însemnează  bărbat  sfânt, 
adecă:  depărtat  de  tot  păcatul,  vieţuind  după  plăcerea  lui 
Dmnezeu,  întărind  bisearica  cu  propovăduirea  cuvântului  lui 
Dmnezeu,  şi  cu  săvârşirea  tainelor  biseariceşti,  celor  credincioşi, 
cu  rugăciunea  cea  de  obşte  în  bisearică  şi  în  casă,  rugând,  bine¬ 
cuvântând,  şi  mulţămind  lui  Dmnezeu,  pentru  toţi,  şi  pentru 
toate,  şi  cu  viaţa  sa  cea  cinstită,  şi  fără  prihană,  mergând 
înaintea  tuturor  oamenilor,  îndemnându-i  pre  ei,  spre  facerea 
de  bine  a  datorinţilor  celor  creştineşti,  de  unde  se  nasc  patru 
datorinţe  preoţeşti,  în  bogoslovia  păstorească. 

A)  A  propăvădui  cuvântul  lui  Dmnezeu  cu  vreme,  şi  fără 
vreme,  şi  în  bisearică,  şi  în  şcoală,  şi  în  case,  îndreptând  cre¬ 
dincioşii  spre  învăţătura  Evangheliei,  şi  întărindu-i  spre  cuno¬ 
ştinţa  credinţii  şi  creştinătăţii. 

B)  A-şi  petrece  viaţa  sa  asemenea  învăţăturii  evanghe- 
liceşti,  şi  printr’aceea  puindu-vă  înainte  luiş  spre  pildă  viaţa 
sfântă,  ca  creştinii  lui  să  urmeze. 

C)  In  tocmirea  tainelor  lui  Dmnezeu,  prin  care  se  întăresc, 
cei  ce  cred  intru  Hristos  Domnul,  în  credinţă,  şi  în  viaţă  sfântă, 
şi  prin  acestea  mijlociri  îi  găteşte  pre  dânşii  spre  viaţa  cea 
vecinică  în  împărăţia  cerului. 

D)  Rugăciunea  cătră  Dmnezeu,  care  iaste  atâta  de  bună 
trebuinţă,  şi  de  lipsă  propoveduitorilor,  şi  întocmitorilor  de  taine, 
cât  ei  fără  de  rugăciunile  cele  cu  căldură  către  Dmnezeu, 
nici  cuvântul  lui  Dmnezeu  a  propovădui,  nici  singuri  sfânt  a 
vieţui,  nici  iarăş  plăcut  lui  Dmnezeu  sfintelor  taine  a  sluji  nu 
pot.  Care  toate  dumnezeescul  Pavel  apostolul  mai  pe  larg  scrie, 
şi  porunceşte :  (Tim.  4,  2.)  I  Tim.  1,7.;  Faptele  Apostolilor  20, 
28. ;  Tim.  cap.  3  întreg.  —  Dintr’aceştia  patru  datorinţe  mai  de 
căpetenie  a  preotului  Domnului,  dela  Dmnezeu  lui  încredinţate, 
se  nasc  toate  celelalte  singure  deosebi  datorinţele  lui,  ca  un 
rod  ce  lucrează  în  via  Domnului,  care  aduce  rodul  bunei  no¬ 
rociri,  şi  a  fericirei  cei  vremelnice,  şi  vecinie e,  adecă  cu  cinste, 
şi  după  cuviinţă  trebue  preotul  să  vieţuiască,  şi  prin  vieţuirea 

sa,  şi  pre  ceialalţi  oameni  cu  învăţătură  înţeleaptă,  şi  cu  bună 
pildă  a  vieţii  sale  a-i  face  mai  buni,  norocoşi  şi  fericiţi. 

Pravila  2-a. 

Fieşte  care  parohialnic  preot,  după  poruncile  cele  mai 
de’nainte  date  lor  în  ţirculare,  dator  iaste  în  toate  Duminecile, 
şi  praznicele,  învăţătura  cuvântului  lui  Dmnezeu,  în  locul  cân¬ 
tării  pricesnii  norodului  să  dea,  şi  de  nu  va  fi  în  stare  el  aceea 
învăţătură  a  o  alcătui,  atuncea  să  cetească  cu  bună  inţălegere 
şi  frumos  din  Sinodalnicele  Propoveduiri,  sau  din  Cazanie  într'o 
Duminecă,  iară  într'alta  Duminecă  să  predea  Catichizisul  cel 
mic  tinerimei  amânduror  părţilor,  bărbăteşti  şi  femeeşti,  să  înveţe. 
Dar  în  a  treia  Duminecă  sau  praznic,  norodului  tuturora  celor 
mari  şi  celor  mici  să  predeâ,  rugăciunea  domnească:  Tatăl 
nostru.  Născătoare  de  Dmnezeu,  Crez  întru  unul  Dmnezeu,  şi 
zece  porunci  a  lui  Dmnezeu  cu  tâlcuire  scurtă;  Aceste  ru¬ 
găciuni  după  poruncile  mele  cele  de  mult  date,  şi  aceste  de 
acuma  aşezate,  în  toate  zilele  de  praznice,  şi  Duminecile  după 
amiazăzi,  mai  ’nainte  de  vremea  vecerniei  se  predau;  —  numai 
fiind  că  mai  mult  norod  la  dumnezeeasca  liturgie  se  adună,  şi  cu 
acestea  se  pot  folosi ;  aşa  dară  după  schimbarea  cea  mai’nainte 
însemnată  a  propoveduirilor,  catihizisul  şi  rugăciunile  zise  în 
loc  de  priceasnă  să  se  predeâ;  în  ce  chip  în  ţirculariul  dela 
anul  1796  Nr.  7/219  arată.  Dar  catehizisul  în  toată  săptămâna, 
în  ziua  cea  orânduită,  de  parohialnicul  preot  în  şcoală  să  se 
tolcuiască,  cu  înţelegerea  învăţătorului  pruncilor,  carele  acesta 
în  lecţie  despărţită  ucenicilor  să  înveţe  după  methodu  cest  de 
acum  normalnic  a  preda  dator  va  fi,  până  când  şi  mai  bune 
învăţături  şi  rândueli  pentru  creşterea  tinerimei  vor  urma:  Dar 
cum  că  toate  acestea  dela  voi  păstorii  cei  duhovniceşti  se 
cer,  însuşi  Domnul  Dmnezeu  nemincinosul  adevăr  porunceşte, 
la  Malach.  2,  7.  „Buzele  preotului  vor  păzi  ştiinţa,  şi  legea  vor 
cerca  ştiinţa  din  gura  lui  :  că  îngerul  Domnului  atot  ţiitorului 
iaste;  şi  Iezechia  3,  17.  Fiul  omului,  păzitoriu  (strajă)  te-am 
dat  pre  tine  casei  lui  Israil  şi  vei  auzi  din  gura  mea  cuvânt, 
şi-i  vei  înfricoşa  pre  ei  dela  Mine. 

Pravila  3-a. 

Ca  să  ştie  şi  să  poată  împlini  preoţii  toate  acestea  de 
Dmnezeu  poruncite  aşezământuri,  datoria  iaste  fieşte  căruia 

preot,  ca  fica  lui  Dmnezeu  în  inima  şi  în  sufletul  său  să  o  aibă, 
şi  după  vorba  proastă  să-şi  încălzească  locul,  adecă:  a  învăţă 
el  legea  Domnului  ziua  şi  noaptea ;  iară  pentru  ca  să  adune  şi 
să  alcătuiască  învăţături,  datoriu  iaste  să  citească  cele  de 
Dmnezeu  insuflate  cărţi,  care  îl  vor  înţelepţi  pre  el  întru  mân¬ 
tuire.  2  Tim.  3,  16.  Şi  măcar  că  după  lipsele  vremilor  noastre 
de  acuma,  preoţimea  noastră  biblioteche  nu  pot  avea,  nimica 
pe  aceea,  fieşte  cărui  protopresviter,  prezviter  şi  diaconilor  să 
porunceşte,  supt  perderea  cinstii,  următoarele  cărţi  a  le  avea: 

a)  Legea  Nouă,  adecă  Apostol  şi  Evanghelie. 

b)  Catuhizis  mic,  pentru  ştiinţa  credinţă  şi  a  legii  lui 
Dmnezeu  cei  pravoslavnice,  din  carele  şi  pruncilor  în  şcoală  şi 
creştinilor  în  bisearică,  a  preda  şi  a  tălcui  datoriu  iaste. 

c)  Liturghie  bogată,  în  carea  !a  sfârşitul  cărţii  precum  în 
cel  slovenesc,  aşa  şi  în  cel  românesc,  sânt  predate  foarte  fo¬ 
lositoare  învăţături,  cum  se  cade  preotului  cu  diaconul  slujba 
bisearicii  a  sluji,  şi  cum  a  se  gata  cătră  sfta  slujire,  şi  la  alte 
întâmplătoare  primejdii  în  vremea  sfintei  jertfe,  ce  li  s'ar  cădea 
a  face. 

d)  Trebnic  (sau  Mltvenic)  din  carele  toate  lucrurile  tainelor 
dumnezeeşti  se  săvârşesc. 

e)  Acadist  şi  Psaltire,  din  care  cum  pentru  sine,  aşa  şi 
pentru  cei  ce  cer  mijlocire  dela  dânşii,  lui  Dmnezeu  a  se  ruga 
datori  sânt. 

f)  Cartea  pentru  datorinţelc  prezviterilor,  toţi  preoţii  cei 
sârbeşti,  până  ce  se  va  tălmăci  şi  pre  rumânie,  apoi  şi  cei  ru- 
mâneşti  preoţi  şi  diaconii,  toţi  să  o  aibă. 

g)  Preoţii  cei  sârbeşti,  pentru  învăţătura  limbii  cei  slo- 
veneşti,  gramatică  slovenească,  iară  cei  rumâneşti  pentru  cea 
rumânească  gramatică  rumânească  să-şi  ţină,  şi  aceasta  mai 
vârtos  pentru  ca  să  ştie  Ia  ispitele  cele  ce  se  fac  prin  scoale, 
căci  dacă  însuş  nu  ştiu,  cum  poţi  pre  altul  întreba. 

h)  Istoria  biblii. 

i)  Istoria  bisericească. 

I)  Legea  veche  (Biblia  Mare)  fiindcă  acuma  şi  pre  limba 
slovenească,  şi  pre  rumânească  tipăresc,  deci  toţi  preoţii,  sau 
unde  nu,  parohiainica  Besearica  să-şi  capete. 

k)  Fiindcă  la  catedra  Episcopiei  şi  în  oraş  şi  pre  la  mă¬ 
năstiri,  multe  cărţi  de  suflet  folositoare  se  află,  care  îieştecăru 

preot  spre  rugăciunea  protopresviterului  său,  cu  reversul  pre¬ 
otului  se  vor  da,  din  care  cărţi  mare  înţelepciune  şi  mântuire, 
precum  lui  aşa  şi  turmei  sale  poate  adăoga. 

Pravila  4-a. 

Tot  preotul  şi  diaconul,  $i  cliricul  să  înveţe  şi  să  ştie  de 
rost  netrecut,  zece  porunci  a  lui  Dmnezeu  în  scurt  scrisă ;  nouă 
porunci  bisericeşti;  trei  sfaturi  evangheliceşti ;  şeapte  taine  a 
leagii  cei  nouă;  materia  şi  forma  acestor  taine;  trei  fapte  bune 
ce  se  chiamă  ale  Bogosloviei ;  patru  fapte  bune  evangheliceşti ; 
şeapte  daruri  ale  sfântului  Duh ;  Nouă  roade  ale  Duhului  sfânt ; 
şeapte  fapte  a  milei  trupeşti;  şeapte  fapte  a  milei  cei  duhov¬ 
niceşti  ;  şeapte  păcate  de  moarte  şi  cele  ce  stau  lor  împotrivă ; 
şeapte  cinstite  fapte  bune ;  şase  păcate  care  oştesc  împotriva 
Duhului  sfânt;  patru  păcate  care  strigă  la  ceriu  către  Dmnezeu 
pentru  izbândire;  nouă  fericiri  evangheliceşti;  cinci  simţiri  tru¬ 
peşti;  cinci  simţiri  duhovniceşti:  şi  cele  patru  depe  urmă  şi 
vrednice  de  aducerea  aminte,  adecă:  moartea,  judecata  lui 
Dmnezeu,  gheena,  împărăţia  cerului.  Şi  acestea  în  toată  Dumi¬ 
neca,  şi  sărbătoarea,  dupăcum  sum  s’au  dat  porunca  la  anul 
1796  Nr.  7/219  şi  de  a  doua  oară  supt  1801  Nr  2/40  care  se 
află  în  protocolul  vostru,  în  locul  cântării  pricesnii  netrecut  să 
tălcuiţi.  Toate  rânduelile,  şi  tăaineîe  biseariceşti  după  Tipicon 
îieşte  care  dintre  voi  să  svârşească. 

Rugăciunile  Vhodurilor  dela  vecernie,  şi  liturghie,  precum 
şi  cele  ale  plecării  capului  dela  vecernie,  şi  utrenie,  aşişderea 
şi  toate  ecteniiie,  sau  cererile  cu  umilinţă  de  rost  să  ştie,  şi  de 
nu  vor  învăţa,  oricare  dintre  preoţi,  şi  diaconi,  după  soborul 
presviteresc,  până  la  al  doilea  sobor,  pe  aşa  nebăgători  de 
seamă,  protopresviterul  după  porunca  cea  dată  lui,  dator  iaste 
la  cireada,  cu  însuşi  a  lui  cheltuială  în  sine  până  atuncea  a-i 
ţinea,  până  când  toate  trebuinţele  acestea  nu  le  va  învăţa. 

Pravila  5-a. 

Tot  preotul  şi  diaconul  să  aibă  duhovnicul  său,  înaintea 
căruia  în  tot  anul  de  câte  două  ori,  precum  în  postul  Naşterii 
lui  Hristos,  aşa  şi  în  postul  mare  al  păresimilor,  cugetul  său 
a-şi  curăţ!  datoriu  iaste :  despre  care  ispovedanie  ţedulă  ade- 
veritoare  dela  duhovnic  să  ia,  diştrictualnicului  său  protopres- 

viter  până  în  15  zile  după  ispovedanie  o  o  preda  să  aibă; 
iară  protopresviterul  după  instrucţia  cea  dată  lui,  după  trecerea, 
jumătăţii  anului  acele  ţedule  consistoriumului  meu  a  le  preda  să 
îndatorează. 

Pravila  6-a. 

Tuturor  preoţilor,  diaconilor  şi  clericilor,  foarte  cumplit  să 
opreşte  în  casele  cele  cu  sfială  şi  cu  nume  rău  a  nu  merge, 
aceea  iaste :  în  birturi,  la  comedii,  Ia  cuglării,  în  jocuri,  precum 
şi  pre  la  hramurile  bisearicilor,  Ia  nedei  cu  oameni  proşti  a 
nu  se  înbătâ,  a  juca,  şi  vorbe  necuviincioase  a  nu  grăi,  pentru 
că  dintru  acestea  ale  lor  urâte  păşiri,  dreptăţile,  şi  tăria  cinului 
preoţesc,  nu  numai  în  ochii  oamenilor  celor  proşti,  ci  şi  înaintea 
dregătoriei  duhovniceşti,  şi  mireneşti  se  înpuţinează.  De  unde 
să  şi  întâmpleaze  cât  ei  adese  ori  pe  oamenii  săi  Domnilor  se 
plâng,  cum  că  nu-i  cinstesc  pre  dânşii,  iară  nu  vor  adevărul 
a  şti:  Că  de  nu  se  va  cineva  singur  pe  sine  cinsti,  cum  va 
putea  cere  lui-şi  dela  altul  cinste.  Pentru  aceea  de  vor  şi  veni 
vreunii  din  cucernicie  la  aşa  hram,  sau  nedee,  aceia  după 
dumnezeeasca  liturghie  prânzând,  şi  la  rugăciunea  vecerniei 
fiind  de  faţă,  apoi  iarăşi  treaz,  şi  cu  toată  mintea  întru  ale  sale 
să  se  întoarcă,  ca  şi  alţii  văzând  faptele  lui  cele  bune,  să  pro¬ 
slăvească  pre  plăcutul  lui  Dmnezeu  a  hramului  aceluia  şi  pe 
părintele  nostru  carele  iaste  în  ceruri.  Math.  5,  16. 

Pravila  7-a. 

Nu  numai  preotul  şi  diaconul  cel  de  rând,  ci  toţi  preoţii 
când  gode  sânt  într’un  loc,  sânt  datori  în  toate  zilele  la  pravila 
bisearicii,  îndată  după  întâiul  clopot  a  veni,  dar  nici  unul 
dintr’ânşii,  afară  de  vro  boală,  sau  altă  nevoincioâsâ  întâm¬ 
plare  dela  bisearică  să  nu  rămână,  iară  în  bisearica  Ini  Dmnezeu, 
nici  unul  să  nu  îndrăznească  a  şopti,  sau  să  umble  încoaci  şi 
încolo,  sau  să  nu  stea  cum  se  cuvine,  ci  toţi  cu  cucernicie  să 
asculte  cele  ce  se  citesc,  şi  cu  ceia  ce  cântă  să-şi  împreune 
glasul  său,  şi  şi  ei  înşişi  să  cetească  şi  să  cânte.  Rugând, 
binecuvântând  şi  mulţumind  lui  Dmnezeu,  ca  şi  oamenii  ceia 
ce  văd  nefăţărnicia  lor  cucernicie,  să  ia  zidire  în  credinţă,  şi 
întru  frica  lui  Dmnezeu.  Iară  de  ar  veni  vreunul  din  ei  lenios 
şi  târziu  la  bisearică,  sau  de  n’ar  sta  cuvios  în  casa  lui  Dmnezeur 
atuncea  protopresviterul  pre  acela  întâi  deosebi  să-l  sfătuiască,' 

după  aceea  întru  adunarea  preoţilor  de  faţă  să-l  înfrunte,  iară 
a  treia  oară  de  nu  s’ar  îndrepta,  să  nu-1  treacă  cu  vederea,  ci 
pre  unul  ca  acela  consistoriei  după  porunca  cei  dată  lui  să 
aibă  a-1  răportui  de  unde  acela  fără  de  toată  privirea  asuprăi, 
cumplit  va  îi  pedepsit. 

Pravila  8-a. 

In  toate  cetăţile,  oraşele  şi  sate  mari,  unde  mai  mulţi 
preoţi  se  află,  acolo  după  ustavul  bisearicii,  în  toate  zilele 
dmnezeeasca  liturghie  să  slujească,  şi  adecă:  în  zilele  cele 
proaste  la  8  ceasuri  dimineaţa,  iară  la  praznice  la  9  ceasuri. 

Pravila  9-a. 

Intru  acelea  bisearici  unde  pentru  proslăvirea  lui  Dumnezeu, 
pentru  podoaba  bisearicii,  la  toate  praznicele  împărăteşti,  şi  a 
Născătoarei  de  Dumnezeu,  cât  mai  mulţi  preoţi  la  vecernie,  la 
utrenie  şi  la  dumnezeeasca  liturghie  să  slujească. 

Pravila  10-a. 

Intru  toate  acele  zise  dumnezeeşti  bisearici  înaintea  litur¬ 
ghiei,  în  toate  Sâmbetele  să  se  cânte  neşăzătoarea  cântare, 
adecă:  Acatistul  spre  mulţâmirea  lui  Dmnezeu  celui  ce  au 
izbăvit  Banatul  şi  bisearica  sa  cea  pravoslavnică  la  anul  1716 
de  jugul  robiei  turceşti,  nepomenind  Domnul  Dmnezeu  mai 
mult  nedreptăţile,  şi  fărădelegile  noastre,  ci  îndurându-se  au 
mântuit  tot  neamul  creştinesc,  şi  bisearica  sa  cea  pravoslavnică, 
pe  fraţii  noştrii  de  sub  stăpânirea  varvarilor,  şi  de  sub  biciul 
carele  pre  noi  pentru  păcatele  noastre  pe  dreptate  ne  batea, 
ne-au  scos. 

Pravila  11-a. 

In  toate  locurile  unde  sânt  diaconi,  pentru  mărirea  lui 
Dmnezeu,  şi  îmfrumseţarea  bisearicii  aşezaţi,  fie  ei  dascăli  au 
nu,  fără  de  blagoslovită  pricină  în  toate  zilele,  de  utrenie,  ve¬ 
cernie  să  nu  rămână,  iară  Dumineca,  şi  sărbătoarea  cu  preotul 
din  acel  loc  împreună  să  slujască.  Iară  de  s’ar  afla  vreunul  ca¬ 
rele  aceasta  a  sa  datorinţă  din  vre-o  sumeţie  n’ar  băga-o  în 
seamă,  pre  acela  cel  parohialnic  preot,  după  cuget  curat,  pro- 
topresviterului  său,  iară  acela  consistoriumului  eparhialnic  să 
aibă  a-1  arăta. 

Pravila  12-a. 

Fieşte  care  preot  macar  fie  el  singur  în  sat,  datoriu  iaste 
în  toate  zilele,  vecernia,  şi  utrenia  cu  ceasurile  în  bisearica  sa 
a-şi  săvârşi,  căruia  datoriu  iaste  a-i  ajuta  învăţătoriul  din  loc 
cu  pruncii,  ca  să  se  deprindă,  şi  să  se  dea  în  cetire,  în  cântare 
cu  cei  ce  sânt  învăţaţi.  Iară  Dumineca,  şi  sărbătoarea,  supt 
pierderea  cinstii  preoţeşti  dumnezeeasca  liturghie  să  nu  o  lase, 
iară  de  s’ar  întâmpla  lui  vr’o  neputinţă,  sau  altă  oarecare  îm¬ 
piedecare,  atuncea  el  cum  mai  îngrabă,  în  vr’un  sat  mai  aproape 
unde  sânt  preoţi  mai  mulţi,  să  trimită  o  cocie,  sau  cal,  cu  scri¬ 
soare  de  rugăciune,  şi  să  chieme  pre  unul,  ca  să  nu  rămână 
sufletele  creştineşti  fără  de  dumnezeeasca  slujbă.  Dar  fiind  că 
ştiinţa,  cea  din  toate  zilele  ne  arată,  precum  că  unii  din  preoţii 
netemători  de  Dmnezeu  fiind  adese  ori  şi  în  zile  de  Duminecă 
şi  de  praznice  dumnezeeasca  liturghie  nu  slujesc,  carii  pentru 
a  lor  trecere  cu  vederea,  când  au  fost  aicea  de  verhovniceasca 
lor  stăpânire  aduşi,  ca  să  dea  de  aceea  răspuns  atuncea  ei 
aşa  s’au  răspuns,  zicând,  că  prescuri  sau  vin  n’au  avut,  iară 
datorinţa  aceasta  nu  iaste  a  chinezului,  nici  a  epitropilor  a  se 
griji  pentru  prescuri,  şi  pentru  vin,  ci  aceasta  se  cade  însuş 
preotul  să  grijască  ca  să  nu  rămână  dumnezeeasca  slujbă,  şi 
el  sub  păcat  de  moarte,  şi  supt  furtişag  de  cele  sfinte  pre  sine 
să  nu  se  arunce :  Pentru  aceasta  tuturor  preoţilor  de  icia  înainte 
se  porunceşte,  de  acestea  să  vă  păziţi,  dar  de  a  face  de  ici 
înainte  vre  unii  aşa,  atuncea  acela  preot  să  ştie,  că  nemilostiv 
va  fi  pedepsit. 

Pravila  13-a. 

Nici  un  parohialnic  preot,  nici  diacon,  preste  24  de  ciasuri 
dela  parohia  sa,  fără  de  ştirea  protopresviterului  său  a  se  depărta 
nu-i  slobod,  însă  pe  8  zile  înlăuntru  eparhiei  poate  protopres- 
viterul  preotului  să  dea  slobozenie  a  călători,  iară  afară  de 
eparhie  fără  slobozenie,  şi  pasportul  diecesalnicului  său  Episcop 
sau  a  consistoriumului  Eparhiei  sale,  a  eşi  să  nu  îndrăznească, 
care  slobozenie  datori  sânt  prin  protopresviteratul  său,  sau  în- 
cailea  cu  ştirea  lui  să  o  ceară,  iară  protopresviterul  după  in¬ 
strucţia  ce  o  are,  datoriu  iaste  parohia  preotului  celui  ce  s'a 
dus,  până  Ia  întoarcerea  lui  altui  paroh  a  o  încredinţa.  Cătră 
aceia  încă  şi  aceasta  se  porunceşte,  ca  tot  preotul  şi  diaconul 
fie  din  carele  protopresviterat  al  eparhiei  mele  ar  îi,  şi  ar  veni 

întrece]  oraş,  unde  vieţueşte  vr’un  protopresviter,  atuncea  el 
îndată  acelui  protopresviter  să  se  arate,  şi  pricina  venirii  sale 
înlr’acel  oraş  să  aibă  a  o  descoperi. 

Pravila  14-a. 

Nici  un  preot,  sau  diacon,  să  nu  îndrăznească  far  de  cea 
mai  înainte  înştiinţare  la  protopresviterul  său,  vre  oarecare  jalbă 
sau  rugăciune  mie,  sau  consistoriumului  meu,  nici  stăpânirii  mi- 
reneşti  a  preda,  ci  mai  nainte  lui  ca  la  întâia  sa  inştanţie  să 
o  arăte,  şi  de  ar  fi  aşa  lucru  care  el  după  cea  dată  lui  în¬ 
dreptare  nu  l-ar  putea  isprăvi,  atuncea  pre  acela  după  curatul 
său  cuget,  cu  răportul  său  la  mine  să-l  îndrepteze. 

Pravila  15-a. 

Protocoale  botezaţilor,  cununaţilor,  a  răpousaţilor,  a  ispo- 
vediţilor,  al  ţircularelor,  cu.  cel  de  conscripţie  drept  să  se  poarte, 
precum  şi  tabelele  şcoalelor,  a  curgerii  de  jumătatea  anului,  adecă : 
la  15-lea  Aprilie,  şi  în  15  Septemvrie  negreşit  protopresviterului 
său  să  se  trimită,  după  poruncile  ce  vi-s  date  în  ţirculare. 

Pravila  16-a. 

Fiecare  logodnă  a  nunţilor,  după  obicinuita  aşăzare  a  pra¬ 
voslavnicii  bisearicii  noastre,  prin  parohialnicul  preot  a  se  face 
se  cade,  şi  nici  unul  din  preoţi  să  nu  îndrăznească  pe  cineva 
fără  de  cele  3  ori  oglaşenii,  făr  de  parohialnica  şi  protopresvi¬ 
terului  ţedulă,  far  de  ştirea  rugăciunilor,  sau  afară  de  bisearică, 
sau  în  vremea  nopţii,  cea  oprită,  nici  după  amiazăzi,  ci  după 
cum  arată  ustavul,  şi  poruncile  cele  ce  aveţi  în  ţirculariul  vostru 
dela  anul  1794  Nr.  9/400  izdatu,  supt  pierderea  cinstei  preoţeşti 
a  nu  cununa,  pentru  că  cu  aşa  nebăgare  de  seamă,  şi  rea 
păşire,  tăria  tainei  nunţei  să  strică  şi  pre  sine  în  vrednică  şi 
netrecută  pedeapsă  se  aruncă.  Insă  fiindcă  cu  vrednică  de 
crezământ  înştiinţare  s’au  adeverit,  că  unii  protopresviteri  şi 
parohialnici  preoţi,  pre  mită  fără  de  ştirea  rugăciunilor  mai 
nainte  scrise,  pe  mire  şi  mireasă  or  slobozit  a  se  cununa,  şi  cu 
aşa  căştigu,  iui  Dmnezeu  protivnic,  norodul  dela  rugăciunea  lui 
Dmnezeu  cea  trebuincioasă  au  depărtat,  nesocotind  că  aşa 
părinţi  neştiind  rugăciunile,  cum  vor  putea  pe  pruncii  săi  să-i 
înveţe  a  se  ruga  lui  Dmnezeu,  şi  de  va  îndrăzni  careva  din 
voi  de  ici  înainte  aceasta  iar  a  face,  aicea  mai  nainte  zisă 

sentenţie  însemnată  şi  pre  scrisă  îi  stă,  şi  nu-i  mai  trefaue  M 
alte  acţii  fişcalniceşti  a  aşcepta,  ci  cu  aceasta  de  acuma  se  va. 
lipsi  de  preoţie. 

Pravila  1 7-a. 

Alte  zile  de  sărbători,  afară  din  cele  ce-s  de  preasfinţîtuî 
pravoslavnicul  arhierescul  Sinod  în  anul  1786,  în  Carlovăţul  dia 
Srem  ţinutu  aşezate,  şi  norodul  din  cuvintele  dmnezeeşti,  către 
Coloseni  2,  16—23,  spunându-le  să  nu  prăznuiască ;  iară  în  zilele- 
Duminecelor  şi  a  praznicilor  carii  dela  bisearică  spre  slavoslovia,. 
rugăciunea  şi  mulţumită  lui  Dmnezeu  rânduite,  nu  numai  acele 
cum  se  cade  cu  sfinţenie  să  le  proslăviţi ;  pravila  bisearicească 
după  rânduiala  cinului  să  se  ţină,  învăţaţi  norodul  cuvântul  lui 
Dmnezeu,  ca  să  iubească  pe  Domnul  Dmnezeu  din  toată  inima 
şi  din  tot  sufletul,  şi  din  tot  cugetul  său,  şi  pe  vecinul  său  ca 
pe  sine  singur,  adecă:  să  împlinească  poruncile  lui  Dmnezeu 
şi  celor  de  aproape  ai  noştri  tot  binele  după  putinţă  a  le  face- 
Prea  milostivului  împăratului  nostru  totdeauna  credincioşi  şi 
ascultători,  precum  şi  părinţii  noştri  au  fost,  aşa  şi  noi  să  pe¬ 
trecem  şi  cu  faptele  să  arătăm,  că  sântem  adevăraţi  următori 
acelor,  şi  cu  acel  nume  dmnezeesc  opriţi  să  nu  umble  ca. 
bitengii,  să  nu  zacă  prin  căşi  dea  fetea,  să  nu  umble  prin  bir¬ 
turi,  îmbătându-se,  în  clăci,  la  vânatul  peştilor,  fiarelor,  precum 
şi  alte  umblete  fără  de  treabă.  Ci  toţi,  mici  şi  mari,  bărbaţi  şi 
femei  să  meargă  la  bisearică,  iar  după  bisearică  să  meargă  la 
casele  lor,  şi  odihnindu-se  de  ostenealele  ce  au  avut  în  cele 
şase  zile,  pre  bolnavi  a-i  cerceta,  săracilor  a  ajuta,  căci  însuş- 
Doranul  Dmnezeu  la  tot  Israilul  (carii  sântem  noi  cu  darul  lui 
Hristos)  porunceşte,  şease  zile  lucrează,  şi  fă  întrânsele  toate 
lucrurile  tale,  iară  în  zioa  a  şeaptea  Dumineca  (odihna  şi  mul¬ 
ţumirea)  Domnul  Dmnezeului  tău,  să  nu  faci  întru  acea  nici 
un  lucru,  nici  tu,  nici  feciorul  tău,  nici  fata  ta,  nici  sluga  ta,, 
nici  slujnica  ta,  nici  boul  tău,  nici  asinul  tău,  şi  nici  un  dobitoc 
al  tău,  nici  celce  lăcueşte  împreună  cu  tine,  că  în  şease  zile  a 
făcut  Dumnezeu  ceriul  şi  pământul,  şi  toate  câte  sânt  întrânsele,. 
iar  în  zioa  a  şeaptea  au  odihnit,  pentru  aceea  bine  au  cuvântat 
Dmnezeu  zioa  a  şeaptea,  şi  au  sfinţit  pre  ea.  Eşire  20,  9 — îl. 
Aceasta  dară  ce  iaste  de  Dumnezeu  sfinţită,  zioa  şeaptea,  care-i 
în  darul  nou  prin  învierea  cea  din  morţi,  dela  Dmnezeu  prin 
proroci  făgăduitului  Mesia,  a  Domnului  nostru  Isus  Hristos,  iaste 

zioa  Duminecii,  pre  care  zi  tot  sufletul  cel  bine  credincios  iaste 
datoriu  întru  sfinţenie,  adecă :  a  merge  la  bisearică,  şi  întru  fapte 
bune  a  o  petrece. 

Pravila  18-a. 

Fieşte  care  preot  datoriu  iaste,  pentru  înfrumseţarea  casii 
lui  Dmnezeu,  pe  din  afară,  şi  pe  din  lăuntru,  ca  şi  pentru  însuş 
a  sa  mântuire  să  se  străduiască,  şi  toate  blagoslovitele  prilejuri 
să  le  întrebuinţeze,  ca  să  capete  sfintele  vase,  cărţi,  şi  îmbră- 
cămintele ;  şi  protopresviterului,  şi  arhiereului  său,  carii  de  acelea 
să  grijesc  ca  o  mână  dreaptă  să  fie,  pentru  că  cel  ce-şi  înfrum- 
seţează  bisearica  sa,  sufletul  său  îşi  înfrumseţează,  iară  cea  mai 
mare  ajutorinţă  se  poate  face,  când  e  vremea  a  aduna  roduri, 
şi  dobitoace,  care  cu  îndemnarea  voastră  nevoindu-vă  dela 
creştini  veţi  câştiga,  care  roade  în  urmă  în  bani  gata  lesne  se 
pot  preface,  şi  din  singură  cercarea  se  arată  şi  se  vede,  că 
unde  gode  iaste  preotul  bun  şi  îngrijitoriu,  acolo  şi  bisearica 
iaste  împodobită,  şi  norodul  cu  bune  nărave  se  face,  aşa  dară 
dela  voi  turma  mea  duhovnicească  atârnă,  şi  îmîrumseţarea  bi- 
searicii,  şi  buna  creştinătatea  norodului. 

Pravila  19-a . 

Fieşte  care  preot  şi  diacon,  datoriu  iaste  să  ia  seama  ca 
crâznicul  după  datele  porunci  bine  săpăzască,  ca  bisearica,  şi 
oltariul  tot  deauna  să  fie  măturate  şi  curăţite,  iară  proscomedia, 
şi  sfântul  prestol,  precum  şi  toate  vasele  cele  sfinţite,  de  preoţi 
şi  de  diaconi  să  se  curăţască,  iară  mâna  mireanului  de  acelea 
să  nu  se  atingă,  după  cum  mai  pe  larg  arată  la  sfârşitul  litur¬ 
ghiei  în  pravila  a  treia  numită,  cele  acolo  puse  învaţă  veţi  fi 
datori  a  vedea,  şi  nici  un  preot  pe  nimenea  făr  de  grobniţă  zi¬ 
dită  cu  boltă,  pe  lângă  bisearică  să  nu  îndrăznească  a  lăsa  să 
se  îngroape,  după  porunca  cea  prea  înaltă  şi  ţirculariul  meu  din 
anul  1790  Nr.  9  izdat.  (Urmează]. 

AŞA  ZISUL  PROTESTANTISM 
AL  „OŞTII  DOMNULUI”.  ’ 

i. 

Este  o  bucată  de  vreme  de  când  se  aud  câ- 
râieli  pe  socoteala  Oştii  Domnului.  Se  aud  mai  des 
în  vorbă,  dar  sau  auzit  şi  în  scris. 

Vina  care  i  se  aduce  nu  e  o  vină  de  principii, 
de  doctrină,  ci  de  fapt.  Anume:  se  impută  că  oa¬ 
menii  care  fac  parte  din  ea  încep  a  se  crede  învă¬ 
ţători,  cârmaci  ai  Bisericii,  mai-mai  deopotrivă 
cu  preotul  şi  gata  de  a  se  lipsi  de  el  la  unele 
slujbe.  Ar  fi  ispiti  Ji  să  creadă  că  ar  putea  face 
pe  preoţii  şi  ei  înşişi. 

Ni  sau  pomenit  şi  unele  încercări  în  privinţa 
aceasta,  deci  o  năzuinţă  primejdioasă  şi  fată  de 
care  trebuie  să  se  poarte  toată  grija. 

Pe  unde  preotul  e  vioi,  harnic,  săritor,  aceste 
primejdii  sunt  înlăturate,  fiindcă  totdeauna  el  în 
frunte  şi  gata  la  orice.  Dar  pe  unde  preoţii  sunt 
mai  lăsători,  mai  nepricepuţi  faţă  de  greul  vremu¬ 
rilor  nouă,  primejdia  aceasta  este,  fiindcă  oamenii 
s’au  mai  sculat  ici  şi  colo  la  viată  duhovnicească, 
la  citire  în  Scriptură,  şi  dacă  nu  este  preot  care  să 
le  stea  în  frunte,  să-i  cârmuiască,  nu  e  greu  s’o  ia 
razna.  Fie  din  propaganda  sectelor,  care  a  deschis 
gustul  către  citirea  Scripturii,  fie  din  însăşi  a  Oştii 
Domnului,  care  şi  ea  întrebuinţează  citirile  sfinte, 
setea  religioasă  vrea  să  fie  hrănită,  şi  oamenii  fac 

‘  Toţi  scriu  „Oastei  Domnului".  Eu  scriu  „Oştii  Dommriui“.  fiindcă 
numărul  înmulţit  deia  cuvântul  „oaste"  fiind  „oşti",  iar  înmulţitul  fiind  îd 
legătură  cu  genitivul,  urmează  că  înmulţitul  fiind  „oşti",  la  genitiv  trebuie 
să  se  scrie  „oştii“. 

ce  pot  [iar  uneori  fac  greşit],  dacă  nu  are  cine-i 
călăuzi. 

Intru  atât  Oastea  Domnului  aduce  cu  ea  pri¬ 
mejdii.  Cârmuitorii  ei  sunt  cuminţi,  înţeleg  ce  trebuie 
să  facă,  sunt  fiinţe  viu  legate  de  Biserică,  înţeleg 
ce  înseamnă  a  nu  fi  cu  ea  şi  mărturisesc,  ca  orice 
ortodox,  toată  învăţătura  Bisericii.  In  această  pri¬ 
vinţă  ei  nu  sunt  alceva  decât  noi.  Deci  cârmuirea 
este  în  toată  rânduiala  şi  nu  are  vreun  crez  deo¬ 
sebit  al  ei.  Primejdia  de  care  am  pomenit,  dacă 
este,  este  numai  din  felul  cum  unii  din  părtaşii  ei 
înţeleg  lucrurile. 

Mai  rău  ar  fi  dacă  ar  fi  ceva  deosebit  în  înseşi 
gândurile  care  stau  la  temelia  Oştii  Domnului.  Dar 
de  aceasta  nu  se  pomeneşte.  O  singură  dată,  Păr. 
N.  Runceanu  din  Bucureşti  ne-a  îmboldit  să  citim 
Raportul  Nr.  16  al  Oştii  Domnului  din  Bucureşti, 
eşit  în  Nr.  dela  18  Mai  1930  al  Oştii  Domnului  şi 
care  ar  cuprinde  gânduri  nu  curat  ortodoxe.  E  ade¬ 
vărat  că  după  aceia  l-am  citit  şi  eu  şi  pot  spune, 
că  după  alcătuira  lui  poate  da  naştere  la  oarecare 
îndoieli.  Este  bine  să  fie  scos  la  iveală  şi  să  stăm 
de  vorbă  despre  el.  Eu  nu  mă  rostesc  aici  prea 
hotărâtor,  cu  privire  la  acel  raport,  fiindcă  scriu, 
fără  a-1  avea  chiar  acum  înaintea  ochilor,  ci  numai 
după  întipărirea  care  mi-a  rămas  de  anul  trecut. 

In  de  obşte  însă  vorbind  [fiindcă  fapta  dela 
Bucureşti  este  numai  ceva  răzleţ],  nu  se  poate 
pomeni  de  o  trăsătură  în  cârmuirea  Oştii  Domnului, 
care  ar  putea  trage  cu  ea  oarecare  bănuieli  de 
spălăcire  a  ortodoxiei. 

îndoielile  însă  care  s’au  rostit  împotriva  Oştii 
Domnului  au  răsărit  mai  numai  pe  pământul  Ro¬ 
mâniei  Vechi.  In  ce  priveşte  celelalte  ţinuturi,  mai 
cu  seamă  cele  de  peste  munţi,  lucrarea  părintelui 
Trifa  a  fost  primită  cu  toată  dragostea  şi  cu  urări 
de  spor  şi  izbândă. 

Noi  cu  părere  de  bine  am  citit  graiurile  de  bună 
încuviinţare  care  au  fost  puse  asupra  ei  de  însuşi 


295 


REVISTA  TEOLOGICĂ 


I.  P.  S.  Mitropolit  Nicolae  dela  Sibiu,  apoi  de  P. 
S.  Episcop  Origorie  al  Aradului,  în  carlea  sa  Mi¬ 
sionarismul  ortodox.  Cu  părere  de  bine  am  aflat 
de  unele  şi  de  altele  şi  am  rămas  la  părerea  noastră 
•că  Oastea  Domnului  este  un  pom  fericit  j;are  a 

răsărit  între  noi,  cu  care  ne  putem  lăuda. _ El  e  o 

•dovadă  că  în  sânul  Bisericii  Ortodoxe  sunt  puteri 
de  lucru  şi  care  dau  roade  îndreptătoare. 

II. 

Mare  ne-a  fost  mirarea  însă  când,  din  condeiul 
aceluiaş  Vlădică  Grigorie  al  Aradului,  dela  care 
am  citit  graiuri  de  înălţare  pentru  Oastea  Domnului, 
ne-a  fost  dat  să  citim  acum  graiuri  de  înfierare,  că 
ea  s'ar  fi  pornit  pe  dâra  protestantă. 

In  mai  multe  numere  din  revista  eparhiei  Ara¬ 
dului  Biserica  şi  Şcoala,  Prea  Sf.  Sa  a  scris  despre 
Acţiunea_xaîolică şiortgdgxia  Ac/iKăL.cugetări  foarte 
bune  şi  despre  care  trebuie  să  stăm  de  vorbă  în 
deosebi,  când  vom  descoase  cuprinsul  lor.  Aceste 
articole  au  eşit  apoi  şi  în  cărticică  deosebită  de  55 
de  pagini  şi  costând  15  Lei.  Inţr’uii... capitul  al 
cărţii  însă,  găsim  gânduri  de  ocară  asupra  Oştii 
Domnului,  adică  asupra  aşezământului  care  ne  este 
de  laudă  şi  pe  care  odată  şi  Prea  Sf.  Sa  îl  cinstea 
cu  cuvântul  său. 

Aceasta  înseamnă  că  şi  Prea  Sf.  Sa  a  fost 
câştigat  de  şivoiul  acelora  care  nu  văd  pretutin- 
denea  decât  protestantism.  Cum  te  vei  mişca  ceva, 
cum  vei  veni  cu  o  fărâmă  de  lucru,  îndată  sar  ceice 
nu  fac  nimic  şi  strigă  că  e  protestantism.  Numai_ 
lenea,  pustia  şi  moartea  nu  sunt  protestante,  încolo, 
nu  cumva  să  te  mişti  în  vreun  fel,  că  dai  în  prote¬ 
stantism. 

Este  aceasta  partea  celor  care  nu  fac  nimic  şi 
nu  sunt  în  stare  de  a  urni  nimic.  Nu  le  place  că 
fac  alţii,  fiindcă  aceasta  e  ocară  pentru  ei  şi,  ori 
de  este  ori  de  nu  este  protestantism,  ei  strigă  că 
este. 

De  multe  ori,  strigă  împotriva  protestantismului 
oamenii  care  habar  nu  au  ce  e  aceia,  cuin  e  le- 
rimonahuUQionisie  Lungă  la  noi,  care-i  dă  obraznic 
cu  gura  înainte  în  treburile  despre  cari  nu  se  pricepe 
două  boabe.  Aşa  a  făcut,  mânat  şi  de  alţii  care-1 
împingeau  dela  spate,  împotriva  unei  mişcări  dela 
Bucureşti,  pornite  de  doamna  Sanda  Matei,  care  nu 
avea  aface  nimic  cu  protestantismul,  dar  împotriva 
căreia  Lungul  cel  lung  de  limbă  striga  cât  putea. 

Noi  îi  înţelegem  pe  aceştia  să  strige  împotriva 
unei  mişcări  ca  a  Oştii  Domnului,  dar  nu-1  înţelegem 
pe  Prea  Sf.  Vlădică  Grigorie,  care  nu  e  un  om 
leneş,  care  e  împătimit  de  misiune,  care  neîncetat 
scrie  în  această  materie  şi  deci  trebuie  să  fie  tot¬ 
deauna  alăturea  de  o  mişcare  ca  a  Oştii  Domnului. 

Se  înţelege  că  scrisul  său  nu  putea  rămânea 
fără  răspuns. 

Mai  întâi,  a  răspuns  cel  care  era  lovit  mai  dea- 
dreptul,  părintele  /.  Irita,  în  foaia  Oastea  Domnului,  ! 
[24  Mai  a.  c.);  apoi  I.  PTS.  Mitropolit  Oştii  Dom-  j 
nulni,  a  trimes  părintelui  Trifa  cuvinte  de  mângâ-  j 
iere  pentru  scularea  sa  dintro  lungă  boală,  laude 
şi  urări  pentru  lucrarea  Oştii  Domnului  [vezi  Lumina 
Satelor  din  31  Mai  a.  c.j,  iar  mai  apoi,  în  Oastea 
Domnului  dela  7  Iunie  a.  c.,  dl  /.  Gr.  Oprişan,  cre¬ 
ştin  inimos  şi  îmbrăţişător  părtaş  al  Oştii  Domnului, 
de  asemenea  a  făcut  un  răspuns. 

Cu  toate  acestea,  mai  este  loc  şi  pentru  alte 
răspunsuri.  In  adevăr,  înfierarea  Vlădicăi  Grigorie 
cuprinde  şi  câteva  arătări  de  fapt.  Pomeneşte  de 
amănunte  împotriva  Oştii  Domnului.  De  aceia  nu 
e  destul  numai  răspunsul  asupra  întregului,  ci  tre¬ 
buie  pătruns  la  acele  amănunte,  pentru  a  ne  da 
seamă  care  sunt  protestantismele  pe  care  le  des- 
văluie  Prea  Sf.  Sa. 


III. 

Oştii  Domnului  i  se  impută  că  de  ce  ea  în- 
voieşte  să  se  cânte  orice  cântare  care  ne  cheamă 


297 


REVISTA  TEOLOGICĂ 


la  Dumnezeu?  Ar  urma,  zice,  să  putem  cânta  şl 
cântări  cu  cuprins  protestant. 

Aici  trebuie  să  se  răspundă  că  a  pune  princi¬ 
piul  că,  de  acum  înainte,  nu  vom  cânta  decât  numai 
ce  s’a  mai  cântat  şi  că  niciodată  nu  vom  mai  cânta 
nimic  nou,  înseamnă  a  sărăci  însăşi  viaţa  creşti¬ 
nească.  Oare  ea,  după  cum  a  fost  rodnică  şi  a  ză¬ 
mislit  rugăciuni  şi  cântări  aşa  de  mult  în  trecut,  nu 
mai  are  dreptul  să  rodească  pentru  sufletul  creşti¬ 
nesc?  Ar  urma  atunci  să  închidem  pe  viitor  orice 
poartă  poeţilor  creştini,  compozitorilor  creştini, 
pentrucă  lucrează  ceva  ce  n’a  mai  fost  Aceasta 
ar  însemna  secătuirea  Bisericii  şi  ar  urma  ca  noi, 
cei  de  azi,  să  fim  mai  puţin  harnici  ca  cei  din 
trecut. 

i  Trebuie  să  avem  în  vedere  că  multe  cântări 

Ş  şi  rugăciuni,  intrate  azi  în  slujba  Bisericii,  au  fost 
I  la  început  bucăţi  de  rostire  şi  cântare  privată,  cum 
\  au  fost  ale  lui  Roman  Melodul.  Când  păstorilor  bi- 
\  sericii  acestea  au  plăcut,  le-au  luat  şi  le-au  trecut 
în  slujba  ei. 

Dacă  la  noi  acum  ar  mai  ieşi  la  iveală  un  Ma- 
carie  Ieromonahul,  cel  care  a  compus  îngerul  a 
strigat,  ar  trebui  luat  la  ochi  ca  vinovat  ca  mai  face 
şi  alte  cântări,  pe  lângă  cele  pe  care  le-a  făcut? 

Este  de  dorit  ca  noi  totdeauna  să  avem  scriitori 
creştini,  compozitori  creştini,  oameni  care  pot  da 
Bisericii  bogăţii  proaspete,  pe  lângă  cele  pe  care 
le  are.  Dacă  Biserica  va  găsi  cu  cale  să  ia  ceva 
din  scrisul  lor,  cu  atât  mai  bine.  Azi  este  un  semn 
rău  pentru  noi  că  vâna  rodirii  a  slăbit  şi  că  nu  ne 
mai  putem  lăuda  cu  compozitori  în  Biserica  noastră. 

Se  înţelege,  un  om  care  lucrează  nu  se  măr¬ 
gineşte  numai  să  depene  firul  care  se  sloboade  din 
sufletul  său.  El  priveşte  în  jur,  poate  gusta  ce  au 
făcut  şi  alţii.  De  găseşti  ceva  bun,  poţi  lua  şi  a 
potrivi  după  nevoile  tale.  Nu  vei  fi  atunci  deplin 
original,  te  vei  fi  inspirat  dela  alţii,  dar  dacă  lu¬ 
crarea  e  bine  potrivită  pentru  trebuinţele  tale,  dacă 

i  se  ia  pecetea  străină,  aşa  ca  să  meargă  pe  su¬ 
fletul  tău,  nu  este  un  păcat.  Păcat  este  când  iei  ca 
orbul  şi  nu  ştii  să  lucrezi,  fie  şi  cu  mijloace  dela 
altul,  dar  pentru  ai  tăi. 

Multe  din  compoziţiunile  corale  pe  care  le  avem 
în  ziua  de  azi  sunt  luate  dela  străini,  chiar  de  mari 
compozitori  ortodocşi,  cum  a  fost  Bortneanschi.  El 
s’a  influenjat  mult  dela  Italieni,  uneori  prea  mult, 
abătând  muzica  bisericească  rusească  din  făgaşul 
ei  bizantin.  Aceasta  e  adevărat,  nu  ne  place,  chiar 
dacă  artistic  mulţi  gustă  bucăţile  ruseşti,  pentrucă 
am  părăsit  al  nostru  ca  să  dăm  fuga  la  altul.  Pro¬ 
fesorul  de  muzică  Galinescu  dela  Iaşi  cu  drept  cu¬ 
vânt  are  vorbe  aspre  pentru  multe  bucăţi  din  muzica 
corală  de  azi.  Scrisul  său  l-am  tipărit  noi  anul  trecut 
în  revista  Biserica  Ortodoxă  Română  din  Bucureşti. 

In  ce  priveşte  muzica  corală  dela  noi,  ea  a 
primit  cu  duiumul  bucăţi  abătute  din  făgaşul  nostru, 
atât  ca  cuvinte,  cât  şi  ca  muzică.  Sau  făcut  cu  ele 
greşeli  netăgăduite,  care  trebuiesc  îndreptate  de 
acum  înainte.  Ele  însă  nu  se  pot  înmănunchia  sub 
categoria  de  „protestantisme  “,  fiindcă  nu  au  fost 
săvârşite  cu  gândul  de  a  lua  învăţături  străine.  Sunt 
greşeli  şi  atât. 

Să  se  bage  de  seamă  îrsă  că  e  vorba  aci  da 
întrebuinţat  în  Biserică,  unde  trebuie  să  fim  mai  ciţ 
grijă.  Dar  Oastea  Domnului  îşi  are  cântări  pentru  \ 
nevoile  ei,  nu  pentru  slujbă  bisericească.  E  slobod^ 
să  şi  Ie  âîbă,  numai,  se  înţelege,  nici  aci  nu  trebue 
să  lucrăm  ca  orbii,  ci  să  ştim  ce  luăm.  Dar  prin¬ 
cipiul  rămâne :  Pot  întrebuinţa  şi  altceva  decât  cân¬ 
tările  obişnuite.  Putem  lua  de  oriunde,  numai  că 
trebuiesc  potrivite  după  nevoile  noastre. 

Este  mai  bine  însă  să  nu  luăm  cu  grămada, 
fără  socoteală,  ceva  prea  străin  de  noi,  fiindcă  , 
atunci  prea  suntem  în  apele  altora.  De  aceia  lucrări  C 
de  acestea  trebuie  să  le  facă  numai  oamenii  pri¬ 
cepuţi,  oameni  care  îşi  dau  seama  ce  înseamnă  a 
scrie  şi  ce  este  învăţătura  bisericească. 

Este  adevărat  că  lucrul  nostru,  bucăţile  noastre, 
felul  nostru  de  a  ne  purta,  de  a  cugeta,  de  a  citi, 
de  a  tâlcui  nu  trebuie  să  fie  ca  al  sectanţilor.  Pe 
oameni  îTţTcu  atât  mai  Bine  departe' de 'aceia,  cu 
cât  croiala  ta,  umbletul  tău  sunt  cu  totul  altele  decât 
ale  lor.  Din  punctul  acesta  de  vedere,  grija  trebuie 
să  ne  fie  mare  şi  să  avem  dorul  de  a  face  prin 
noi,  fără  a  ne  ţinea  că  ologii  de  gardurile  'altora 

Din  punctul  acesta  de  vedere,  împunsăturile 
Vlădicăi  Grigorie  vor  folosi.  Chiar  de  nu  sunt  drepte, 
vor  face  să  deschidem  mai  bine  ochii  la  ce  luăm 
dela  altul  şi  mai  degrabă  să  ne  deprindem  a  face 
prin  noi.  Cine  va  citi  mult  în  Sfinţii  Părinţi  ai  noştri. 
In  slujbele  noastre,  se  va  inspira  să  lucreze  după 
modelele  noastre  şi  să  sugă  din  măduva  noastră. 

Dar  călugării,  pentru  trebuinţele  lor  duhovni¬ 
ceşti,  nu  se  mărginesc  numai  la  ce  găsesc  în  cărţile 
de.  slujbă.  Ei  îşi  au  cărţi  de  rugăciuni  ale  lor,  care 
au  pornit  din  via  lor  simţire  şi  din  puterea  rodirii 
creştineşti. 

Răposatul  Episcop  Gherasim  al  Romanului  a 
tipărit  o  carte,  Thicara  [Bucureşti,  1900]  cu  astfel 
de  rugăciuni  pentru  călugări.  Acestea  sunt  roade 
proprii,  altele  decât  cele  cuprinse  în  cărţile  de  slujbă. 
Deci  nu  trebuiesc  o  osândire  fiindcă  aduc  cu  ele 
partea  vie  de  lucru  statornic  şi  viu  în  sânul  Bisericii. 

Negreşit,  ceeace  lucrează  cineva,  un  ins  sau  o 
ceată,  poate  avea  şi  greşeli.  Le  poate  avea  şi  Oastea 
Domnului 

Biserica  vine  şi  alege  ce  e  bun  şi  înlătură  ce 
e  greşit. 

Dacă  Oastea  Domnului  a  pus  între  cântările  ei 
una  dela  Luther,  nu  e  bine,  nu  pentrucă  ar  avea 
proteştantişme^  într’ânsa,  cî  pentrucă,  fiind  cunoscută 
ca  a  unei  căpetenii  profestanie,  poate  da  pricina  de 
sminteală,  a  face  să  se  creadă  că  suge  dela  pro¬ 
testanţi. 

Dar  lucruri  cari  vin  dela  protestanţi,  fără  a  avea 
în  ele  ceva  protestant,  nu  e  păcat  a  iua:  Căci  nu 

tot  ce  fac  protestanţii  e  protestant,  ci  numai  ce 
poartă  pe  ele  trăsătura  principiului  protestant. 

Aceştia  fiind  şi  ei  creştini,  mare  parte  din  lu¬ 
crul  lor  are  trăsătura  obştească  a  creştinismului  şi 
poate  sta  tot  atât  de  bine  la  catolici,  la  noi  sau  la 
altă  tagmă  religioasă.  Numai  cele  despărţitoare  de 
protestanţi  nu  ne  trebue,  dar  cele  pe  cari  le  avem 
la  un  loc  cu  ei  nu  pot  să  ne  păgubească. 

Ar  zice  cineva:  atunci  de  ce  să  nu  luăm  şi 
dela  Lutber?  Răspundem:  nu  fiindcă  nu  ar  avea  şi 
el  destule  lucruri  bune,  ci  pentrucă  fiind  prea  cu¬ 
noscut,  fiind  părintele  protestantismului,  stârneşte  ne¬ 
linişte  în  suflete.  E  treabă  mai  mult  de  metodă  decât 
de  învăţătură.  Dar  în  ce  priveşte  atâtea  alte  lucruri 
luate  dela  protestanţi  câre  se  pierd  în  marea  mul¬ 
ţime  şi  nu  se  cunoaşte  de  unde  ai  luat,  astfel  de 
materiale  se  pot  întrebuinţa  fără  temere.  Se  înţe¬ 
lege,  iarăşi  trebue  s’o  spunem:  să  ia  omul  care  ştie 
ce  să  ia  şi  de  unde  să  ia. 

In  materie  de  metodă  a  propoveduirii,  de  pildă, 
de  creştere  a  tineretului,  atâtea  se  pot  lua  dela  pro¬ 
testanţi  şi  de  fapt  se  şi  ia,  fără  să  se  bage  de  seamă. 
Nu  strică. 


IV. 

In  ce  priveşte  imputarea  făcută  Oştii  Dom¬ 
nului  pentru  cântarea  ei  că  la  judecata  de  apoi  pu¬ 
ţini  oameni  vor  fi  treji,  ci  mulţi  beţi,  oare  să  fie  şi 
acesta  protestantism?  De  unde?  Aceasta  e  o  cu¬ 
rată  tâlcuire  care  nu  e  nici  protestantă,  nici  orto¬ 
doxă.  Se  poate  spune  şi  aici  şi  acolo. 

Deoarece  învăţăm  că  la  sfârşitul  lumii  va  veni 
Antihristul,  care  va  amăgi  pe  mulţi,  înseamnă  că 
judecata  pe  mulţi  îi  va  prinde  în  stare  de  păcat. 
Că  păcatul  va  fi  prin  beţie  sau  prin  altceva,  e  slobod 
a  gândi  una  sau  alta.  Făcând  Oastea  Domnului  miş¬ 
care  împotriva  beţiei,  se  inţelege  că  au  pus  tâlcuirea 
care  le  este  mai  priincioasă  lucrului  lor.  Dar  oricum, 
lucrul  acesta  nu  este  împotriva  credinţei,  nu  o  va- 

tămă,  aţâţă  împotriva  beţiei  şi  nu  are  nimic  de  des¬ 
curcat  cu  protestantismul. 

Dacă  ar  fi  să  luăm  şi  noi  la  descusut  şi  la  ră- 
fuit  pe  aceşti  ostaşi  ai  Domnului,  le-am  fi  putut 
spune  că  dogmatica  lor  nu  e  prea  de  temei,  fiindcă 
de  unde  ştiu  ei  că  la  vremea  de  apoi  cei  mai  mulţi 
oameni  au  să  fie  beţi?  De  ce  să  te  rosteşti  cu  atâta 
încredinţare  despre  lucruri  pe  care  nu  ai  să  le  ştii? 
Că  au  să  fie  unii  Ia  chefuri  în  petreceri,  da.  Jude¬ 
cata  are  să-i  prindă  pe  oameni  în  păcatele  lor,  când 
nu  se  aşteaptă.  Dar  vor  fi  cu  tot  felul  de  păcate  şi 
ticăloşii  între  care  şi  beţia. 

Cum  se  vede,  suntem  pe  un  tărâm  de  păreri 
slobode,  în  care  nu  poţi  face  cuiva  o  vină  dogma¬ 
tică,  ci  numai  una  logică,  în  care  nu  intră  treburile 
de  credinţă.  Iei  la  socoteală  dreptatea  cugetării 
omului  ca  părere,  nu  dogma. 

V. 

Mai  ciudată  e  vina  pe  care  Vlădica  Qrigorie  o 
aduce  ostaşilor  prin  cuvintele  cântării  lor:  „Curăţit 
în  al  lui  sânge  şi  crezând  în  jertfa  luL.te  apropii 
fără  teamă  de  prea  sfântuI  Dumnezeu".  Această 
rostire  Prea  'SE.  Sale-oTmputâ  ca  mărturisind  mân¬ 
tuirea  numai  prin  credinţă  şi  că  deci  e  protestantă. 
Cu  toate  acestea  noi  nu  vedem  aici  nici  o  vorbă 
de  mântuire,  ci  mărturisitorul  spune  numai  că  te 
apropii  de  Dumnezeu,  nu  că  eşti  mântuit  prin  El. 
Eşti  pe  calea  spre  El.  Nu  ai  isprăvit-o,  pe  când  mân¬ 
tuirea  e  isprăvirea  căii.  Deci  vina  aceasta  nu  poate 
rămânea  în  picioare.  Nu  cuprinde  ce  spune  Vlădica. 

VI. 

Tot  aşa,  dacă  ostaşii  spun  „Şi  a  legii  temelie, 
Sfânta  Scriptură  să  fie",  Vlădica  îi  ocăreşte  că  unde 
au  lăsat  tradiţiunea,  deci  vede  şi  aici  toi  un  prote¬ 
stantism.  Pe  temeiul  acesta  însă  şi  cu  aşa  mijloc 
al  dovedirii,  ajungem  să  pecetluim  de  protestantă 
însăşi  Biblia.  In  adevăr  omul,  când  vorbeşte,  nu 

spune  tot,  în  toate  amănunţimile,  ca  la  procesul 
verbal.  Multe  sunt  subînţelese.  Cele  subînţelese, 
dacă  nu  le  spui,  nu  înseamnă  că  sunt  tăgăduite,  j 
Astfel  evanghelia  scrie  că  Domnul  Hristos  a  spus  I 
că  ce/ce  va  crede  şi  se  va  boteza  se  va  mântui,  iar  j 
ce/ce  nu  va  crede  se  va  osândi.  Dar  oare  numai  j 
cu  atâta  se  mântuie  omul?  numai  cu  credinţa  şi  cu j 
botezul?  nu  şi  cu  faptele?  Evanghelia  însă  aşa 
spune.  Prin  urmare  evanghelia  e  protestantă. 


Vedeţi,  cu  aşa  chip  de  dovedire  la  aceasta 
ajungem.  E  o  greşală  însă  a  urma  cu  dovedirea  în 
felul  acesta,  fiindcă  este  felul  vorbirii  omeneşti  de 
a  subînţelege  unele  lucruri.  Mărturisind  credinţa  şi 
botezul,  nu  urmează  că  sunt  înlăturate  faptele.  Cre¬ 
dinţa  cuiva  o  cauţi  nu  într’o  zicere,  ci  în  întregul  lui 
scris.  Dacă  evanghelia  na  spus  aci  despre  fapte 
ori  Oastea  Domnului,  despre  Sf.  Tradiţiune,  ele  însă 
nu  sunt  înlăturate  din  mărturia  uneia  şi  a  alteia.  Nu 


le  găsim  aici,  dar  le  găsim  aiurea. 


VII. 

Tot  fără  temei  găsim  noi  cele  ce  Vlădica  Gri-  ; 
gorie  impută  Oştii  Domnului  pentru  cuvintele  lor  / 
„cu  darul  Golgotei,  cu  darul  Duhului  Sfânt,  cu  da-/ 
rurile  ce  le  administrează  Biserica,  cu  darul  rugă-; 
ciunii,  cu  Biblia  şi  cu  celelalte".  Ce  găseşte  Vlădica' 
aci  de  imputat?  Că  greşit  se  face  deosebire  între 
darurile  Bisericii  şi  cele  ale  Duhului  Sfânt  Dar 
de"ce  greşit?  Darul  celor  7  Taine  e  tot  una  cu 
darul  din  sfinţirea'“âpel  său  “dîh  feluritele  slujbe  pe 
care  le  face  Biserica?  Unele  sunt  din  aşezare  dum¬ 
nezeiasca,  şi  ai  atunci  Sfintele  Taine  şi  darul 
Sfântului  Duh,  altele  sunt  din  aşezare  omenească, 
din  rânduiala  Bisericii,  şi  ai  atunci  darul  Bisericii. 
Preotul. are.darul  Sfântului  Duh;  cântăreţul  hirotosit, 
ipodiaconul  au  numai  darul  Bisericii.  Nu  sunt  două 
daruri?" 

In  cele  ce  urmează,  prin  mărturisirea  Oştii 
Domnului,  că:  darul  rugăciunii,  Biblia  şi  celelalte. 

sunt  puteri  prin  care  ne  întărim  în  nevoile  noastre* 
iarăşi  nu  vedem  greşeli.  Rugăciunea  n’are  putere 
prin  care  uşurează  pe  om?  Nu  este  şi  acesta  un 
dar,  o  tărie  a  ei?  Ce  păcat  este  a  vorbi  de  darul 
rugăciunii? 

Despre  Biblie,  vedem  că  e  pomenită  ca  o  pu¬ 
tere,  după  cum  şi  este,  dar  nu  vedem  că  se  vor¬ 
beşte  despre  darurile  ei.  Şi  dacă  sar  fi  vorbit,  ar 
fi  fost  un  păcat?  Nu  este  ungere  sfântă,  putere  de 
sus,  în  cuvântul  lui  Dumnezeu,  care  esteSf.  Scriptură? 

Deoarece  însă  Oastea  Domnului,  în  aceste 
cuvinte,  nu  vorbeşte  de  darurile  Bibliei,  pe  care  ar 
fi  să  le  caute  omul  ca  nişte  unităţi  proprii,  deo¬ 
sebite  de  Biserică,  cuvintele  Vlădicăi  Grigorie  n’o 
ating. 

Cetind  Biblia,  nu  urmează  că  omul  caută  mij¬ 
loace  de  alinare  pe  o  cale  străină  de  Biserică.  Sunt 
unii  care  fac  aşa,  dar  nu  urmează  că  orice  cititor 
al  Bibliei  e  un  om  care  se  depărtează  de  Biserică. 
Noi  credem  că,  dimpotrivă,  Biblia  duce  la  Biserică. 
Dacă  din  Biblie  n'o  găsi  omul  îndemn  să  preţuiasca 
Biserica  şi  să  caute  drumul  spre  ea,  de. unde_să-l 
scoată?  Din  graiurile  oamenilor?  Acestea  sunt  mai 
slabe  decât  glasul  Bibliei. 

Deci  şi  cele  ce  spune  Vlădica  Grigorie  mai  la 
vale,  că  a  vorbi  de  darurile  Bibliei  în  felul  în  care 
vorbeşte  Păr.  Trifa  este  ceva  protestant,  este  o 
greşală,  fiindcă  Păr.  Trifa  a  vorbit  de  Biblie,  nu 
de  darurile  ei,  cum  am  arătat,  şi  încă  nu  este  păcat 
a  vorbi  de  darurile  Bibliei.  2.  De  unde  este  pro¬ 
testant  a  pune  toate  vredniciile  pe  seama  Bibliei? 
Ce?  protestanţii  au  despre  ea  o  teorie  mai  înaltă 
decât  noi?  Nu  este  şi  la  noi  şi  la  ei  cuvânt  inspirat? 
Dacă  tot  cuvântul  lui  Dumnezeu  este  şi  colo  şi  colo, 
înseamnă  că  se  poate  vorbi  de  darurile  Bibliei,  chiar 
dacă  Păr.  Trifa  ar  fi  vorbit  de  ele,  fără  ca  aceasta 
să  fie  o  vină.  E  altă  chestiune  aceia  că  prote¬ 
stantul  crede  că  poate  tâlcui  acest  cuvânt  numai  cu 
capul  lui,  pe  când  noi  credem  că  prin  învăţământul 

Bisericii.  Dar  aceasta  nu  e  între  cugetările  pentru 
care  Păr.  Trifa  este  tras  aici  la  răspundere. 

Prea  Sf.  Sa  Episcopul  Grigorie,  ca  să  dove¬ 
dească  vina  Părintelui  Trifa,  să  caute  articolul  res¬ 
pectiv  din  confesiunea  dela  Augsburg  şi  să  dove¬ 
dească  mărturisirea  protestantă  a  Sfinţiei  Sale. 

Numai  atunci  eşti  protestant,  când  eşti  următor 
acelor  articole,  altfel  nu. 

Tot  aşa  de  puţin  întemeiat  e  Vlădica,  dacă 
apucă  pe  Păr.  Trifa  că  într’un  loc  vorbeşte  despre 
darurile  care  izvorăsc  din  jertfa  Crucii,  iar  în  alte 
locuri  de  puterea  acestei  jertfe,  iar  aiurea  de  îi 
impută  că  de  ce  nu  precizează  şi  că  prin  aceasta 
e  protestant. 

Apoi  protestanţii.  Prea  Sfinte,  au  trăsătura 
aceasta  de  a  nu  preciza?  Este  şi  impreciziunea 
ceva  protestant  ?  Se  găseşte  capitulul  impreciziunii 
în  Confesiunea  dela  Augsburg? 

Vai  de  mine,  dar  dacă  aceasta  e  protestantism, 
cum  să  numim  această  rostire  aşa  puţin  întemeiată 
pe  socoteala  oamenilor? 

Totuşi  aşa  de  imprecis  încheagă  însuşi  Prea 
Sf.  Sa  cele  ce  spune  despre  acest  punct,  încât  şi  j 
Prea  Sf.  Sa  poate  fi  apucat  de  protestantism.  u 

Prea  Sf.  Sa  zice  aci  că  noi,  ortodocşii,  avem  |  j 
jertfa  de  pe  Cruce,  în  Sf.  Euharistie.  Păr.  Trifa  însă  li 
ar  cugeta  în  alte  daruri  neprecizate. 

Noi  iată  ce  spunem  cu  privire  la  acestea:  Nici 
Păr.  Trifa  nu  vorbeşte  cu  o  păşire  strânsă  a  cu¬ 
getării,  ca  un  stilist  îndemânatec  şi  un  cugetător 
dogmatic  cu  grijă,  dar  nici  Vlădica  Grigorie.  Scrisul 
Prea  Sfinţiei  Sale  de  multe  ori  nu  are  toată  în¬ 
chegarea  logică  şi  stilistică  trebuincioasă.  Grăbit 
să  dea  iute-iute  la  tipar,  cât  mai  multe  învăţături, 
ceeace  îi  face  cinste,  ca  unui  păstor  ce  are  grija  în¬ 
văţăturii,  nu  are  însă  toată  grija  ca  acest  scris  să 
fie  în  toată  buna  întocmire  a  graiului,  a  cugetării. 
Atunci  ies  bucăţi  care  nu  se  încheagă  bine,  ies 
hâţâneli  ale  scrisului,  impreciziuni,  care  se  puteau 

să  nu  fie.  Noi  cunoaştem  multe  de  acestea  în  scrisul 
Prea  Sfinţiei  Sale,  alăturea  de  meritele  hărniciei 
pastorale,  pe  care  i  le-am  lăudat  de  atâtea  ori,  şi 
iată  de  acum  ele  cad  pe  capul  oamenilor,  turburându-i 
în  lucrul  lor. 

Dacă  noi  silim  pe  oameni  să  vorbească  sau 
să  scrie  întocmai  cum  s’a  mai  vorbit,  fără  nici  un 
sbor  al  cugetării,  fără  o  tot  mai  largă  cuprindere 
a  adevărului  şi  mărturisire  a  simţirii,  de  fapt  sărăcim 
cugetarea  religioasă  şi  avem  pagubă.  Dacă  am  lua 
fel  de  fel  de  rugăciuni,  de  predici,  de  meditaţiuni, 
vom  vedea  că  se  vorbeşte  despre  puterea  şi  daru¬ 
rile  Crucii  în  fel  de  fel  de  chipuri,  fără  a  închide 
ochii  şi  a  tăgădui  prin  aceasta  că  credem  şi  în 
Euharistie.  Nu  cumva  prin  aceasta  Crezul  ar  fi 
înjghebare  prepuielnică,  fiindcă  pomeneşte  numai 
de  botez  şi  nu  şi  de  celelalte  Taine? 

Noi  trebuie  să  luăm  fiecare  bucată  de  vorbire 
sau  de  scriere  cu  felul  ei.  Una  este  dacă  scriu  o 
carte  de  Dogmatică  şi,  precum  vedem,  Oastea 
Domnului  n’a  scris  până  acum  astfel  de  lucruri; 
alta  este  a  face  poezii,  cântece,  a  rosti  cuvântări 
Acestea  din  urmă  să  nu  tăgăduiască  mărturisirea 
creştinească  în  chip  hotărât,  dar  ca  ele  să  aibă 
chipul  unei  rostiri  mai  puţin  încătărămate  şi  mai 
puţin  închingate  în  formule  teologice,  este  în  firea 
acestui  scris. 

Dacă  citim  cărţile  de  Ermeneutică,  vedem  că 
aci  i  se  mărturiseşte  cuvântătorului  creştin  dreptul 
de  a  putea  face  unele  tâlcuiri  morale,  didactice, 
unele  potriviri  ale  înţelesului,  folositoare  pentru 
îndrumarea  purtării  creştinilor,  dar  care  nu  sunt 
curat  acele  ale  înţelesului  istoric.  De  aceia  în  unele 
bucăţi  şi  vorbim  de  un  înţeles  istoric,  curgând  dea- 
dreptul  din  slavă,  şi  apoi  despre  un  înţeles  derivat 

Aşa  este  şi  în  lucrările  de  învăţătură  pentru 
popor,  care  nu  urmăresc  o  catehizare  pe  temeiul 
dogmei.  In  acestea,  rostirea  este  mai  largă,  fără  a 
tăgădui  dogma.  Oare  i  se  poate  imputa  părintelui 
Trifa  că  scrisul  său  are  numai  o  năzuinţă  pioasă. 

care  prin  aceasta  nu  are  şi  o  formulare  ca  la  ca¬ 
tehism?  Nici  nu  se  poate  altfel  şi  nu  trebuie  să-l  y 
ţinem  de  rău  pentru  aceasta.  ^  _ 

VIII. 

Iarăşi  i  se  impută  părintelui  Trifa  că,  la  pag. 

41  a  cărţii  sale  de  cântări  pentru  oştaşii  Domnului, 
SpunE~Că  să-ţi  altoeşti  ramura  vieţii  în  buciumul, 
adică  pe  tulpina  lui  Hristos,  să  te  predai  Lui  şi  să 
începi  o  viaţă  nouă  cu  El. 

De  ce  e  vinovat  că  zice  aşa? 

Din  pricină  că  vorbeşte  despre  legătura  cu 
Hristos,  fără  a  pomeni  că  această  legătură  se  face 
prin  Sfintele  Taine.  De  aceea  este  protestantism. 
Tăcerea  este  o  faptă  protestantă. 

Dar  prin  aceasta  Vlădica  Grigorie  ne  umple 
de  nedumerire.  Cum  adică  ?  eu,  când  vorbesc  ceva, 
trebuie  să  spun  dintr’odaiă  tot  ce  se  presupune  că 
trebuie  să  fie?  Dacă  m’oi  duce  la  restaurant  şi  oi 
cere  o  friptură,  am  să  spun  chelnărului  numai: 
„adu-mi  o  friptură !“  In  aceasta  însă  se  subînţelege 
că  ea  trebuie  să  fie  proaspătă,  să  fie  caldă,  să  fie 
servită  curat...  Dacă  omul  mi-o  aduce  friptura,  şi 
ea  are  să  fie  rece  şi  cu  miros  urât  şi  necurată,  şi 
dacă  eu  oi  face  gură,  ar  putea  el  să-mi  spuie:  dar 
bine  mi-aţi  spus  numai  să  vă  aduc  o  friptură  şi 
v’am  adus.  Nu  mi-aţi  spus  să  fie  caldă,  proaspătă 
şi  curată !  N’ar  fi  de  râs  să  mi  se  dea  un  astfel  de 
răspuns? 

Se  înţelege,  noi  spunem  multe  lucruri  în  scurt, 
fiindcă  atâtea  altele  însoţesc  înţelesul  fără  să  le 
spunem. 

Aşa  e  şi  cu  păr.  Trifa.  Dacă  Sf.  Sa  a  spus  despre 
altoirea  în  Hristos,  trebuia  numai  decât  să  pome¬ 
nească  de  Sfintele  Taine?  Nu.  Sf.  Sa  nu  le  tăgă¬ 
duieşte,  şi  e  vorba  aci  numai  de  o  altoire  morală, 
adică  fiinţa  noastră  sufletească  să  fie  pusă  în  atâr- 
nare  de  Isus  Hristos.  Dacă  ar  fi  fost  ca  păr.  Trifa 
să-şi  depene  gândul  acesta  mai  departe,  se  înţelege 

că  ar  fi  fost  loc  să  pomenească  de  Sfintele  Taine. 
Dar  aşa,  scriind  o  cugetare  numai  pe  scurt,  nu 
urmeză  că  trebuia  să  spuie  tot  ce  este  de  spus,  ca 
în  cazul  cu  friptura. 

Ceeace  este  mai  ciudat  este  că  rostirea  aceasta 
a  părintelui  Trifa  este  ticluită  după  Domnul  Hristos 
şi  după  Sf.  Pavel.  Ei  întrebuinţează  rostirile  de  viţă. 
şi  butuc  şi  de  altoi.  Făcând  aceasta,  cu  rostiri  foarte 
frumoase  şi  cu  un  înţeles  înalt,  nici  Domnul  Hristos,. 
nici  Sf.  Pavel  nu  pomenesc  de  Sf.  Euharistie,  deşi 
Domnul  este  însuşi  înfiinţâtorul  Euharistiei.  Urmează 
atunci  că  Domnul  Hristos  şi  Sf.  Pavel  fac  prOtEP 
stantism? 

Fi  liniştit,  Părinte  Trifa,  eşti  în  bună  tovărăşie. 
Aşa  protestant  sunt  şi  eu  şi  nu  mă  ruşinez. 

IX. 

Acelaş  lucru  trebuie  să  spunem  despre  impu¬ 
tarea  făcută  părintelui  Trifa  că  la  pag.  41,  vorbeşte 
despre  Isus  ca  mijlocitor  între  noi  şi  Dumnezeu 
astfel,  că  oarecum  face  iluzorie  chemarea  sfinţilor. 
Tot  păr.  Trifa  zice,  Isus  Hristos  „este  legătura  ce 
ne-o  facem  cu  El  şi  prin  el  cu  Dumnezeu".  In  mod 
tacit  se  omite  chemarea  sfinţilor,  deşi  un  ortodox 
are  tot  interesul  să  grăiască  şi  de  preoţie  şi  de 
sfinţi,  când  e  vorba  de  mijlocire  între  noi  şi  Dumnezeu. 
Părintele  Trifa  vorbeşte  de  rămânerea  întru  noi  a 
Domnului  şi  a  noastră  întru  El,  fără  a  preciza,  fără 
a  arăta  pe  ce  cale,  pe  aceea  a  tainelor.  Frăţia  Sa 
zice:  „Dealul  Golgotei  este  azi  o  înălţime  ce  ajunge 
până  la  ceriu,  leagă  cerul  cu  pământul  şi  pe  om  cu 
Dumnezeu.  Taina  mântuirii  noastre  e  să  primim 
această  legătură  şi  să  rămânem  în  ea.  Să-l  primim 
pe  Mântuitorul  şi  să  rămânem  în  Eh  [p.  40).  Aici 
nu  spune,  pe  ce  cale  să  primim  această  legătură 
şi  cum  să  rămânem  în  ea.  Se  vede  că  Sf.  Sa  crede 
în  primirea  prin  credinţă  a  acestei  legături:  Sola 
fides,  deci  gust  protestant!!! 

Am  dat  în  întregime  acest  crâmpei,  pentruca  să 
se  vadă  întocmai  ce  spune  P.  S.  Episcop  Grigorie 
şi  să-i  stea  în  faţă  spusele  noastre  şi  cititorul  să 
judece  cum  i  se  face  nedreptate  bietului  Părinte 
Trifa. 

Deci  ce  găsim  în  acest  crâmpei?  Că  dacă-1 
numesc  pe  Hristos  mijlocitor  între  noi  şi  Dumnezeu 
şi  nu  pomenesc  şi  de  sfinţi,  desfiinţez  chemarea 
sfinţilor  din  dogma  ortodoxă.  Ar  urma  atunci  ca 
oridecâteori  noi  vorbim  în  materie  religioasă,  să 
rostim  toată  dogma,  că,  dacă  vorbesc  numai  în  bu¬ 
căţele,  nu  e  bine.  Dar  oare  care  om  vorbeşte  pe 
lume  aşa?  Fiecare  vorbim  cu  bucăţica  ce  ne  trebue 
în  clipa  cutare.’  "  . 

Nici  rugăciunile  nar  putea  scăpa  de  vină  în 
această  privinţă.  In  adevăr,  din  acest  punct  de  vedere 
însăşi  rugăciunea  Tatăl  Nostru  n’ar  putea  scăpa  de 
osândă,  fiindcă  este  numai  rugăciune  în  termeni  ge¬ 
nerali,  nu  cu  amănunţimi  Nu  pomenim  în  ea  nici 
de  sfinţi,  nici  de  Taine. 

Nu  cumva  e  şi  ea  protestantă?  De  ce  am  spus 
eu  că  prin  metoda  aceasta  şi  Isus  Hristos  iese  pro¬ 
testant  ! 

Dacă  mai  încolo  i  se  impută  Părintelui  Trifa 
că  vorbeşte  de  rămânerea  între  noi  a  Domnului, 
fără  a  limpezi  pe  ce  cale,  adică  pe  aceea  a  Sfin¬ 
telor  Taine,  trebue  să  spunem  că  atunci  şi  rugă¬ 
ciunea  împărate  ceresc  nu  e  bună,  fiindcă  chemăm 
pe  Duhul  Sfânt,  dar  nu  spunem  pe  ce  cale,  adică 
pe  calea  Tainelor. 

Dar  de  unde  avem  noi  dreptul  să-l  închidem 
pe  Dumnezeu  numai  în  cele  7  Taine?  Adică  Dum¬ 
nezeu,  dacă  ni  le-a  dat  pe  acestea,  sunt  ele  singurele 
căi  prin  care  se  poate  împărtăşi  nouă?  Nu  are  el 
atâtea  şi  atâtea  mijloace  de  a  grăi  cu  noi,  de  a 
veni  la  noi,  de  a  sta  lângă  noi?  Ce?  Dacă  avem 
cele  7  Taine,  este  păcat  a  gândi  sau  a  crede  că 
Dumnezeu  poate  veni  aievea  către  noi,  cu  însăşi 
fiinţa  Sa  şi  pe  altă  cale  decât  a  Euharistiei  şi  decât 
a  celorlalte  Taine? 

1/  Oare  când  Domnul  s’a  arătat  lui  Pavel  s’a 
!  arătat  în  vreuna  din  cele  7  Taine? 

'  Tocmai  că  nu  se  poate  vorbi  despre  acestea 
ca  în  formule  de  chimie,  pentrucă  largă  este  calea 
lucrării  lui  Dumnezeu  şi  teologia  nu  poate  năzui  să 
ajungă  chimie  şi  toate  ale  lui  Dumnezeu  să  fie 
turnate  în  calapoade  care  închid  pe  Dumnezeu  în 
întocmiri  nemişcate. 

X. 

Ca  încheiere  la  toate  acestea,  Vlădica  Grigorie 
mai  are  o  singură  imputare,  care  nu  priveşte  vreun 
text  anume  din  cartea  sa,  Părintelui  Trifa  ci  are  o 
resfrângere  asupra  Oştii  Domnului  ca  întreg.  Prea 
Sf.  Sa  zice  că  impută  ostaşilor  pornirea  pietistă, 
adecă  se  ţin  mai  mult  de  rugăciuni,  de  închinare, 
iar  apoi  de  îndreptarea  personală  a  vieţii  lor,  precum: 
a  nu  mai  bea,  a  nu  mai  înjura,  a  nu  mai  fuma.  Prea 
Sf.  Sa  le  cere  fapte  de  milă  creştinească,  lucrări 
în  slujba  aproapelui,  cu  o  vorbă  nouă:  activism _ 
creştinesc.  Căci  dacă  e  vorba  numai  să  nu  bei,  să 
nu  înjuri,  să  nu  fumezi,  ce-am  făcut  cu  acestea? 
Nu  le  fac  şi  pocăiţii?  zice  Prea  Sf.  Sa. 

Foarte  bine,  nu  ajunge  numai  a  zice  Doamne, 
Doamne ,  ci  a  şi  face  voia  Tatălui.  Dar  1.  de  unde 
ştim  că  ostaşii  nu  fac  şi  aceasta?  Eu  cred  că  o  fac. 
Când  am  cetit  eu  în  Oastea  Domnului  despre  cutare 
că  dădea  Părintelui  Trifa  banii  pe  care  mai  ’nainte- 
îi  dădea  pe  tutun,  pentrucă  să  împartă  cărţi  şi  să 
!  lumineze  minţile;  iar  altul,  care  dădea  banii  pe 
băutură,  îi  dădea  apoi  Părintelui,  pentrucă  să  le 
dea  o  bună  întrebuinţare,  acestea  [şi  care  trebuie 
să  fie  multe]  sunt  dovezi,  că  odată  cu  curăţirea  su¬ 
fletului,  urmează  şi  celelalte  fapte  creştineşti. 

Dar  2.  chiar  dacă  aceste  fapte  n’ar  fi  sau  dacă: 
nu  ar  fi  ceva  de  program  al  Oştii  Domnului,  oare- 
avem  dreptul  s’o  ţinem  de  rău?  Nici  în  acest  caz. 
nu.  Căci  orice  întocmire  creştinească  trebuie  să  ia 
ceva  de  făcut  în  largul  vieţii  creştineşti.  Ajunge  ca 

eu  să  fac  o  parte  şi  s’o  fac  bine  pe  aceia.  De  ce  I 
să-mi  faci  o  vină  că  nu  fac  totul?  Nimenea  nu  poate  ! 
face  totul.  Să-şi  ia  fiecare  câte  o  brazdă  şi  să  sape.  I 
De  m’oi  apuca  să  fac  totul,  nici  una  nu  are  să  fie !  i 
bine  lucrată. 

Vorba  este:  Trebuie  tovărăşii  de  rugăciune, 
de  îndreptare  personală,  chiar  dacă  aceasta  cu¬ 
prinde  numai  fumatul,  sudalma  şi  beţia?  Trebuie. 
Apoi  să  fiu  prea  mulţumit  că  s’a  găsit  cineva  care 
să  poată  aduna  pe  oameni  ca  să  facă  atâta  şi  încă 
să  fi  avut  izbândă.  Pentru  ce  mai  este  în  programa 
creştinească,  să  mai  răsară  şi  alţii  şi  să  facă  ei  ce 
n’a  putut  face  Pâr.  Trifa. 

Mai  sunt  ele  multe  de  făcut.  Vrem  ca  toate  să 
le  ia  în  spinare  Popa  dela  Sibiu?  Va  strica  şi  ce 
face  acum,  fiindcă  dacă  faci  toate,  nu  faci  nimic.  . 

Este  mare  lucru  ca  oamenii  să  înseteze  după  > 
rugăciune.  Această  năzuinţă  pietistă  trebuie  spriji-  ■ 
nită.  S’or  ridica  alţii  să  ducă  mai  departe  lucrul, 
prin  alte  tovărăşii  care  vor  trebui  înfiinţate.  Păr. 
Trifa  a  făcut  de  ajuns.  Să-l  ajutăm  în  aceasta,  în 
care  a  făcut  mai  mult  decât  mine  şi  decât  Vlădica 
dela  Arad. 

Când  Cardinalul  Mercier  asculta  povestirile 
preoţilor  despre  ce  au  suferit  dela  năvălitor,  în 
timpul  marelui  răsboi,  şi  cu  ce  au  trebuit  să  lupte 
spune  că-1  cuprindea  ispita  să  le  cadă  în  genunchi 
pentru  câte  au  pătimit  şi  au  făptuit. 

Iată,  aşa  mă  simt  ispitit  să  grăiesc  şi  eu  despre 
Păr.  Trifa.  Apostolul  acesta  a  făcut  câte  n’am  făcut 
noi  mulţi  la  un  loc.  El  a  înzestrat  Biserica  cu  un 
aşezământ  pe  căre  i  putem  da  ca  pildă  când  ni  se 
aduce  imputarea  că  în  Biserica  ortodoxă  nu  este 
muncă,  nu  este  duh  misionar.  Noi  putem  să  ne  spri¬ 
jinim  atunci  pe  Păr.  Trifa  şi  să  spunem:  Ba  nu, 
că  uite  avem  pe  un  preot  dela  Sibiu,  'care  a  făcut 
împotriva  beţiei  cât  n’au  făcut  multe  întocmiri  în 
Ţara  Românească. 

Dacă  Vlădica  Grigorie  nu  se  împacă  cu  por¬ 
nirea  pietistă,  prin  aceasta  se  ciocneşte  de  însuşi 

trecutul  nostru  ortodox.  Rugăciunea  este  o  mare 
lăture  in  viaţa  noastră.  Monahismul  are  şi  el  o 
mare  trăsătură  pietistă.  Dacă  am  întreba  pe  marii 
călugări,  s’ar  mira  că  Prea  Sf.  Sa  ţine  de  rău 
această  pornire  în  Biserica  noastră. 

Că  trebuie  şi  activism,  nici  vorbă.  Dar  una  nu 
încurcă  pe  alta,  ci  trebuie  amândouă.  Ne  trebuie 
însă  un  mare  val  de  însufleţire  în  rugăciune,  în 
adâncire  cu  mintea  la  Dumnezeu,  în  avânturi  de 
pietate,  pentrucă  aceasta  e  o  temelie  din  care  pot 
creşte  celelalte  roade.  De  unde  să  iasă  faptele  milei 
către  aproapele,  dacă  sufletul  nu  e  lucrat  în  felul 
acesta?  A  înlătura  aceasta  ori  a  o  privi  ca  lucru 
de  a  doua  mână,  este  a  tăia  rădăcina  unei  activităţi. 
Oamenii  de  credinţă  însufleţiţi  de  lucrul  creştinesc 
au  fost  tot  odată  şi  oameni  de  multă  rugăciune.  Li- 
vingston,  apostolul  milei  către  negrii  din  Africa,  a 
fost  găsit  mort  pe  marginea  patului  cu  Scriptura 
în  mână. 

Bine  deci  că  Păr.  Trifa  a  făcut  ce  a  făcut  şi 
cât  a  făcut.  Acum  să  vie  alt  rând  de  ziditori,  care 
să  clădească  mai  departe.  Să  se  folosească  de 
aceasta.  Noroc  că  „avem.  oameni  către  care  .poţi 
vorbi  de  cele  creştineşti,  pentrucă-i  putem  îndemna 
şi  la  altele.  . .  •*  »•>. 

Cât  a  făcut  Păr.  Trifa,  nu  este  chiar  atât  de 
uşor  cum  scrie  Vlădica  Grigorie. 

« Nimic  mai  uşor  decât  să  te  aduni  chiar  Du¬ 
mineca  şi  să  te  rogi  şi  să  cânţi  in  plus  faţă  cu  ru¬ 
găciunile  şi  cântările  sfintei  Biserici. 

„Deci  nu  rugăciunile  în  plus  şi  cântările  în  plus 
să  prevaleze,  ci  faptele  creştineşti  pozitive.  Prin 
case  particulare  nu-i  tocmai  potrivit  să  se  ţină  adu¬ 
nările,  ci  la  şcoală,  sau  la  casa  culturală,  sub  con¬ 
ducerea  preotului1'. 

Hm!  nimic  mai  uşor  decât  să  te  aduni  şi  să  te 
rogi?  Da  de  unde  scoate  aceasta  Vlădica  Grigorie? 
Cum  este  uşor,  când  vedem  tocmai  că .  pe  oameni 
atât  de  greu  îi  aduni  la  rugăciune  ?  Nu  avem  atâtea 

biserici  goale  ?  De  ce  nu  sunt  pline  ?  De  ce  nu  sunt 
pline,  dacă  e  uşor? 

Nu  e  de  loc  uşor  ca  omul  să  înfrângă  ispita  de 
a  se  duce  la  cafenea,  la  vânătoare,  la  cârciumă,  la 
alte  petreceri  şi  să  vie  la  rugăciune.  In  multe  suflete, 
duhul  lumii,  pofta  de  petreceri  biruie  această  pornire 
şi  omul  nu  se  duce  la  rugăciune.  De  aceea  vrednic 
este  preotul  care  poate  face  pe  ai  săi  să  înfrângă 
poftele  cărnii,  să  trăiască  din  viaţa  duhului  şi  să 
vie  la  rugăciune. 

Şi  dacă  aceasta  e  un  lucru  greu,  la  ce  să  mai 
punem  îngrădiri:  să  te  rogi  în  cutare  loc  sau  în 
celalalt,  nu  în  case  particulare  ?  Cum  adică  ?  în  case 
particulare  nu  este  Dumnezeu? 

Că  este  mai  bine,  pentru  mari  adunări,  să  ai 
mari  încăperi,  da.  Dar  nu  e  un  principiu  ca  să  nu 
ne  putem  ruga  şi  aiurea,  fiindcă  Dumnezeu  este 
duh  şi  te  poţi  închina  lui  ori  unde,  cu  duhul  şi  cu 
adevărul. 

XL 

Noi  am  isprăvit  cu  ce  aveam  de  spus  privitor 
la  judecăţile  rostite  de  Vlădica  Grigorie  asupra 
Părintelui  Trifa.  îmi  pare  bine  totuşi  că  Prea  Sf. 
Sa  încheie  cu  laude  asupra  lucrării  acestui  preot 
Pentru  cât  face  Sf.  Sa,  i  se  cuvenea  această  recu¬ 
noaştere. 

Prea  Sf.  Sa  i-a  mărturisit-o  şi  mai  ’nainte.  Cum  ne 
dumerim  atunci  că-1  ia  la  forfecat  acum? 

Eu  cred  că  Prea  Sf.  Sa  s’a  lăsat  târât  de  vor¬ 
bele  care  se  aud  ici  şi  colo  despre  Părintele  Trifa. 
Vorbele  acestea  s’au  înteţit  ca  împotriva  tot  celui 
ce  iese  din  viaţa  obişnuită,  şi  atunci  s’a  influenţat 
şi  Prea  Sf.  Sa. 

Astfel  de  vorbe  le  aud  şi  eu.  Dar  de  ce  să 
mă  potrivesc  eu  la  ce  spune  altul  şi  să  nu  privesc 
cu  ochii  mei?  Cine  este  căpetenie  nu  se  mulţumeşte 
să-i  spuie  altul,  ci  trebuie  să  lucreze  cu  judecata 
sa  proprie. 

Mie  nu-mi  pare  bine  că  a  trebuit  să  scriu  aceste 
rânduri.  Nu-mi  pare  bine  să  fiu  în  faţa  preoţimii  ca 
unul  care  forfec  pasul  unui  Vlădică,  fiindcă  în  Bi¬ 
serică  trebue  disciplină  şi  vlădicii  trebuiesc  ţinuţi 
în  toată  cinstea  şi  înălţimea.  Dar  judecând  ce  e  mai 
rău  şi  ce  e  mai  puţin  rău,  m’am  socotit  că  mai  mare 
pagubă  ar  fi  să  tac.  Dacă,  Părintele  Trifa,  mi-am 
zis,  dela  o  vreme  se  va  scârbi  de  atâta  hărţuială 
şi  va  lăsa  Oastea  Domnului  să  se  risipească?  Ar 
fi  atunci  pagubă  pentru  Biserică.  Am  fi  lipsiţi  de 
o  lucrare  aşa  de  însemnată  ca  aceasta.  De  aceea, 
cu  toată  părerea  de  rău  de  a  discuta  în  contra¬ 
dictoriu  cu  un  vlădică,  e  mai  bine  ca  totuşi  să  nu  tac. 
Din  dorul  de  a  vedea  viaţă  şi  muncă  în  Biserică, 
de  aceia  am  scris.  Vlădica  Grigorie  să  ia  în  seamă 
acest  gând  cinstit  al  meu  şi  să  nu  fie  mânios  pe 
mine  că  am  păşit  împotriva  scrisului  său.  Şi  am 
să-i  dau  o  pildă  ce  mult  lipsim  cu  toţii  dela  unele 
datorii  şi  ce  noroc  este  că  avem  pe  Păr.  Trifa. 

Mă  rog,  nu  era  o  măsură  a  Sfântului  Sinod  că 
în  cea  întâi  Duminecă  din  Iunie,  în  fiecare  an,  să 
se  serbeze  2jiua  In  frânării  ?  Trebuia  să  se  facă  în 
aceasta'zi  propagandă  împotriva  beţiei.  S’a  făcut 
anul  trecut,  s’a  făcut  acum  doi  ani,  dar  anul  acesta 
s’a  uitat  de  ea.  Nici  societatea  Temperanţa  n’a  mai 
stârnit  lumea,  a  adormit. 

Ei  vedeţi  cum  uităm !  Tocmai  acest  capitol  atât 
de  dureros,  pentru  care  sau  făcut  în  anii  trecuţi 
atâtea  strigări,  ca  să  fim  treji,  de  data  aceasta  a 
rămas  cu  scoarţele  închise. 

N’am  fost  la  datorie.  Am  uitat,  am  adormit. 

Nu  este  un  noroc  deci  că  a  mai  rămas  un  Păr. 
Trifa,  care,  el,  n’a  adormit  şi  duce  această  luptă? 

Iată  pentru  ce  eu  n’am  putut  să  tac.  N’am  voit 
să  las  pe  cel  drept  părăsit.  Acest  bărbat  care  a 
suferit  de  grea  zăcere  a  boalei,  care  trebuia  săr¬ 
bătorit  când  Dumnezeu  l-a  sculat  de  pe  patul  su¬ 
ferinţei  sale,  când  El  ni  l-a  dăruit  din  nou,  —  se 
cuvenea  să  nu  fie  primit  cu  ocări,  ci  cu  glasuri  de 

urări  de  bine  şi  de  sănătate  şi  să-l  fie  Dumnezeu 
înainte  sănătos  la  un  lucru  care,  lăsat  pe  mânile 
noastre,  uite  că  se  uită. 

Acum  doi  ani.  Păr.  Trifa  scria  în  „Lumina  Sa¬ 
telor"  [24  Iulie  1929]: 

„Mulţi  critică  „Lumina  Satelor"  şi  Oastea  Dom¬ 
nului.  Păi,  noi  nu  ştim  să  fi  făcut  vre-o  altă  crimă, 
decât  atât,  că  ne-am  silit  şi  ne  silim  să  aprindem 
toate  luminile  din  biserică". 

Aşa  este,  şi  fiindcă  eu  văd  că  nu  sunt  mulţi 
cei  care  aprind  luminile,  şi  că  uneori  vine  ceasul 
ca  ele  să  fie  aprinse  [Dumineca  I  din  Iunie]  şi  ele 
rămân  stinse,  mă  bucur  de  Păr.  Trifa  şi,  ca  şi 
în  alte  dăţi,  n’am  voit  să-l  las  fără  apărarea  mea. 

Arhim.  SCRIBAN. 

CATOLICISMUL  ŞI  CULTURA 
MODERNĂ. 

[Urmare]. 

Direcţia  aceasta  filozofică,  inaugurată  de  Edmund 
Husserl  la  începutul  acestui  secol,  uneşte  logicismul 
cu  „contemplaţia  fiinţii"  [Wesenschau]. 1 

Ţinând  seamă  de  mărturiile  conştiinţei,  care 
intenţionează  de  cele  mai  multe  ori  o  lume  obiec¬ 
tivă,  această  filozofie  nu  identifică  obiectele  cu  stă¬ 
rile  conştiinţei.2  Dar  nici  nu  concepe  conştiinţa  după 
modelul  celorlalte  lucruri,  având  ca  legi  de  cunoa¬ 
ştere  legile  de-a  fi  ale  lucrurilor.  Existenţa  conştiinţei 
este  cu  totul  de  altă  natură,  decât  a  altor  lucruri.1* 
De  aceea  numai  întâlnirea  conştiinţei  cu  obiectele, 
numai  „trăirea11  lor,  înseamnă  cunoaşterea  lor.  Iar 
actul  care  ne  pune  în  contact  cu  lucrurile  şi  prin 
care  singur  aflăm  adevărul  e  intuiţia.  Ea  se  extinde 
nu  numai  la  sfera  obiectelor  sensibile,  ci  şi  la  cea  a 
categoriilor  şi  esenţelor. 4 

In  sfera  sensibilă  intuiţia  înglobează  percepţia, 
imaginaţia  şi  memoria  [reprezentarea],  pentrucă  toate 
actele  acestea  posedă  obiectul  în  persoană. 5 

Formele  categoriale  în  cari  ni  se  prezintă  exi¬ 
stenţa,  legăturile  dintre  reprezentări,  nu  sunt  nici  ele 
forme  ale  conştiinţii,  ci  aparţin  obiectelor.  Intuiţia 
acestor  categorii  are  comun  cu  intuiţia  sensibilă 

1  A.  Messer  op.  c.  103. 

*  E.  Levinas,  La  theorie  de  l'intuition  dans  la  phenomenologie  de 
Husserl,  Paris,  1930,  p.  216. 

3  Idem  op.  c.  127.  Există,  pentru  fenomenologie,  diferite  moduri  sau 
trepte  de  existenţă,  diferite  regiuni  ontologice. 

4  Levinas  op.  c.  216. 

5  Levinas  op.  c.  106. 

faptul  că  şi  aici  conştiinţa  se  află  în  faţa  unei  stări 
obiective. 1  Deosebirea  e  numai  că  pe  când  în  intuiţia 
sensibilă  obiectele  sunt  date  într’un  mod  direct,  că 
intuiţia  lor  nu  se  bazează  pe  acte  anterioare,  per¬ 
cepţia  categoriilor  se  bazează  în  mod  necesar  pe 
percepţiuni  sensibile.  Actul  prin  care  găsim  o  ase¬ 
mănare  sau  o  nepotrivire  între  două  obiecte,  pre¬ 
supune  percepţia  sensibilă  a  fiecăruia  din  cele  două 
obiecte.  Avem  d.  ex.  percepţia  sensibilă  a  obiectului 
A  şi  o  altă  percepţie  sensibilă  a  obiectului  a,  care 
e  o  parte  a  lui  A.  Atâta  timp  cât  rămânem  pe  planul 
percepţiei  sensibile,  nu  concepem  pe  a  „ca  parte"  a 
lui  A.  E  de  lipsă  o  nouă  intenţiune  a  cugetării,  o 
nouă  intuiţie,  care  bazându-se  pe  intuiţiile  sensibile, 
să  vrea  să  vadă  realitatea  din  alt  punct  de  vedere.2 

Spre  un  alt  obiect  se  îndreaptă  intuiţia  esenţelor, 
cari  sunt  aceea  ce  ne  manifestă  generalizarea  lucru¬ 
rilor  individuale:  esenţa  roşului,  a  omului  etc.  Ele 
constitue  fundamentul  adevărurilor  necesare, s  pen- 
trucă  există  altfel  decât  obiectul  individual,  neavând 
loc  în  spaţiu  sau  în  timp,  odată  ce  nici  nu  se  nasc  nici 
nu  pier. '  Esenţa  e  structura  necesară  a  unui  obiect. 8 
Orice  obiect  individual  poate  servi  ca  punct  de  ple¬ 
care  pentru  intuiţia  unei  esenţe,  cu  condiţia  ca  inten- 
ţiunea  conştiinţei,  bazându-se  pe  intuiţia  sensibilă  a 
obiectului  respectiv,  să  nu  se  îndrepte  la  obiectul 
individual,  ci  ia  caracterul  Iui  general.  D.  ex.  por¬ 
nind  dela  culoarea  roşie  a  acestei  stofe,  îmi  îndrept 
atenţiunea  la  roşul  în  general,  din  care  roşul  indivi¬ 
dual  nu-i  decât  un  exemplu. "  Eu  pot,  în  cazul  acesta, 
să-mi  dau  seama  cu  toată  evidenţa,  ce  aparţine  la 
fiinţa  „roşului”,  în  deosebire  de  a  „galbenului”  sau 
la  fiinţa  „culorii”  în  deosebire  de  a  „sunetului”.  Spre 
aceasta  mă  desintereses  de  toate  împrejurările 
empirice-faptice,  sub  cari  mi  se  prezintă  aci  sau 
acolo,  azi  sau  mâne,  fac  abstracţie  chiar  de  existenţa 
reală  a  culorii  sau  a  sunetului.  Iar  odată  ce  am  intuit 

1  Levinas  op.  c.  120.  *  Levînas  120 — 122.  s  op.  c.  145 — 6. 

4  op.  c.  152.  5  op.  c.  159.  6  op.  c.  155. 


31? 


REVISTA  TEOLOGICĂ 


esenţa  culorii  sau  a  sunetului,  putem  independent 
de  experienţă  [a  priori]  să  stabilim  ce  condiţiuni 
trebue  să  îndeplinească  cutare  esenţă  spre  a  putea 
exista.  D.  ex.  nu  ne  putem  reprezenta  o  coloare  decât 
întinsă  pe  un  obiect  etc.  Orice  esenţă  îşi  are  legile 
ei  necesare  şi  cunoştinţa  ei  deasemenea,  spre  deo¬ 
sebire  de  obiectele  sensibile  şi  de  cunoştinţa  lor, 
care  e  aposteriori  şi  nenecesară.  Fenomenologia  e 
studiul  esenţelor  spre  deosebire  de  studiul  faptelor 
şi  obiectelor  sensibile. 1  Ea  are  o  valoare  universală, 
independentă  de  timp  şi  spaţiu,  şi  de  persoană, 
pentrucă  legile  esenţelor  sunt  necesar  aceleaşi.  Dis¬ 
ciplina  centrală  în  fenomenologie  e  logica,  care  este 
independentă  de  psichologie,  dar  care  nu  e  nici  o 
sumă  de  legi  de  cugetare  subiective,  ci  constă  din 
chiar  legile  esenţelor  pe  cari  le  contemplăm. 2 * 

Fenomenologia  prezintă,  nu  numai  după  părerea 
catolicilor,  ci  şi  după  a  altora,  o  apropiere  de  filo¬ 
zofia  scolastică  a  dualităţii  dintre  obiect  şi  conştiinţă, 
o  mişcare  împotriva  identificării  acestora,  cum  se 
face  în  cugetarea  filozofică  dela  Kant  încoace. s 

Pentru  Przywara  fenomenologia  e  o  dorinţă 
nostalgică  a  spiritului  modern  să  iasă  din  temniţa 
kantiană  în  lumea  întinsă  a  concepţiei  catolice.  E  o 
întreită  voinţă  spre  obiect,  spre  fiinţa  lucrurilor  şi 
spre  Dumnezeu. 4 

Cât  priveşte  voinţa  spre  obiect,  fenomenologia 
ar  inversa  „fapta  copernicană"  a  lui  Kant.  La  acela 
ultima  sentinţă  despre  existenţa  şi  modul  existenţei 
unui  lucru,  o  rostea  necesitatea  internă  de-al  cugeta. 
In  fenomenologie  primatul  subiectului  e  înlocuit  cu 

1  A.  Messer  104 — 105. 

*  Le  vina  s  220,  180. 

*  A.  Messer  op.  c.  103.  Revista  catolică  „Hochland"  era  chiar  o  ad¬ 
miratoare  a  fenomenologului  Max  Scheler  şi  cere  o  strânsă  colaborare  între 
fenomenologie  şi  scolastică,  pentrucă  ambele  sunt  înrudite  lăuntric,  o  filo¬ 
zofie  orientată  spre  obiect.  Otto  Griindler,  al  doilea  redactor  al  revistei,  a 
scris  chiar  o  carte:  „Elemente  zu  einer  Religionsphilosophie  auf  phano- 
menologischer  Grundlage"  Kempten,  1923,  Hermelink  op.  c.  107—8. 

4  Przywara,  Gottgeheimnis  der  Welt,  Miinchen  1923  pg.  11. 

primatul  obiectului;  eul  se  deschide  primitor  non- 
eului.  Nu-1  mulţumeşte  pe  Przywara  faptul  că  unii 
dintre  fenomenologi,  dintre  cari  chiar  Husserl  cu  o 
grupă  mai  mică,  nu  sunt  destul  de  decisivi,  că  fac 
abstracţie  de  existenţa  transsubiectivă  a  obiectelor, 
o  pun  în  paranteză. 1  Şi-apoi  îl  nemulţumeşte  nerăb¬ 
darea  cu  care  tind  fenomenologiştii  la  obiect,  înlo¬ 
cuind  cercetarea  critică,  cu  sclipirile  „contemplaţiei  8 

Voinţa  spre  fiinţa  lucrurilor  ar  fi  iarăşi  o  reac- 
ţiune  contra  spiritului  kantian.  Pentru  Kant  şi  pentru 
iot  timpul  de  după  el  fiinţa  lucrurilor  e  inaccesibilă 
şi  inexperiabilă.  Peste  aparenţe  nu  putem  trece.  Un 
pas  mai  departe  şi  relativismul  şi  istorisimul  afirmă 
că  acea  fiinţă  nici  nu  există,  ci  există  numai  un 
curent  de  fenomene  atomizate,  cari  pentru  un  pri¬ 
vitor  prezintă  un  aspect,  pentru  un  al  doilea  altuL 
„Fiinţa"  e  dizolvată  în  legi,  cari  leagă  fenomenele 
singulare  întreolaltă.  De-aci  tragicul  vieţii  şi  dorinţa 
după  un  punct  stabil  de  sprijin.  Acest  tragic  a 
produs  în  mişcarea  fenomenologică  hotărârea  unui 
salt  în  „fiinţă".  Dar  de-aci  provine  şi  exagerarea, 
ce  nu  mai  are  răbdare  să  caute  fiinţa  indirect  prin 
inducţiune  şi  abstracţiune,  ca  în  filozofia  scolastică,  ci 
vrea  să  se  întâlnească  direct  şi  dintr’odată  cu  ea. 8 

Voinţa  cătră  fiinţa  necreată,  cătră  Dumnezeu, 
e  cuprinsă  în  voinţa  cătră  fiinţa  lucrurilor  în  general, 
pentrucă  toate  „fiinţele"  create  sunt  apariţii  faţă  de 
Dumnezeu,  momente  trecătoare.  Dar  precum  afirmă 
o  contemplaţie  directă  a  esenţelor  în  general,  aşa 
afirmă  fenomenologia  şi-o  cunoaştere  nemijlocită  a  lui 
Dumnezeu.  Aceasta  teză  o  susţine  îndeosebi  şcoala 
lui  Scheler,  dar  e  întemeiată  deja  în  învăţătura 
despre  intuiţia  categorială.  Desigur  intuiţia  lui  Dum¬ 
nezeu  în  fenomenologie,  chiar  şi  la  Scheler,  se  re¬ 
feră  la  „fiinţa"  Lui  şi  nu  la  existenţa  Lui,  şi  tocmai 

1  op.  c.  12 — 14  Idem,  Drei  Richtungen  der  Phanomenologie.  Lt.  d.  7 
Iulie  1928,  254. 

*  Przywara,  Gotgeheimnis  15. 

3  op.  c.  17—21.  Idem.  Religiose  Bewegungen,  St.  d.  Z.  Martie  1923 
pg.  447. 

în  aceasta  se  deosebesc  teoriile  intmţioniste  ale 
unor  teologi  catolici  mai  noi  cari  referă  intuiţia 
la  existenţa  şi  la  realitatea  lui  Dumnezeu;  dar  o 
anumită  nemijlocire  tot  rămâne.  Unii  privesc  intui¬ 
ţionismul  acesta,  mai  ales  la  Scheler,  care  a  ieşit 
din  catolicism,  drept  o  reacţiune  împotriva  învăţă¬ 
turii  catolice  despre  caracterul  mijlocit  al  cunoaşterii 
lui  Dumnezeu,  dar  Frzywara  îl  vrea  mai  bine,  se 
înţelege  că  în  mod  forţat,  ca  o  reacţiune  împotriva 
învăţăturii  misticei  germane  şi  a  lui  Kant  după  care 
Dumnezeu  e  necunoştibil  prin  raţiunea  pură,  lumea 
fiinţelor  create  fiind  un  văl  pentru  Dumnezeu  şi  nu  o 
revelaţie.  Se  înţelege  că  Przywara,  purtătorul  de 
cuvânt  al  catolicismului,  vede  o  exagerare  şi  o  eroare 
şi  în  intuiţionismul  ce  se  referă  la  Dumnezeu.  Din 
extrema  agnoşticistă  s’a  căzut,  zice,  în  extrema  mi¬ 
stică.  1 

Ca  leac  pentru  toate  exagerările,  Przywara  re¬ 
comandă  filozofia  polarităţii  sau  a  contrastelor,  care 
nu-i  altceva  decât  „eterna11  filozofie  catolică,  trans¬ 
pusă  terminologia  problematicei  de  azi.  Cu  pola¬ 
ritatea  aceasta  sar  găsi  mijlocul  între  kantianism 
şi  fenomenologie.  Polaritate  e  un  raport  între  două 
momente  sau  stări  ce  se  exclud,  dar  în  acelaş  timp 
stau  în  legătură,  se  implică,  se  presupun. 2  Nici  unul 
nu-i  permis  să  se  desvoalte  în  defavorul  celuilalt 
peşte  o  anumită  limită,  să-l  absoarbă  pe  celalalt,  fără 
grav  pericol. 3  Păstrarea  echilibrului  între  acestea 
două,  rămânerea  la  mijloc,  e  secretul  adevăratei 
vieţi. 4  Numai  cât  mijlocul  exact  niciodată  nu  se  poate 

1  op.  c.  21—25  Idem.  Drei  Richtungen  pg.  258,  Scheler  se  ocupă  mai 
mult  cu  esenţele  valorilor  şi  admiţând  necesitatea  logică  cu  care  contemplă 
esenţele  Husserl  pune  accentul  totuşi  pe  o  „simţire  a  valorii",  în  „iubire". 
Aceasta  este  şi  natura  contemplării  lui  Dumnezeu.  Fenomenologia  se  apropie 
la  Scheler  de  misticism,  şi  ca  atare  nu  mai  poate  fi  independentă  de  indi¬ 
vidualitatea  istorică  a  omului.  Vezi  despre  Scheler  şi  Jansen  Sein,  Wahr 
heit,  Wert,  St.  d.  Z.  Febr.  1929  pg.  377. 

*  Romano  Guardini,  Der  Gegensatz  Versuche  zu  einer  Philosophie? 
des  Lebendig-Konkreten,  Mainz  1925,  pg.  23,  41  et  passim. 

s  op.  c.  passim. 

4  op,  c.  252. 

găsi,  sau  nu  se  poate  păstra  durabil,  pentrucă  fie¬ 
care  pol  tinde  să  absoarbă  pe  celalalt ;  raportul  dintre 
ei  niciodată  n  ajunge  static,  ci  se  menţine  într’o  stare 
dinamică.  Avem  de-a  face  cu  o  polaritate  dinamică. 1 
Ideea  aceasta  e  la  modă  în  cugetarea  catolică  de  azi. 
Romano  Guardini  vrea  să  înţeleagă  cu  ajutorul  ei  viaţa 
concretă  a  omului,  stabilind  câteva  părechi  de  contraste 
între  cari  se  mişcă  viaţa  în  om.  Aşa  sunt :  structura 
stabilă  a  organismului  psiho-fizic  şi  devenirea  lui, 
forma  şi  viaţa  lui,  asemănarea  şi  deosebirea  orga¬ 
nelor  etc.2  Arnold  Rademacher 3  şi  Karl  Eschweiler 4 
folosesc  această  idee  mai  mult  pentru  a  exprima 
raportul  corect  între  alternativa  „Dumnezeu  în  lume" 
sau  „Dumnezeu  peste  lume“  şi  a  scăpa  viaţa  reli¬ 
gioasă  necatolică  de  „tragismul"  de  a  se  sbate  între 
extrema  mistică  şi  între  cea  care  neagă  pe  Dum¬ 
nezeu.  Eschweiler,  cum  spune  Przywara,  nu  găseşte 
echilibrul  intenţionat,  ci  accentuiază  aşa  de  mult  pe 
Dumnezeu  în  lume  încât  declară  pe  omul  natural 
nedeplin  în  sine,  împlinindu-1  numai  Dumnezeu  şi 
ştergând  astfel  dualitatea  natură-supranatură. 

Specialist  până  la  monotonie  în  a  găsi  în  fiecare 
sistem  filozofic  sau  în  orice  manifestare  religioasă 
necatolică  aceleaşi  simptome  ale  exagerării  cătră  o 
extremă  sau  alta  şi  în  a  servi  ca  reţetă  şi  ca  model 
de  echilibru  filozofia  catolică  a  polarităţii  este  Przy¬ 
wara.  Luând  aceasta  ca  normă,  privitor  la  ra¬ 
portul  între  subiect  şi  obiect  merge  cu  fenomenologia 
împotriva  închiderii  subiectului  în  sine,  dar  se  în¬ 
toarce  împotriva  afirmaţiei  fenomenologice  că  su¬ 
biectul  poate  epuiza  obiectul  într’o  singură  intuiţie. 
Obiectul  este  atât  de  bogat  încât  nu  numai  că  nu 
poate  fi  cunoscut  complect  într’o  singură  ochire,  dar 
nici  măcar  prin  studiu  îndelungat  din  toate  punctele 


1  Przywara,  Gottgeheimnis  137. 

*  Op.  c. 

*  Religion  und.  Leben,  Freiburg  i.  Br.  1926  în  Przywara,  St.  d.  Z. 
Iunie  1926,  pag.  194. 

4  Die  zwei  Wege  der  neueren  Theologie,  Augsburg  1926,  la  Przywara 
ibidern. 

de  vedere  şi  prin  colaborarea  tuturor  subiectelor 
cunoscătoare  nu  poate  fi  înţeles  deplin.  Cunoaşterea 
e  un  „processus  in  infinitum".1 

Intr’o  polaritate  a  stabilităţii  şi  a  devenirii  se 
găseşte  răspunsul  faţă  de  relativismul  care  dizolvă 
lucrurile  Intr’o  devenire  sub  care  nu-i  nici  un  strat 
stabil,  şi  faţă  de  fenomenologia  care  vrea  să  cunoască 
acel  strat,  direct,  neţinând  seamă  că  el  se  deduce 
din  apariţiile  trecătoare  ale  lucrului.8 

In  polaritatea  dintre  creatură  şi  Dumnezeu  se 
află  răspunsul  la  extrema  care  coboară  pe  Dumnezeu 
cu  totul  în  lume  şi  la  cea  care  îl  scoate  cu  totul 
din  ea.  Ambele  extreme  se  prezintă  sub  aspectul 
cunoaşterii  şi  sub  aspectul  activităţii  practice.  Sub 
aspectul  cunoaşterii,  coborârea  lui  Dumnezeu  în  lume 
însemnează  cunoaşterea  lui  nemijlocită,  intuirea  lui, 
iar  sub  cel  practic  reducerea  tuturor  faptelor  şi 
mişcărilor  din  lume  la  Dumnezeu  ca  la  cauza  ime¬ 
diată.  Scoaterea  lui  Dumnezeu  din  lume  sub  aspectul 
cunoaşterii  însemnează  neputinţa  de  a-1  cunoaşte  în 
vre-un  oarecare  fel,  iar  sub  cel  practic  lipsa  oricărei 
legături  între  procesul  lumii,  între  cultură  şi  Dum¬ 
nezeu.  Prima  extremă  afirmă  absoluta  imanenţă  a 
lui  Dumnezeu,  iar  a  doua  absoluta  lui  transcendenţă. 

Problema  aceasta,  care  este  o  problema  centrală 
din  filozofia  religiei,  e  desbătută  pe  larg  de  teologii 
catolici  dar  mai  ales  de  cei  protestanţi.  In  Protestan¬ 
tism  grupa  Rudolf  Otto-Friederich  Heiler  rămâne  la 
prima  extremă,  căutând  pe  Dumnezeu  în  sufletul 
omenesc  care  împreună  cu  alte  categorii  ar  avea  şi  pe 
cea  religioasă  [das  Heilige],  iar  grupa  Barth-Gogarten- 
Thurneysen,  preponderantă  azi,  îl  proiectează  pe 
Dumnezeu  în  cea  mai  inaccesibilă  transcendenţă.8 

La  catolici  intuiţia  nemijlocită  a  lui  Dumnezeu 
e  susţinută  cu  referire  la  Augustin,  Pascal,  New- 


1  Gottgeheimnis. . .  139—146. 

*  Op.  c.  147—155. 

8  Przywara,  Gott  in  uns  oder  îiber  uns?  {Immanenz  und  Transzendenz 
im  heutigen  Geistesleben],  St.  d.  Z.  Aug.  19i:3,  pag.  343,  350  urm. 

man,  mai  ales  de  Hessen  în  câteva  studii  ale  sale 
despre  Augustin  şi  de  Math.  Laros  în  scrierile  sale 
despre  Pascal  şi  Newman.1  Mişcarea  aceasta  intui- 
ţionistă,  care  prezintă  unul  din  aspectele  crizei  cato¬ 
lice,  se  grupează  în  jurul  lui  Scheler,  sub  numele  de 
„mişcarea  Scheler"  şi  se  opune  ca  „Augustinism" 
sau  „şcoala  lui  Newman",  Scolasticei  sau  Tomis- 
mului.2 3 *  E  o  luptă  între  apărătorii  „argumentelor 
pentru  existenţa  lui  Dumnezeu"  şi  între  cei  ai  „intui¬ 
ţiei  nemijlocite  a  lui  Dumnezeu".8  Foarte  departe  în 
accentuarea  imanenţei  lui  Dumnezeu  merge  Joseph 
Wittig,  ale  cărui  scrieri  au  fost  puse  la  index  de 
Scaunul  papal.  Viaţa  nouă  dăruită  creştinului  la 
botez  e  pentru  el,  însuşi  Hristos,  aşa  încât  deose¬ 
birea  între  Fiul  lui  Dumnezeu  şi  creştini  e  aproape 
disparentă.  Intre  om  şi  Dumnezeu  e  o  adevărată 
unitate  şi  toate  deosebirile  pe  cari  le  găsesc  filozofii, 
sunt  doar  termini  cari  nu  spun  nimic.  Graniţele  între 
Dumnezeu  şi  om  sunt  atât  de  şterse  încât  cel  botezat 
posedă  un  fel  de  incapacitate  de-a  păcătui.  In  astfel 
de  condiţiuni  se  înţelege  că  Biserica  e  concepută 
ca  o  „autoactualizare  a  sufletului  creştin"  şi  se 
declară  răsboiu  Bisericii  juridice  şi  istorice.  Din 
aceleaşi  premise  urmează  o  „preoţie  generală",  cu 
o  putere  preoţească  ce  izvoreşte  din  Hristos  care 
trăeşte  în  fiecare.  Faptele  noastre  sunt  faptele  lui 
Dumnezeu,  care  lucrează  în  mod  predestinat.  Toate 


1  Hessen  „Unraittelbare  Gotteserkenntnis"  Paderborn  1919  şi  „Der 
augustinische  Gottesbeweis"  Miinster  1920.  Math.  Laros  „Das  Glaubens- 
problem  bei  Pascal"  Diisseldorf  1918  şi  „Kardinal  Newman"  Mainz  1920, 
după  Przywara  Unraittelbare  Intuiton?  St.  d.  Z.  Mai  1923.  pag.  121  urm. 

*  Przywara  ibid.  De  intuiţionişti  se  apropie  şi  Switaiski,  înţelegând 
prin  intuiţie  o  primă  străfulgerare  în  întunerec,  care  are  lipsă  apoi  de 
„prelucrare  prin  intelect"  pag.  123.  Şi  mai  apropiat  e  Karl  Adarn  (Glaube 
und  Glaubenwissenschaft",  Rothenburg  1923J,  dogmatistul  catolic  din  Tu- 
bingen  cf.  Hermelink  op.  c.  106.  Przywara,  Unmittelbare  Intuition  St.  d.  Z. 
Mai  1923,  pag.  128  urm. 

3  Przywara,  Gotteserfahrang  und  Gottesbeweis,  St.  d.  Z.  Oct.  1922 

pag.  12  urm. 

domeniile  de  activitate  omenească  trebuesc  eliberate» 
de  aceea,  de  legea  bisericească.1 

Există  în  catolicism  şi  dispoziţii  pentru  extrema 
contrară  sub  influinţa  şcoalei  lui  Barth-Gogarten. 
Această  tendinţă  domneşte  în  cercurile  franciscane 
reprezentate  prin  Soiron  O.  F.  M.  care  în  scrierea: 
„Das  Evangelium  als  Lebensform  des  Menschen", 
vorbeşte  de  o  incompatibilitate  între  Dumnezeu  şi 
lume  în  general;  afirmând  că  trebue  să  dispară  ce-i 
pozitiv  în  lume  ca  să  apară  Dumnezeu.2  Nu  tocmai 
departe  stă  de  aceste  idei  Hermann  Hefele,  care 
întreprinde  o  răfuială  cu  catolicismul  cultural,  eco¬ 
nomic  şi  politic.  Catolicismul  trebue  să  fie  numai 
religios,  pentrucă  toată  cultura  şi  activitatea  ce  se 
rapoartă  la  imanenţă  stă  sub  semnul  păcatului.. 
Catolicismul  să  nu  se  mai  ocupe  de  cele  lumeşti. 
Din  acelaş  motiv  combate  Hefele  individualismul 
atât  de  mult,  încât  contestă  orice  valoare  „experien¬ 
ţelor  lăuntrice”  ale  individului,  cerându-i  să  se  supună 
orbeşte  Bisericei  ca  factor  dumnezeesc.3  Separaţia 
culturii  de  religie,  independenţa  ei  faţă  de  Bise¬ 
rică,  o  cere  şi  grupul  din  jurul  lui  Ernst  Michel,  pro¬ 
fesor  la  Academia  muncii  din  Frankfurt  a.  M.1 5 

Ambele  extreme  le  reduce  Przywara  simplu  şi 
isteţ  la  aceeaş  cauză  :  la  noţiunea  luterică  despre 
Dumnezeu  ca  singur  deplin  real  şi  activ.  Transcen¬ 
denţa  absolută,  ca  şi  imanenţa  absolută,  reduce  făp¬ 
turile  la  nimic.6  Wittig  ca  şi  Soiron  spun  că  omul 
nu-i  întreg,  nu-i  nimic  până  nu  primeşte  pe  Dumnezeu» 


1  Ideile  acestea  le  desvoaltă  Wittig  în  scrierile:  „Das  Schicksal  des 
Weiizel  Bolim".  „Wiedergeburi",  „Meine  Erloster  in  Busse,  Kampf  und 
Webr“. toate  în  Habelschwerdt  1923  cf.  Przywara,  Gott  in  uns  oderiiber  uns? 
Şt.  d.  Z.  Aug.  1923,  pag.  359  urm.  Vezi  şi  articolele  lui  Witiig  din  revista. 
„Tat“,  adunate  împreună  cu  ale  altora  în  „Kirche  und  WirklichkeitM  în 
1923,  de  câtră  Ernst  Michel.  Unul  din  acele  articole  se  numeşte  „Das  allge- 
meine  Christentum",  pag.  21 — 44,  iar  al  doilea  „Die  Kirche  als  Auswir- 
kung  und  !"elbstverwirklichung  der  christlîchen  Seele",  pag.  189-  211.  Ideile- 
grupului  deia  revista  „Tat‘\  vor  îi  expuse  în  altă  legătură. 

*  Cf.  Przywara  Mystik  und  Distanz  St.  d.  Z.  Febr.  1926,  pag.  351- 
Chr.  W.  8  Apr.  1926.  col.  3a5. 

3  Przywara,  Gott  in  uns. . .  ebenda  p.  357. 

4  Despre  ideile  acestuia  mai  pe  larg  în  capitolul  următor. 

5  Przywara,  Gott  in  uns,  oder  liber  uns,  ebenda  pag.  398. 

care  se  rapoartă  la  el  ca  o  formă  ce  însufleţeşte 
o  materie  haotică,  ca  un  factor  care  de  abea  el  îl 
realizează. 

Aplicaţia  polarităţii  o  va  face  Przywara  aci, 
aşa  că  va  apăra  faţă  de  imanenţa  absolută  a  lui 
Dumnezeu  demnitatea  lumii  create,  iar  faţă  de  trans¬ 
cendenţa  absolută  a  lui,  prezenţa  şi  acţiunea  lui 
Dumnezeu  în  lume  prin  puterile  şi  legile  lumii.  Din 
punctul  de  vedere  al  cunoaşterii  va  spune  că  pe 
Dumnezeu  nu-1  putem  intui  direct,  ci  îl  deducem  dela 
lume  prin  analogie.  In  chipul  acesta  apără  puterea 
de  cunoaştere  a  raţiunii  omeneşti,  socotită  incapa¬ 
bilă  de  intuiţionişti,  şi  demnitatea  lumii  ca  imagine 
a  lui  Dumnezeu.  El  găseşte  expresiuni,  cari  vor  să 
apropie  argumentarea  deductivă  de  intuiţie,  să  le 
prezinte  ca  trecând  una  în  alta  pe  nesimţite.  El 
spune:  „Ar  fi  unilateral  dacă  am  zice:  Dumnezeu 
e  primul  pe  care  îl  cunoaştem  şi  apoi  cunoaştem 
lumea.  Dar  tot  aşa  de  unilateral  ar  fi,  dacă  am  inter¬ 
cala  între  cunoaşterea  lumii  şi  a  eu  lui,  şi  cunoa¬ 
şterea  lui  Dumnezeu  un  strict  mai  întâi  şi  al  doilea. 
Acesta-i  misterul  raportului  între  Dumnezeu  şi  crea¬ 
tură,  minunea  polarităţii  dintre  Dumnezeu  care  după 
Apostol  e  „totul  în  toate"  şi  „lucrează  totul  în  toate", 
ba  după  Sirach  este  chiar  „totul"  ]c»  .-rar],  şi  dintre 
existenţa  de  sine  stătătoare  şi  activitatea  proprie  a 

creaturii _ că  nu  există  o  cunoştinţă  despre  lume 

şi  eu,  care  să  nu  cuprindă  în  sine  conturul  ascuns 
al  chipului  lui  Dumnezeu,  şi  toată  cunoştinţa  con¬ 
ştientă  a  lui  Dumnezeu  e  numai  o  desfăşurare  a 
acestui  inconştient  desemn  şi  presimţire. . .  In  ultima 
analiză  nu-i  lipsă  de  „concluzie"  dela  lume  la  Dum¬ 
nezeu.  . .  Cunoştinţa  lumii  şi  cunoştinţa  lui  Dumnezeu 
formează  o  misterioasă  întrepătrundere".'  Dacă  lu- 


1  Gottgeheimnis  135  -6.  Modul  acesta  de  vorbire  se  explică  din 
grija  de  a  găsi  punţi  de  înţelegere  cu  acest  curent  intuiţionist  care  e  într’a- 
devăr  puternic.  într’o  ultimă  explicaţie  cu  Scheler,  întreprinsă  de  Przywara 
în  cartea  „Religioasbegriindung“  (Freiburg  i.  B  1923),  teologul  iezuit  merge 
atât  de  departe  din  dori- iţa  de-a  păstra  pe  Scheler  şi  cu  el  fenomenologia 
pentru  catolicism,  încât  recunoaşte  teoria  lui  intuiţionistă  de  adevărată, 
idermelink  op  c.  107. 

crul  stă  aşa,  evident  că  Augustin  ne  va  fi  prezentat 
în  acord  cu  Toma,  şi  tot  aşa  şi  Newman.1 

Apărând  puterea  de  cunoaştere  a  raţiunii  şi 
demnitatea  lumii,  Przywara  apără  o  anumită  inde¬ 
pendenţă  a  creaturilor  faţă  de  Dumnezeu.  Misterul 
polarităţii  stă  aci  în  aceea  că  deşi  Dumnezeu  lu¬ 
crează  totul  în  toate,  creaturile  se  mişcă  şi  trăese 
după  legile  lor  proprii  Chiar  această  autonomie  a 
făpturilor,  descopere  pe  creatorul  lor.  Toate  dome¬ 
niile  de  viaţă  îşi  au  legile  şi  cauzele  lor  naturale. 
In  filozofia  tomistă  sau  a  polarităţii  aceste  legi  sunt 
considerate  toate  causae  secundae  cari  indică  o  causa 
prima.  F ăpturile  servesc  şi  laudă  pe  Dumnezeu  tocmai 
trăind  după  natura  lor,  după  legile  lor,  puse  de 
Dumnezeu.  E  meritul  lui  Toma  dAquino  că  s’a 
eliberat  cultura,  ştiinţa  şi  funcţiunile  sociale  de  sub 
autoritatea  Bisericii,  că  acestea  nu  se  mai  consideră 
mijloace  spre  scopuri  religioase,  ci  îşi  au  valoarea  şi 
scopul  lor  în  ele.  Ştiinţa,  arta,  poezia  trebuesc  lăsate 
libere  de  imixtiunile  religioase.  Nu  artistul  care  face 
opere  neartistice,  dar  religioase,  manifestă  majestatea 
lui  Dumnezeu,  ci  artistul  cu  adevărat  artist ;  nu  savantul 
care  vrea  să  servească  scopurilor  religioase  cu  o 
insuficentă  pregătire  şi  cu  insuficente  mijloace,  lucreză 
spre  mărirea  lui  Dumnezeu,  ci  savantul  care  face 
ştiinţă  curată. 2  Cum  vedem,  fraze  frumoase  cari 
însă  nu  împedecă  Biserica  apuseană  să-şi  impună 
anumite  puncte  de  vedere  în  domeniile  culturii  ome¬ 
neşti,  justificând  procedeul  acesta  cu  pretenţia  că 
astfel  îndreptează  ştiinţa  pe  adevăratele  ei  căi. 

[Va  urma]  Dr.  D.  STĂNILOAE. . 


(36) 


1  Przywara,  Unmittelbare  Intuition  St.  d.  Z.  Iunie  1923,  pag.  218  ele. 

2  Gottgeheimnis  115 — 117. 

BUGETUL  CULTELOR  PE 
ANUL  1931.1 

(Sfârşit]. 

Aceasta  este  într’adevăr  o  nemeritată  pedeapsă 
aplicată  de  către  stat  astăzi  Bisericii  ortodoxe  ro¬ 
mâne  în  genere,  şi  în  special  celei  din  Ardeal,  care 
în  trecut,  în  vremuri  grele  şi  pe  lângă  cele  mai  mari 
privaţiuni,  a  ştiut  în  mod  atât  de  admirabil  să-şi  în¬ 
deplinească  misiunea  sa  de  îndrumătoare  a  popo¬ 
rului  nostru.  De  aceea  ea  nu  se  poate  împăca,  cu 
tratamentul  maşter  la  care  este  supusă  prin  bugetul 
anului  1931,  călcându-i-se  în  picioare  drepturile  ei 
şi  ale  slujitorilor  săi,  garantate  de  legile  existente. 

La  comunicarea  I.  P.  S.  Sale  Mitropolitului  Gurie 
al  Basarabiei  făcută  în  şedinţa  dela  20  Martie  1931 
a  Senatului  privitor  la  suprimările  de  posturi,  dl 
Ministru  Costăchescu  a  răspuns  cu  mult  cinism: 
„Aceste  reduceri  au  fost  făcute  aşa  ca  să  nu  atingă 
viaţa  bisericească.  Am  atins  numai  partea  admini¬ 
strativă  birocratică,  care  cred,  că  s’a  desvoltat  prea 
mult  în  timpul  din  urmă".  Dar  oare,  dle  Ministru,  nu 
ai  constatat  acelaş  lucru  şi  la  biserica  unită,  care  are 
4  secretari  [directori]  la  Blaj,  şi  câte  2  secretari  la 
episcopii  şi  câte  10  [zece]  câte  8  [opt]  şi  câte  6  [şase] 
canonici  la  episcopiile  unite  şi  rom.-cat.  iar  la  noi 
abia  câte  3  [trei]?  De  ce  se  aplică  două  măsuri? 

Cum  nu  s’a  atins  viaţa  bisericească  când  s’a  su¬ 
primat  postul  de  secretar,  misionar  şi  de  revizor  epar¬ 
hial,  organ  de  inspecţie  şi  control,  absolut  necesar  şi 

1  Vezi  „Rev.  Teol.“  Nrii  S,  6 — 7  din  1931. 

în  justiţia  bisericească  ?  Când  sunt  cunoscute  astăzi 
tendinţele  diferitelor  secte  de  a  schimba  credinţa 
strămoşească,  desfiinţarea  postului  de  misionar,  a 
cărui  necesitate  e  inutil  a  o  evidenţia,  este  un  păcat. 

Desfiinţarea  protopopiatelor,  contrar  dispoziţiilor 
legii  de  organizare  bisericească,  care  în  art.  59  pre¬ 
vede  un  protopopiat  pentru  cel  puţin  20  şi  cel  mult 
50  de  parohii,  şi  lăsarea  unuia  pe  judeţ,  ne  întoarce 
la  situaţia  din  trecut  din  Vechiul  regat,  şi  înseamnă 
pentru  noi  o  complectă  desorganizare  a  vieţii  admi¬ 
nistrative  bisericeşti,  cu  tradiţii  aşa  de  vechi.  La 
uniţi  şi  minoritari  le-a  lăsat  toate  posturile  de  pro¬ 
topopi,  unele  cu  abia  5 — 10  parohii. 

Dar  ce  este  mai  dureros,  că  aceste  reduceri 
le-au  cerut  înşişi  slujitorii  Bisericii  prin  conducătorii 
Asociaţiei  generale  a  clerului  ortodox  din  România, 
fără  a  avea  spre  acest  scop  autorizaţia  clerului, 
pe  care-1  reprezintă.  Delegaţia  acestei  Asociaţii 
s’a  prezentat  Ministrului  de  resort  şi  a  solicitat  su¬ 
primarea  posturilor  „inutile"  şi  desfiinţarea  parţială 
a  vieţii  administrative  şi  misionare,  a  cerut  supri¬ 
marea  posturilor  de  secretari,  revizori,  misionari  şi 
o  parte  a  consilierilor  eparhiali,  apoi  reducerea  pro¬ 
topopilor  unul  pe  judeţ  şi  să  acorde  salar  la  preoţi 
numai  după  coeficientul  de  1600  suflete  de  fiecare. 
Şi  toate  aceste  numai  pe  motive  trecătoare  de  ordin 
financiar  al  statului  şi  „pentruca  să  salveze  viaţa 
parohială,  care  păstrează  arterele  vii  ale  comunităţii 
creştine".  De  aceeaş  părere  au  fost,  pare-mi-se,  şi 
preoţii  parlamentari  din  comisia  bugetară  a  camerei, 
cari  au  secondat  pe  membrii  Asociaţiei  în  „masacrul 
bugetar  asupra  Bisericii  ortodoxe".  „Pieirea  ta  din 
tine,  Israile". 

Guvernului  i-a  venit  bine  această  intervenţie 
ca  să  se  poată  spăla  pe  mâni  ca  Pilat.  Dar  ce 
lucru  desolant  este,  ca  deoparte  ierarhii  să  ceară 
menţinerea  organizaţiei  avute,  iar  preoţii  sub¬ 
alterni  să  lucreze  pe  la  spate  contra  chiriarhilor.  In 
care  biserică  s’ar  putea  petrece  astfel  de  lucruri, 
fără  ca  să  se  ia  vre-o  măsură  de  îndreptare?  E 

dureros  şi  totodată  îngrijorător  ceeace  s’a  petrecut 
şi  va  rămâne  o  pată  neştearsă  pentru  Asociaţia 
generală  a  Clerului  ortodox. 

Consecinţele  acestei  intervenţii  le-a  arătat  atât 
de  clar  în  răspunsul  său  păr.  G.  Ciuhandu,  consilier 
referent  şi  preşedintele  Asociaţiei  clerului  „A 
Şaguna"  din  Ardeal. 

D-sa  arată,  că  urmarea  aplicării  coeficientului 
de  1600  suflete  la  salarizare  pentru  fiecare  preot 
ar  fi  fost,  că  vre-o  600  preoţi  din  Ardeal  ar  fi  rămas 
fără  salar  dela  stat,  şi  că  Asociaţia  ar  fi  trebuit  să 
ceară  mai  întâi  ştergerea  subvenţiei  la  acele  parohii 
microscopice  deopotrivă  la  toate  cultele,  dintre  cari 
cele  mai  multe  au  mai  puţin  de  200  suflete,  în  special 
la  uniţi,  pentrucă  „Unitismul  s’a  furişat  mai  ales  în 
regiunea  sudică  a  Ardealului,  unde  opera  naţională 
în  popor  o  făcea  Biserica  ortodoxă,  sprijinită  pe 
legăturile  sale  fireşti  cu  ţara  românească  şi  unde 
catolicismul  Blajului  papistăşit  însemna  în  masele 
populare  numai  o  desbinare  confesională  şi  o  slujire 
a  proselitismului  catolic...  prin  ceeace  sar  fi  ajuns 
la  considerabile  economii  bugetare". 

„Şi  atunci,  când  acest  lux  de  organizaţie  unită 
de  concurenţă  confesională  şi  de  vrajbă  naţională 
—  pe  care  nu  o  cunosc  preoţii  bucureşteni  —  este 
plătit  de  Statul  român  se  mai  cere  măsuri  restric¬ 
tive  de  către  preoţi  de  aceiaş  credinţă  ortodoxă, 
împotriva  intereselor  cultului  lor  propriu?  Mare  şi 
neiertat  păcat!" 

* 

Să  vedem  acum  cum  se  prezintă  bugetul  dorit 
de  fraţii  noştri  din  Bucureşti  şi  preoţii  parlamentari 
în  special  pentru  Ardeal: 

La  toate  eparhiile  ortodoxe  au  rămas  în  total 
55  consilieri  din  117,  câte  3  consilieri  de  fiecare 
eparhie.  La  consiliul  central  din  Bucureşti  4  consi¬ 
lieri  cu  leafa  lunară  de  12.580  Lei,  [faţă  de  leafa  de 
29.200  Lei  din  1930  este  o  reducere  de  57°,,,].  Cei¬ 
lalţi  consilieri  afară  de  Bucureşti  au  leafa  dela  11.520 

Lei  în  Iaşi  până  la  10.470  Lei  la  cei  din  Ardeal. 
[La  toţi  o  reducere  de  50%].  După  reţinerile: 
curba  de  sacrificiu,  impozit  global,  taxa  la  fonduL 
de  penziune  etc.  mai  primeşte  la  mână  un  consilier 
din  Ardeal  căsătorit,  cu  4  copii,  cum  e  cazul  mai 
multor  consilieri  5620  Lei  lunar,  ca  „să-şi  ţină  casa,, 
copiii  la  şcoală  şi  prestigiul  de  consilier  eparhial  al 
„dominantei11.  Şi  aceasta  după  ce  au  muncit  unii  cu 
cinste  şi  devotament  un  sfert  de  veac. 

In  schimb  Rom.  catolicii  maghiari  dela  Alba- 
Iulia  şi  Timişoara  au  câte  8  canonici  celibatari  cu 
câte  15.090 — 15.550  Lei  leafă  la  lună. 

Uniţii  au:  la  Blaj  10,  la  Gherla,  Lugoj  şi  Orade 
câte  6  canonici  cu  17.140 — 17.700  Lei,  iar  la  Baia- 
mare  3  canonici  cu  9105  Lei  lunar  [n’au  gradaţii, 
fiind  anul  acesta  înfiinţată  eparhia],  deci  în  total 
31  canonici,  majoritatea  lor  celibatari. 

Este  deci  evidentă  nedreptatea,  ca  un  canonic 
rom.  cat.  celibatar  să  primească  cu  2970  Lei  lunar 
mai  mult  ca  un  consilier  ortodox  din  Bucureşti  şi  cu 
5080  Lei  ca  unul  din  Ardeal,  iar  un  canonic  unit 
cu  4590  Lei  mai  mult  ca  un  consilier  ortodox  din 
Bucureşti  şi  cu  6670  Lei  mai  mult  ca  cei  orto¬ 
docşi  din  Ardeal,  pentrucă  cei  dintâi  sunt  celi¬ 
batari,  iar  cei  din  urmă  sunt  cu  grele  îndatoriri 
familiare. 

Diferinţa  aceasta  mare  de  salar  faţă  de  trecut 
la  consilierii  ortodocşi  provine  din  faptul,  că  în  bu¬ 
getul  din  1931  li  s’au  şters  gradaţiile,  pe  când  la 
ai  bisericilor  minoritare  li  s’au  menţinut.  Acest  drept 
la  gradaţii  [„înaintare  din  5  în  5  ani11]  este  prevăzut 
în  Legea  de  armonizare  a  salariilor  funcţionarilor 
publici,  conform  Anexei  VII,  tabloul  B.  la  numărul 
curent  24,  tabela  de  salarizare  15,  17,  19,  21,  lege 
publicată  în  Mon.  Oficial  din  1  Iunie  1927. 

Cum  va  putea  să  trăiască  un  consilier  cu  fa¬ 
milie  la  Bucureşti  cu  8000  Lei  leafă  lunară,  iar 
unul  din  Ardeal  cu  mai  puţin  de  6000  Lei,  când  nu 
are  altă  funcţiune  retribuită  decât  numai  onorifică. 

ne  vor  putea  poate  spune  ceice  şi-au  bătut  joc  de 
Biserică  prin  reduceri  aşa  de  radicale? 

E  dureros  că  pentru  domnii  dela  Ministerul 
Cultelor,  pentru  membrii  comisiei  bugetare  şi  pentru 
cei  dela  Asociaţia  generală  a  Clerului  dispoziţiile 
categorice  ale  legilor  ţării,  ca  cea  pentru  Organizarea 
Bisericii  ortodoxe  şi  cea  pentru  armonizarea  sala¬ 
riilor  nu  au  nici  o  valoare  şi  se  conduc,  când  e  în 
joc  existenţa  atâtor  demnitari  bisericeşti,  de  cine 
ştie  ce  consideraţiuni  personale  şi  politice,  ori  de 
bunul  lor  plac. 

* 

Statul  plăteşte  18  consilieri  ortodocşi  din  Ardeal 
cu  2.262.960  Lei,  iar  16  canonici  unguri  celibatari 
cu  2.941.440  Lei,  deci  primesc  aceştia  din  urmă  cu 
678.480  Lei  mai  mult.  Cei  31  canonici  uniţi  primesc 
6.127.860  Lei,  deci  primesc  cu  3.864.900  Lei  mai  mult 
decât  cei  ortodocşi  din  Ardeal,  iar  cei  rom.-cai 
şi  uniţi  împreună  primesc  cu  formidabilă  sumă  de 
6.805.340  Lei  mai  mult. 

Statul  plăteşte  pentru  cei  55  consilieri  ortodocşi 
la  13  mii.  suflete  7.754.880  Lei,  iar  pentru  cei  47 
canonici  uniţi  şi  rom.-cat.  la  2'5  milioane  suflete 
9.269.300  Lei,  deci  le  dă  catolicilor  mai  mult  cu 
1.514.420  Lei. 

Statul  dă  pentru  Consiliul  central  bis.  ort.  din 
Bucureşti  2.516.160  Lei,  iar  pentru  Consistoriul  ar- 
hidiecezan  gr.-cat.  din  Blaj  3.481.980  Lei,  dă  deci  cu 
965.820  Lei  mai  puţin  Consiliului  central. 

Pentru  episcopia  ortodoxă  română  din  Orade, 
statul  dă  1.788.180  Lei,  iar  pentru  cea  gr.-cat. 
1.899.757  Lei,  deci  cea  gr.-cat.  pentrucă  e  mult  mai 
bogată  şi  cu  credincioşi  mult  mai  puţini  primeşte 
cu  111.577  Lei  mai  mult. 

Pentru  academia  teologică  ortodoxă  română  din 
Cluj  statul  dă  1.418.640  Lei,  iar  pentru  cea  reformată 
maghiară  1.576.013  Lei,  deci  cea  maghiară  primeşte 
mai  mult  cu  157.373  Lei. 

In  urma  ştergerii  curbei  speciale  situaţia  se  va 
prezintă,  cum  am  arătat  mai  înainte,  şi  mai  nefavo¬ 
rabilă  pentru  Biserica  ortodoxă  şi  şi  mai  avanta- 
gioasă  pentru  cele  neortodoxe. 

* 

Luând  în  cercetare  diferitele  poziţii  din  buget 
constatăm,  că  statul  a  făcut  reduceri  mult  mai  mari 
la  ortodocşi  decât  la  celelalte  culte. 

a)  Centrele  eparhiale  ortodoxe  au  primit  la  chel¬ 
tuieli  pt.  personal  în  1930  Lei  22.379.720,  iar  în  1931 
11.471.140  Lei,  deci  cu  10.908.580  Lei  mai  puţin,  sau 
49% ;  cele  unite  au  primit  în  1930  Lei  14.928.157,  în 
1931  Lei  11.758.777  deci  cu  3.169.380  Lei  mai  puţin, 
sau  207»  reducere;  cele  rom. -cat.  maghiare  au  primit 
în  1930  Lei  6.743.824,  iar  în  1931  Lei  5.954.740,  deci 
cu  789.084  Lei  mai  puţin,  sau  1570  reducere. 

Ba  ce  e  mai  mult  episcopia  r.-cat.  maghiară  de 
Orade  şi  Satu  mare  primeşte  în  1931  cu  92.216  Lei 
mai  mult  ca  în  1931  (vezi  buget  1930  pag.  392—3 
şi  1931  pag.  471]  iar  Arhiepiscopia  rom.-cat.  din 
Bucureşti  în  anul  1931  primeşte  suma  de  200.000 
Lei  [art.  82  pag.  471]  „fond  pentru  plata  persoanelor 
necesare  de  canonici11  ce  în  anul  trecut  nu  au  primit. 
Un  început  de  a  introduce  posturile  de  canonici  în 
buget. 

Reducerea  atât  de  mică  făcută  bisericii  rom. 
cat  provine  din  faptul,  că  la  episcopiile  din  Ardeal 
s’a  luat  şi  salarul  câte  unui  episcop,  care  şi  sub 
unguri  şi  în  era  românească  până  în  1930  primia 
salarul  din  venitele  cele  mai  mari  ale  bogatelor 
episcopii.  Acum  statul  român,  când  e  criza  cea  mai 
mare  şi  când  reduce  lefurile  funcţionarilor  îşi  arată 
munificenţa  faţă  de  maghiari.  Cum  să  se  numească 
această  procedură? 

La  cheltuielile  materiale  pentru  centrele  epis- 
copeşti  ortodoxe  din  suma  de  4.412.880  Lei  din  1930 
s’au  redus  în  1931  Lei  2.544.880  sau  58%,  pe  când 
din  suma  de  3356.000  Lei  a  centrelor  episcopeşti 
unite  s’au  redus  1.307.800  Lei,  sau  38%. 

La  cheltuielile  personale  ale  institutelor  teolo¬ 
gice  ortodoxe  din  suma  de  9.702.040  Lei  pe  1930 
sau  redus  în  1931  Lei  2.339.720  sau  24“/  ,  pe  când 
la  uniţi  din  suma  de  4.944.240  Lei  numai  1.063.932  Lei, 
sau  21'5%. 

Centrele  eparhiale  reformat,  unitar  şi  luteran, 
cari  în  1930  primeau  3.808.250  Lei  în  1931  primesc 
3.028.792  Lei,  deci  o  reducere  de  779.462  Lei,  sau  24%. 

Musulmanii,  cari  în  1930  primeau  în  total 
15.732.750  Lei  în  1931  primesc  12.498.554  Lei,  deci 
cu  3.234.196  Lei  mai  puţin,  sau  20°/.  reducere. 

Din  aceste  cifre  ne  convingem,  că  pe  când  la 
ortodocşi  e  o  reducere  de  49 — 50%,,  la  uniţi  e  de 
20 — 38%,,  la  reformaţi  24%  iar  la  rom.-cat.  abia 
de  15%. 

* 

Dacă  ne  punem  întrebarea,  de  unde  vine  această 
deosebire  dintre  reducerea  făcută  Bisericii  ortodoxe 
şi  celorlalte  culte,  constatăm  cu  durere,  că  pe  când 
Bisericii  ortodoxe  i  sau  făcut  reduceri  de  personal 
considerabile,  încât  sau  desorganizat  serviciile,  pe 
atunci  celorlalte  culte  s’au  făcut  reduceri  minimale, 
ba  în  schimb  li  s’au  adaus  persoane,  cari  în  trecut 
nu  erau. 

Aşa  bunăoară  la  Consiliul  central  bisericesc  ort. 
din  Bucureşti  s’au  redus  16  persoane  şi  din  suma 
de  6.539.416  Lei  primită  în  1930  se  face  o  reducere 
de  4.023.256  Lei  sau  615“  .  La  Consiliul  arhiepis- 
copesc  ort.  din  Sibiu  se  face  o  reducere  de  42  per¬ 
soane  şi  bugetul  lui  din  1930  de  7.420.816  Lei  în 
1931  s’a  redus  la  3.682.600  Lei,  deci  o  reducere  de 
3.738.216  Lei  sau  50'5 °  „  mai  mult  de  jumătate. 

Apoi  la  Iaşi  s’au  redus  33,  la  Chişinău  36,  Ca¬ 
ransebeş  24,  la  R.-Vâlcea  57,  Buzău  29,  Hotin  28, 
iar  la  celelalte  episcopii  câte  21 — 23  persoane, 
încât  la  episcopiile  ortodoxe  din  Ardeal  s’au  redus 
127  persoane,  iar  la  cele  din  Vechiul  Regat  377 
persoane;  apoi  la  Institutele  teologice  din  Ardeal 
26  persoane,  în  total  530  persoane.  Afară  de  aceştia 

.s’au  suprimat  toţi  paraclisierii  ortodocşi  dela  bise¬ 
ricile  parohiale  dela  oraşe,  în  total  vre-0  610,  cari 
primeau  circa  14  mii.  leafă  la  an. 

In  acelaş  timp  la  biserica  unită  s’au  redus  la  cele 
4  eparhii  bugetate  în  1930  numai  25  persoane  [diur- 
nişti,  funcţionari  inferiori  etc.]  în  schimb  a  fost  luată 
în  bugetul  din  1931  noua  episcopie  de  Baia-mare  cu 
10  persoane  şi  cu  un  buget  de  881.280  Lei.  In  timpul 
când  statul  din  cauza  crizei  grele  financiare  prin 
care  trece  trebue  să  reducă  lefurile,  să  suprime 
posturi  şi  să  pună  pe  drumuri  atâţia  funcţionari,  acordă 
ajutor  pentru  o  nouă  episcopie  unită,  când  şi  cele 
existente  sunt  prea  multe.  Pentru  episcopia  ortodoxă 
din  Timişoara,  Maramurăş  şi  America,  a  căror  în¬ 
fiinţare  s’a  cerut  de  multă  vreme  nu  se  găsesc  bani, 
în  statul  ortodox.  Ce  sfidătoare  nedreptate! 

La  centrele  eparhiale  minoritare  nu  s’au  făcut 
reduceri  de  personal,  ci,  din  contră,  s’a  înmulţit 
numărul  persoanelor. 

* 

Vom  înşira  încă  câteva  nedreptăţiri  ale  Bisericii 
ortodoxe : 

La  Biserica  ortodoxă  s’au  redus  toate  posturile 
de  secretari  dela  Consiliile  eparhiale  şi  a  rămas  un 
singur  secretar  al  Patriarhului.  In  acelaş  timp  biserica 
unită  a  rămas  la  Blaj  cu  4  secretari  [notari  con- 
sistorialişti],  la  Lugoj  cu  2  şi  la  celelalte  cu  câte  1 
secretar,  apoi  la  eparhiile  rom.-cat.  din  Alba-Iulia, 
Timişoara,  Bucureşti  şi  Iaşi  câte  2  secretari. 

La  Institutele  teologice  ortodoxe  din  Ardeal  s’au 
suprimat  toate  posturile  de  spirituali,  dar  la  cele 
unite  s’au  lăsat. 

Dela  Mitropolia  ortodoxă  din  Sibiu  s’a  suprimat 
subvenţia  de  câte  500.000  Lei  avută  în  1930  pentru 
Seminarul  teologic  şi  pentru  Şcoala  de  cântăreţi,  în 
schimb  la  uniţi  s’au  menţinut  toate  subvenţiile  avute 
pentru  Biserica  din  Roma  (270.000  Lei],  mănăstirea 
Bicsad  [100.000],  pentru  refacerea  localului  semi¬ 
narului  din  Blaj  [350.000  Lei]  etc. 

La  Institutele  teologice  unite  din  Ardeal  s’a 
menţinut  în  1931  pentru  orele  suplimentare  ale  pro¬ 
fesorilor  suma  de  100.000  Lei  [art  81,  pag.  464], 
iar  la  Institutele  teol.  r om.-cat.  maghiare  pentru 
acelaş  scop  23.100  Lei  [art.  82,  pag.  472].  In  schimb 
la  ortodocşi,  ca  o  adevărată  batjocură,  s’a  prevăzut 
ridicola  sumă  de  9961  Lei  (nouămiinouăsuteşase- 
zecişiunu  Lei]  [art  80,  pag.  459]. 

Dar  această  sumă  e  destinată  şi  pentru  alte 
scopuri  şi  anume,  „pentru  transferări  dela  o  cate¬ 
gorie  la  alta,  întregiri  de  salarii  recunoscute  în  de¬ 
cursul  anului  şi  pentru  plata  orelor  suplimentare 
dela  Institutele  teologice  ortodoxe"!!  Fără  comentar. 

Atrag  atenţiunea  preoţimei  noastre  din  Munţii- 
Apuseni  şi  săcuime,  care  luptă  cu  atâtea  necazuri 
şi  lipsuri  materiale,  ca  în  nici  o  parte  a  ţării,  asupra 
dragostei  ce  le  poartă  guvernul  şi  mai  ales  Ministrul 
de  resort,  că  a  suprimat  total  ajutorul  de  3.000.000  Lei 
ce  a  fost  bugetat  în  1930.  Zic  bugetat,  căci  de 
primit  pare-mi-se  nu  a  primit  nimic  nici  un  preot, 
deoarece  o  mare  parte  s’a  anulat,  iar  o  parte  mică 
s’a  împărţit  după  placul  celor  dela  minister  pro¬ 
babil  la  partizanii  politici 

Alte  nedreptăţi  faţă  de  Biserica  ortodoxă.  An 
de  an  se  măresc  aceste  nedreptăţi  încât  ai  impresia 
că  se  tinde  intenţionat  şi  sistematic  la  despoiarea  Bi¬ 
sericii  ortodoxe  încetul  cu  încetul  şi  de  minimalele 
ajutoare  ce  le-a  primit  pentru  multele  ei  nevoi. 

Astfel  din  bugetul  pe  1928  al  Bisericii  or¬ 
todoxe  s’a  şters  în  anul  1929  suma  de  1.800.000  Lei 
ce  o  primia  pentru  procurare  de  cărţi  de  ritual, 
odăjdii,  pentru  biblioteci,  pentru  opere  pastorale  şi 
de  propaganda  religioasă  culturală.  Suma  buge- 
tată  pentru  zidiri  de  biserici  şi  case  parohiale  s’a 
redus  în  1929  dela  5  la  3  milioane,  ca  în  1931 
să  se  reducă  la  ridicola  sumă  de  1.500.000  Lei  [art. 
77  pag.  19].  Biserica  unită  primeşte  spre  acest  scop. 
420.000  Lei  [art.  85  pag.  486]  deşi  i  s’ar  cuveni 
numai  150.000  Lei. 

Ajutorul  de  500.000  Lei,  ce  se  bugeta  până 
acuma  pentru  spesele  de  organizare  ale  noilor 
parohii  ortodoxe  s’a  suprimat  din  bugetul  pe  anul 
1931.  Tot  asemenea  s’au  suprimat  diurnele  consi- 
storiilor  spirituale  eparhiale  şi  mitropolitane  orto¬ 
doxe,  ce  în  anul  1930  s’au  achitat,  conform  dispozi¬ 
ţiilor  Legii  pentru  organizarea  Bisericii  ortodoxe. 

Ajutorul  tuturor  preoteselor  văduve  ortodoxe  şi 
orfanilor  lor  este  de  940.000  Lei  —  pe  când  al  celor 
unite  este  de  490.000  Lei  [art.  85]. 

O  nedreptate  inexplicabilă  s’a  făcut  cu  redu¬ 
cerea  salariilor  servitorilor  dela  toate  Consistoriile 
şi  Institutele  teologice  ortodoxe  —  cu  27,  30  şi  44%, 
deci  mult  mai  mult  decât  face  procentul  curbei  de 
sacrificiu,  deşi  la  acestea,  fiind  mai  mici  de  3000  Lei 
nu  ar  trebui  să  se  facă  nici  o  reducere.  Aşa  d.  e. 
la  Consiliul  eparhial  din  Sibiu,  leafa  s’a  redus  dela 
2100  Lei  cât  a  fost  în  1930  la  1500  Lei  [27%],  iar 
la  Academia  teologică  dela  2680  Lei  din  1930  s’a 
redus  la  1500  Lei  [44%]  şi  dela  2160  Lei  la  1500 
Lei  [307»)-  In  acelaş  timp  salariile  servitorilor  dela 
Consistoriile  şi  institutele  teologice  unite  sunt  în  1931 
de  1590  Lei,  1620  Lei  şi  1680  Lei  (art.  81  pag.  463-4], 

O  evidentă  nedreptate. 

La  Institutele  teologice  unite  din  Ardeal  se  plă¬ 
teşte  câte  un  secretar  cu  diurnă  lunară  de  790  Lei,  în 
acelaş  timp  Institutelor  teologice  ortodoxe  li  se 
refuză  an  de  an  luarea  în  buget  a  câte  unui  secretar» 
ca  şi  când  la  cele  ortodoxe  nu  ar  fi  atât  de  lucru 
ca  la  cele  unite. 

In  baza  datelor  înşirate  aci  se  va  găsi  oare 
vre-un  parlamentar  se  facă  o  interpelare,  ca  să  se 
arete  tuturor  tratamentul  maşter  faţă  de  Biserica 
ortodoxă?  Asocia(ia  generală  a  clerului  ortodox 
se  va  sesiza  de  aceste  nedreptăţi  cu  acelaş  interes» 
cu  care  a  cerut  desfiinţarea  organizaţiei  consisto¬ 
riale  din  Ardeal?  Aşteptăm! 

Asociaţia  clerului  ortodox  „A.  Şaguna“  din 
Ardeal  a  sulevat  la  ultimul  congres  aceste  nedreptăţi» 

pe  când  celelalte  Asociaţii  nu  şi-au  ridicat  glasul 
în  apărarea  acestor  drepturi  lezate  ale  Bisericii. 

Aici  trebuie  să  amintim,  că  în  bugetul  anului 
1929  s’au  avansat  fără  excepţie  toţi  funcţionarii  dela 
Consistorul  mitropolitan  din  Blaj  şi  s’au  creiat  po¬ 
sturi  nouă  faţă  de  anul  1928,  care  majorare  s’a  men¬ 
ţinut  şi  în  anii  1930  şi  1931.  In  acelaş  timp  Consisto- 
riile  ortodoxe  din  Ardeal  au  cerut  de  câţiva  ani,  ca 
funcţionarii  mai  buni  şi  cu  o  vechime  mai  mare  să 
fie  avansaţi  în  gradul  de  leafă  imediat  superior,  însă 
pe  motiv  de  economii  bugetare  au  fost  consecvent  re¬ 
fuzate  [vezi  pag.  22 — 23  Bis.  ort.  şi  bugetul  cultelor 
pe  1930  de  Păr.  Nichifor].  Acum  ar  fi  fost  mo¬ 
mentul  să  se  anuleze  avansările  făcute  ilegal  în  1929 
la  funcţionarii  Mitropoliei  din  Blaj,  cum  a  promis 
dl  Ministru  Costăchescu. 

Nu  este  aceasta  o  dovadă  de  cel  mai  cras  pro- 
tecţionism  al  bisericilor  neortodoxe  şi  în  special  al 
bisericii  unite?  Unde  este  mult  trâmbiţata  dreptate 
şi  legalitate  a  guvernului  naţional-ţărănist,  cu  care 
s’a  făcut  atâta  paradă?  Această  situaţie  tristă  este 
şi  o  urmare  a  desfiinţării  Ministerului  de  culte,  pentru 
a  cărui  reînfiinţare  ţrebue  să  lupte  Biserica  ortodoxă. 
* 

Astfel  stând  lucrurile,  cred,  că  e  de  datoria 
tuturor  fiilor  Bisericii  ortodoxe,  clerici  şi  mireni 
deopotrivă,  în  frunte  cu  chiriarhii,  să  lupte  prin  toate 
mijloacele  legale  pentru  ştergerea  nedreptăţilor  de 
până  acuma,  ca  să  i  se  dea  Bisericii  ortodoxe  ceea 
ce  i  se  cuvine  după  dreptate  în  proporţia  sufletelor, 
a  averii  de  care  dispune  şi  în  măsura  necesităţilor 
reale  ale  ei,  căci  numai  aşa  îşi  va  putea  împlini  în 
viitor  —  ca  şi  în  trecut  —  misiunea  sfântă  care  îi 
este  încredinţată  dela  întemeietorul  ei,  lsus  Hristos. 
In  special  apelăm  la  preoţii  şi  mirenii  parlamentari, 
cu  tragere  de  inimă  pentru  biserică,  ca,  fără  deose¬ 
bire  de  partid,  să-şi  ridice  glasul  lor  respicat  pentru 
ca  să  înceteze  nedreptatea  de  până  acum  ce  s’a 

făcut  Bisericii  ortodoxe  şi  să  i  se  dea  ce  i  se  cuvine  -  î 
după  dreptate. 

De  încheiere  trebuie  să  fac  propunerea  ce  am  ‘ 
făcut-o  şi  anul  trecut  şi  anume :  P.  S.  S.  lor,  chiriarhii  ; 
Bisericii  ortodoxe  solidari  să  facă  demersurile  cuve¬ 
nite  la  cei  în  drept  din  bună  vreme,  mult  înainte  de 
compunerea  şi  votarea  bugetului  pentru  a  ise  reda  Bi-  ■ 
sericii  ortodoxe  şi  slujitorilor  ei  drepturile  luate,  drep¬ 
turi  cari  au  fost  desconsiderate  la  întocmirea  bugetului  ; 
pe  anul  1931.  Biserica  va  trebui  să  facă,  prin  organele 
sale  pentru  anul  1932  un  buget  real,  ţinând  cont  de 
trebuinţele  generale  ale  ei  şi  de  ale  eparhiilor  în 
special,  cerând  să  se  menţină  la  centrele  epar-  ; 
hiale  din  Ardeal  posturile  de  consilieri,  secretari,  ;j 
revizori  eparhiali  şi  misionari,  cu  respectarea  drep- 
turilor  câştigate  de  titularii  acestor  posturi  asupra 
gradaţiilor  la  salar,  aşa  după  cum  au  fost  înscrise 
în  bugetul  pe  exerciţiul  trecut  1930,  apoi  menţinerea  ’ 
posturilor  de  funcţionari  administrativi  şi  a  proto¬ 
popilor  necesari  la  buna  funcţionare  a  aparatului 
administrativ  bisericesc  în  actuala  lui  formaţiune. 
Acest  buget  prezentat  de  cei  18  chiriarhi  Dlui  Mi-  î 
nistru  Preşedinte,  Dlui  Ministru  de  Finanţe  şi  celui  de 
Instrucţiune  şi  culte  şi  susţinut  în  secţiunile  camerei 
şi  apoi  în  parlament  de  toţi  parlamentarii  ortodocşi, 
nu  credem  să  nu  se  accepte  ceeace  este  just  şi 
posibil. 

Şi  dacă  totuşi  şi  în  viitor  s’ar  continua  cu  si-  ' 
tuaţia  de  astăzi,  este  de  datoria  chiriarhilor,  a  par¬ 
lamentarilor  ortodocşi  să  ceară  în  corpurile  legiui¬ 
toare  ca  să  înceteze  această  sfidătoare  jignire  şi 
nedreptate  ce  se  face  Bisericii  ortodoxe. 

15  Aprilie  1931. 


Părintele  NICHIFOR 

/.  N.  Langulescu :  ENERGIA  SPIRITUALĂ.  Editura  librăriei 
Anastasiu  şi  Petrescu,  R.  Vâlcea  1931.  Pagini  266,  preţul  150  lei. 

O  carte  bună  este  prietenul  cel  mai  bun.  E  o  lumină,  o 
căldură  a  sufletului  şi  isvorul  unei  bucurii  de  cea  mai  înaltă 
calitate.  Niciodată  nu  te  mai  satură,  te  ispiteşte  mereu  şi  tot¬ 
deauna  te  atrage,  te  cucereşte  şi  te  farmecă.  De  aceea  când 
o  apuci  în  mână,  asemenea  flămândului  de  pâne,  o  tai  cu  ne¬ 
răbdare,  o  răsfoieşti  cu  pasiune  şi  o  citeşti  cu  un  interes  viu 
şi  cu  o  încordată  atenţie  până  la  ultima  pagină.  Când  ai  ter¬ 
minat-o,  rămâi  cu  o  mulţumire  în  suflet,  pe  care  nici  o  altă 
poftă  sau  plăcere  împlinită  nu  ţi-o  poate  produce.  Rămâi  în¬ 
destulat  sufleteşte  şi  hrănit.  Aceasta  e  şi  semnul  despre  va¬ 
loarea  unei  cărţi:  să-ţi  placă,  să  corăspundă  unei  trebuinţe  a 
sufletului  şi  să-ţi  satisfacă  nevoile  vieţii  şi  ale  mediului  în  care 
trâeşti  sau  împlineşti  o  misiune  umana,  o  funcţiune  socială. 

Astfel  de  impresii  însoţesc  şi  cartea  pe  care  o  prezentăm 
publicului  şi  fraţilor  noştri  cetitori. 

Autorul  e  un  om  tinăr.  Teolog  şi  jurist.  Fost  procuror  la 
Tribunalul  Sibiu  şi  în  prezent  prim-procuror  la  Tribunalul  R.- 
Vâlcea.  A  mai  publicat  până  acum:  „O  nouă  concepţie  despre 
lume ",  „De  pe  culmile  gândirii  spre  zarea  Absolutului ",  „Şcoala 
Alexandrină  în  lumina  operilor  lui  Panten,  Clement  şi  Ori - 
gen“.  In  toate  aceste  cărţi  de  netăgăduită  valoare,  erudiţia 
omului  de  ştiinţă  şi  cunoştinţa  profundă  a  cugetătorului,  este 
mirezmuitâ  şi  armonizată  cu  simţirea  religioasă  a  bine-credin- 
ciosului,  urmând  un  singur  scop  mai  pe  sus  de  toate:  triumful 
spiritului  asupra  materiei.  Astăzi,  aceste  opere  de  ştiinţă  şi  fi¬ 
lozofie  de  o  parte  şi  de  teologie  şi  apologetică  de  altă  parte, 
sunt  încoronate  cu  alta  nouă,  care  le  rezumă  şi  le  explică  pe 
toate:  „Energia  Spiritualăa. 

Cuprinsul  acestei  recente  lucrări  jusfică  deplin  creditul  ce-1 
acordăm  autorului  şi  cărţii  sale. 

Prefaţa  ne  mărturiseşte  gândurile  cari  au  inspirat  şi  ză¬ 
mislit  lucrarea:  combaterea  materialismului  spre  a  întări  cre¬ 
dinţa  că  la  temelia  existenţii  noastre  se  găseşte  spiritul.  Când 
lumea  se  zbate  în  crize  economice  s’ar  părea  nepotrivit  a  vorbi 
despre  suflet.  Dar  tocmai  acum  se  cere  a  spune,  că  „nu  mai 

teria  după  care  prea  mulţi  suspină  şi  prea  puţini  n'o  doresc,, 
este  realitatea  fundamentală  a  vieţii"...  Din  contră,  „ţinta  fie¬ 
căruia  din  ceice  se  pretind  a  fi  cu  adevărat  fii  ai  luminii  şi 
reprezentanţi  fideli  ai  umanităţii,  trebue  să  fie  imperiul  sufletului 
şi  domnia  spiritualităţii  în  viaţă"  (pag.  3—4). 

Introducerea  este  o  scurtă  „ochire"  asupra  evoluţiei  lite¬ 
rare  şi  filozofice  a  omenirii,  cu  concluzia  ca  astăzi  bate  vântul 
concepţiei  spiritualiste  în  lume,  datorit  1.  filozofiei  intuiţioniste 
alui  H.  Bergson,  2.  cercetărilor  metapsihice,  experienţe  cari  au 
dovedit  că  dincolo  de  manifestările  normale  ale  sufletului  mai 
există  unele  fenomene,  cari  nu  pot  fi  explicate  prin  materie,  şi. 
3.  războiului  mondial,  care  a  dovedit  că  gândirea  nu  este  o 
funcţie  a  creerului,  ci  organul  de  exprimare  a  vieţii  sufleteşti.. 

Problema  care  împarte  omenirea  în  două  tabere  se  rezumă 
în  întrebarea:  totul  e  materie  sau  spirit,  sau  şi  una  şi  alta? 
Tema  a  devenit  obiect  de  întreită  preocupare:  religioasă,  filo¬ 
zofică  şi  ştiinţifică.  Religia,  filozofia  şi  ştiinţa  pretind  a  deţine 
adevărul.  Deci  şi  lucrarea  va  avea  trei  diviziuni:  1.  Răspunsul. 
religiei  cu  privire  la  problema  sufletului,  —  credinţele  popoa¬ 
relor  primitive  şi  civilizate ;  2.  Răspunsul  filozofiei  cu  privire  la 
problema  sufletului,  punctul  de  vedere  al  celor  mai  mari  capete 
cugetătoare,  şi  3.  Răspunsul  ştiinţei  cu  privire  la  problema  su¬ 
fletului,  punctul  de  vedere  al  expcrienţii.  Concluzia  va  fi  una, 
pe  cum  şi  adevărul  e  unul,  că:  „Istoria  prin  religie  afirmă,  că 
experienţa  prin  ştiinţă  confirmă  şi  că  raţiunea  prin  filozofic  nu 
infirmă  spiritualismul"  (pag.  5—14). 

Partea  I.  Noţiunea  de  suflet  în  religie.  Cuprinde  trei  ca¬ 
pitole.  Cap.  I.  Sufletul  în  concepţia  omului  preistoric.  Religia 
omului  preistoric  şi  elementele  ei  esenţiale:  cultul  morţilor  şi 
supraveţuirca.  Cap.  II  Sufletul  în  concepţia  popoarelor  primitive. 
Religiile  primitive:  animism,  totemism,  feiişism  şi  concepţia 
despre  suflet  Ia  popoarele  din  Asia,  Africa,  America  şi  Australia. 
Pretutindeni  găsim  credinţe  în  spirite  bune  şi  rele,  cari  popu¬ 
lează  universul,  în  sufletul  omenesc  nemuritor  şi  în  viaţa  de 
după  moarte.  Cap.  III  Sufletul  în  concepţia  popoarelor  civilizate, 
a  popoarelor  cu  „maximum  de  vechime  istorică  şi  maximum 
de  civilizaţie  posibilă" :  Egiptenii,  Chinezii,  Indienii  şi  Greco- 
Romanii.  In  concluzie :  omenirea  totdeauna  a  fost  aservită  prin¬ 
cipiului  dualist  al  existenţii,  corp  şi  suflet,  materie,  spirit  şi  ne¬ 
murire.  Totdeauna  a  deosebit,  nu  a  identificat  corporalul  cu 
spiritualul.  Au  fost  şi  erori,  cari  apoi  s’au  corectat  şi  nu  avem 
totdeauna  date  şi  definiţii  clare  şi  complecte.  Avem  totuşi  o 
concepţie  universală  asupra  sufletului,  care  exprimă  o  realitate 
perfect  demonstrată  prin  însăşi  universalitatea  ei  (pag.  15 — 56). 

Partea  II.  Noţiunea  de  suflet  în  filozofie.  „Din  numărul 
creatorilor  de  sisteme  filozofice  şi  a  gânditorilor  de  elită  ale- 
omenirii",  autorul  ne  înfăţişează  figurile  cele  mai  reprezentative- 

în  diferite  epoci  de  evoluţie  culturală.  Din  lumea  antică  Platon, 
reprezentantul  idealismului  (cap.  I),  din  lumea  modernă  Des- 
cartes  (cap.  II)  reprezentantul  raţionalismului  şi  Kant  (cap.  III) 
reprezentantul  relativismului  şi  din  lumea  contimporană  Bergson 
(cap.  IV)  reprezentantul  intuiţionismului  în  filozofie.  Din  toată 
filozofia  acestor  oameni  de  excepţional  de  mare  calibru  rezultă 
convingerea  şi  concluzia,  că  sufletul  este  mai  mult  decât  corpul, 
„gândirea  mai  mult  decât  creerul,  spiritul  mai  mult  decât  ma¬ 
teria  “  (pag.  57—83). 

Partea  III.  Noţiunea  de  suflet  în  ştiinţă.  Este  partea  cea 
mai  extinsă  şi  cea  mai  originală.  Până  astăzi  nimenea  nu  a 
combătut  materialismul  cu  argumente  atât  de  solide,  scoase 
dintr’un  material  enorm  de  medicina  şi  biologie,  rezultat  din 
cele  mai  proaspete  experienţe  ştiinţifice.  Materialismul  îşi  gă¬ 
seşte  aci  o  scurtă  şi  concentrată  expunere  istorică,  începând  cu 
Democrit  şi  Epicur,  Tertulian  şi  corporalitatea  sufletului,  şi  con¬ 
tinuă  cu  sec.  XVII— XVIII-lea  faţă  de  problema  sufletului.  Su¬ 
fletul  c  o  funcţie  a  creerului.  Omul  e  animal,  iar  animalul  e 
maşină.  „Precum  stomacul  digerează  alimentele  aşa  şi  creerul 
digerează  impresiile,  secretând  gândirea “  (cap.  I).  Sec.  XlX-lea 
faţă  de  problema  sufletului.  Acum  materialismul  e  în  floare. 
Gândirea  e  socotită  rând  pe  rând  mişcare  a  substanţei  cere¬ 
brale,  secreţie  sau  funcţie  a  creerului.  Lamarck  şi  Darwin,  Mo- 
leschott,  Vogt  şi  Buchner,  Ernst  Haeckel  cu  legea  substanţei 
pun  bazele  şi  edifică  materialismul  ştiinţific.  O  încurcătură  le 
face  Du  Bois  Reymond,  prin  celebrul  discurs  asupra  celor  şapte 
enigme  ale  universului  şi  concluzia  lui  disperată:  „ignoramus 
et  ignorabimus1'  (cap.  II).  De  aci  autorul  ia  unul  după  altul  ar¬ 
gumentele  în  favoarea  materialismului  ştiinţific  şt  Le  combate. 
Materialismul  susţine  că  între  desvoltarea  inteligenţii  omului  sau 
animalului  şi  între  desvoltarea,  forma  sau  dimensiunile  creerului 
este  oarecare  dependenţă.  Anatomia  şi  antropologia  comparată 
însă  desminte  acest  prim  argument  al  materialismului  (cap.  III). 
AI  doilea  argument  afirmă  că  faptele  psihologice  au  un  sub¬ 
strat  material.  Acum  fiziologia  îşi  spune  cuvântul,  arătând  că 
materia  nu  poate  creia  gândirea.  Unitatea  creerului  şi  plurali¬ 
tatea  de  compoziţie  a  creerului,  apoi  identitatea  eului  şi  schim¬ 
barea  neîncetată  a  materiei  noastre  corporale,  adeveresc  pe 
deplin  acest  lucru  (cap.  IV).  In  fine  materialismul  mai  afirmă 
că  o  leziune  cerebrală  aduce  cu  sine  o  alteraţiune  în  cugetare 
şi  invers.  Acest  argument  e  combătut  de  patologia  mentală, 
care  dovedeşte,  că  nu  există  centrii  cerebrali  specifici,  în  cari 
să  fie  localizate  anumite  funcţiuni  sufleteşti  (cap.  V).  Aşa  că 
toate  trei  argumentele  materialiste  cu  privire  la  suflet,  cad  do¬ 
borâte  de  rezultatele  ştiinţei  celei  adevărate.  Creerul  în  viaţa 
sufletească  e  organul  prin  care  spiritul  vine  în  contact  cu  rea¬ 
litatea  sau  se  manifestă  îa  viaţa  noastră.  Nebunia  nu  implică 

boala  spiritului,  ci  scoaterea  lui  din  realitatea  noastră  terestră,, 
iar  prin  moartea  cărnii,  el  se  eliberează  (cap.  VI).  Leziunile 
cerebrale  ale  creerului  nu  distrug  nici  ele  facultăţile  sufletului*, 
ci  le  pun  numai  în  imposibilitatea  de  a  mai  lucra.  Creerul  nu 
creează,  ci  exprimă  sub  formă  de  mişcare  a  celulelor  sale  viaţa 
noastră  sufletească,  aşa  că  „creer  şi  gândire,  corp  şi  suflet,, 
materie  şi  spirit  sunt  realităţi  diferite  în  natură  şi  independente 
în  existenţă"  (cap.  VII).  Toate  aceste  aîirmaţiuni  se  sprijinesc 
pe  numeroase,  importante  şi  interesante  fapte  experimentale*, 
cari  dovedesc  independenţa  gândirii  şi  a  sufletului  faţă  de  creer. 
Fiecare  capitol  se  bazează  pe  astfel  de  fapte,  împrumutate  dela 
celebrii  oameni  de  ştiinţă.  Războiul  mondial,  prin  medicina  chi¬ 
rurgicală  ne- a  oferit  destule  cazuri  cari  confirmă  dualismul 
fiinţei  noastre  (cap.  VIII).  Concluzia  este,  că  1.  creerul  nu  e 
organ  de  creare,  ci  de  expresie  a  vieţii  noastre  sufleteşti;  2. 
leziunile  cerebrale  nu  suprimă  viaţa  sufletească,  ci  pun  creerul 
în  imposibilitatea  de-a  o  mai  exprima,  cecace  3.  „afirmă  inde¬ 
pendenţa  gândirii  de  creer,  a  sufletului  de  corp,  a  spiritului  de 
materie"  (pag.  92—94°.  Cine  vrea  dovezile  asupra  acestor  afir- 
maţiuni,  să  deschidă  cartea,  deoarece  aci  nu  am  citat  nici  una. 

încheierea,  cinci  pagini  de  recapitulare.  Autorul  a  urmărit 
un  singur  lucru,  adevărul.  „Spre  acest  scop,  am  întrebat  reli¬ 
giile  de  azi  şi  de  altă  dată  ale  omenirii  şi  am  văzut  că  toate 
au  vorbit  de  o  realitate  sufletească  a  omului,  încadrând  diferite 
forme  şi  purtând  diferite  nume,  fireşte,  dar  în  tot  cazul  distinctă 
de  corpul  pe  care  doar  pasager  o  adăposteşte. 

„Am  întrebat  apoi  filozofia,  cea  largă  în  înţelepciune  şi; 
adâncă  în  gânduri,  şi  am  constatat  că  ea,  prin  cei  mai  strălu¬ 
ciţi  reprezentanţi  ai  săi  nu  a  putut  decât  să  afirme  în  genere 
dualismul  psiho-material  al  omului. 

„Şi  am  întrebat  în  sfârşit  ştiinţa  cea  construită  din  fapte 
care  se  observă  şi  sprijinită  pe  experienţe  care  nu  înşală,  şi 
răspunsul  sigur,  clar,  precis,  decisiv,  a  trebuit  să  vină  şi  tuturor 
să  se  impună:  Omul  nu  e  nici  materie  singulară,  şi  nici  spiri¬ 
tualitate  excesivă,  ci  e  o  formaţie  dublă;  materie  şi  spirit  sau 
corp  şi  suflet...  Şi  religia  şi  filozofia  şi  ştiinţa.  Ia  olaltă  aduc 
omagiul  lor  acestei  formidabile  forţe  a  Spiritului  etern  dominator 
în  Cosmos,  şi  care  cu  lovituri  de  trăznet  spintecă  realitatea,, 
cu  strălucire  de  foc  îi  luminează  misterele,  cu  puteri  negrăite 
îi  cucereşte  adevărul  şi  cu  dumnezeească  ascensiune  îi  înalţă 
omul"  (pag.  243  şi  246). 

Aci  lucrarea  se  sfârşeşte.  Mai  urmează  o  bogată  biblio¬ 
grafie  pentru  istoria  religiunilor,  filozofie  şi  ştiinţă,  şi  tabla  de 
materii. 

Precum  H.  Verut,  într’o  lucrare  publicată  înainte  cu  câţiva 
ani  şi  relevată  de  „Revista  Teologică"  (1927),  folosea  ştiinţa 
medicală,  ca  să  combată  tezele  materialiştilor  prin  rezultatele; 

experienţelor  ştiinţifice,  afirmând  divinitatea  Mântuitorului,  la  fel 
I.  N.  Lungulescu  în  lumina  aceloraşi  experienţe  şi  dovezi  com¬ 
bate  erorile  materialismului,  afirmând  realitatea  şi  supremaţia 
spiritului.  Verut  punea  pe  Isus  în  faţa  ştiinţei,  Lungulescu 
aşează  sufletul  în  faţa  religiei,  ştiinţei  şi  filozofiei,  şi-i  face  o 
caldă  şi  entusiastă  apologie.  Nu  citează  însă  religiile  popoarelor 
culte  de  astăzi,  ceeace  ar  putea  provoca  o  nedumerire.  Dar 
acest  lucru  îl  face  intenţionat,  fiindcă  în  creştinism,  mozaism  şi 
mohamedanism  dualismul,  trup  şi  suflet,  este  o  credinţă  necon¬ 
testată,  după  cum  şi  însuşi  autorul  mărturiseşte. 

Deşi  elev  al  lui  Bergson,  dl  Lungulescu  este  un  ortodox 
convins,  aşa  după  cum  e  cunoscut  din  conferinţele  sale  publice 
şi  din  articolele  publicate  în  „Revista  Teologică D-sa  aduce 
nepreţuit  folos  Bisericii  noastre  prin  lucrarea  de  faţă,  de  o  parte 
fiindcă  e  un  teolog  în  haină  de  mirean,  iar  de  alta  fiindcă  atacă 
o  problemă  pe  care  nu  ori  cine  se  încumetă  să  o  şi  rezolve. 
Lucrată  sistematic  şi  temeinic,  „Energia  Spirituală"  aduce  un 
real  câştig  cugetării  şi  apologeticei  noastre  creştine,  atât  de 
săracă  în  lucrări  de  aşa  natură  şi  valoare. 

Drept  aceea,  cuvine-se  dlui  Lungulescu  toată  lauda  şi 
toată  recunoştinţa  noastră,  pentrucă  tocmai  în  aceste  vremi  de 
materialism  brutal  şi  agresiv  a  făcut  apologia  sufletului,  indi- 
cându-ne  deplin,  competent  şi  profetic  alternativa  :  de  a  fi  „robi 
ai  spiritului  care  viiază,  sau  sclavi  ai  materiei  care  omoară". 

Pr.  IL.  V.  FELEA. 

* 

DAS  TSCHANAD-TEMESVARER  B1STUM  IM  FROHEN 
MITTELALTER :  1030—1307.  de  Dr.  Jheol.  et  phil.  Colomart 
Iuhâsz,  preot  r.-cat.  în  Sân  Petru- mare  (Banat).  Fasc.  8—9  din 
publicaţia  „Dcutschtum  und  Ausland.  Miinster  i.  W.  Cuprinde 
XII +  368  pag.,  cu  22  plane  şi  o  hartă.  Preţul  broşată  15  Mk. 

Relev  bucuros  şi  această  lucrare  istorică  a  părintelui  Co- 
loman  Iuhâsz,  care,  după  lucrarea  anterioară  introductivă  — 
despre  care  am  scris  în  anul  trecut,  tot  aici  (pag.  333  şi  urm.) 
—  continuă  a  ne  înfăţişa  trecutul  de  trei  veacuri,  al  eparhiei 
pe  care  o  serveşte  nu  numai  cu  condeiul  ci  şi  ca  slujitor  la 
altar.  Tendinţa  principală  a  autorului  este,  ca  mergând  pe  acelaş 
fir  ce  l-a  trecut  în  lucrarea  precedentă,  să  statornicească  legă¬ 
turile  de  contact  ale  Banatului  cu  cultura  apuseană  germano- 
creştină.  In  29  capitole  şi  într’altul  de  încheiere,  autorul  ne  în¬ 
făţişează  istoria  episcopiei,  în  jurul  numelor  celor  15  episcopi, 
cari  au  trăit  în  acel  restimp.  Trece  apoi  autorul  şi  la  chestiuni 
de  detail  ca  acele  privitoare  la  desvoltarea  sau  cadrele  geo¬ 
grafice  şi  de  avere  ale  eparhiei;  la  organizarea  patronatului  şi  . 
a  capitiului,  cari  au  fost  o  forţă  primă  a  bisericii  lor.  Evoluţia 
administraţiei  bisericeşti,  cu  chesţiunea  şcoalelor  bisericeşti  ş 
propovăduirea  ştiinţelor,  sunt  înfăţişate  în  alte  capitole  speciale 

după  cari  urmează  altul  cu  privire  la  viaţa  religioasă  şi  la  pa- 
storaţia  din  aceea  vreme.  In  scurt,  avem  de  a  face  cu  o  lucrare, 
al  cărei  preţ  se  evidenţiază  şi  mai  bine,  dacă  avem  în  vedere, 
că  materialul  consultat  cu  atâta  migăleală  şi  pricepere,  a  fost 
adunat  din  o  sumedenie  de  izvoare,  multe  din  ele  de  mâna 
Întâi,  cum  au  fost  anumite  manuscrise  şi  arhive,  publice  şi  par¬ 
ticulare,  nu  numai  din  ţară,  ci  şi  din  Ungaria,  din  Cehoslovacia,,, 
din  Viena  şi  chiar  din  Paris. 

O  muncă  de  acest  fel,  trebue  s’o  vadă  bucuros  oricare" 
om  înţelegător,  care  apreciază  o  operă  istorică  şi  rosturile  ei 
de  viaţă,  nu  numai  pentru  alţii  —  cei  cari  o  fac,  —  ci  şi  pentru 
noi  cari  trebue  s’o  cunoaştem,  s’o  urmărim  şi  să  profităm  de 
existenţa  ei. 

Iată  de  ce  pentru  a  douaoară,  văd  bucuros  şi  bine  munca 
părintelui  Dr.  C.  Iuhâsz,  un  istoric  obiectiv  şi  serios,  care  — 
nu  mă  îndoiesc  —  are  respect  pentru  adevărul  istoric  îu  genere 
şi  nu  numai  atunci,  când  —  ca  în  cazul  de  faţă  —  e  vorba  de 
examinarea  legăturilor  culturale  şi  bisericeşti  ale  Banatului  cu 
Apusul  eclesiastic  şi  german,  ca  şi  când  ar  fi  vorba  de  a  se 
complectă  aceasta  teză,  cu  cercetări  privitoare  de  legături  şi 
cu  Răsăritul. 

Pentru  a  evita  res tălmăciri  în  paguba  Sf.  Sale,  am  grăbesc  să 
adaog:  n‘ am  şi  autorizarea  de  a  exprima  aceasta  nădejde; 
dar  ea  se  desprinde,  în  mod  logic  şi  firesc,  din  temeinicia 
muncei  autorului,  căruia  şi  altfel  avem  de  a-i  mulţumi  pentru 
serviciile  sele  istorice  preţioase.  prot.  Dr.  gh.  CIUHANDU. 

* 

Robert  Linhardt,  UNSER  GLAUBE.  Einfiihrung  in  die  Gei- 
steswelt  des  katholischen*  Dogmas,  fur  gebildete  Laien.  Herder- 
Freiburg  i.  Br.  1931.  Pag.  350.  Mărci  4’60. 

In  cartea  sa  nu  de  mult  apărută  „Unsere  ideale"  R.  Lîn- 
hardt  a  expus  cele  mai  de  seamă  capitole  ale  moralei  catolice. 
Din  această  carte  cititorul  desprinde  îndrumările  necesare  unei 
vieţi  creştine.  De  astădată  autorul  vrea  să-şi  familiarizeze  cre¬ 
dincioşii  cu  lumea  spirituală  a  dogmei  catolice.  Partea  intro¬ 
ductivă  a  cărţii  lămureşte  chestiunile  generale :  credinţă  şi 
ştiinţă;  misiunea  învăţătoare  a  Bisericii;  Sfânta  Scriptură;  tra- 
diţiunea.  Pe  temelia  acestor  principii  zideşte  autorul  întregul 
edificiu  al  dogmaticei  apusene.  Titlurile  celor  patru  capitole 
cari  încadrează  expunerea  învăţăturilor  de  credinţă  a  Bisericii 
catolice  sunt:  1.  Tainele  divinităţii.  2.  Tainele  creaţiei.  3.  Tai¬ 
nele  mântuirii.  4.  Tainele  graţiei. 

Stilul  de  o  remarcabilă  simplitate,  limpezime  şi  vioiciune 
face  ca  lucrarea  Iui  R.  Linhardt  să  poată  fi  citită  uşor  chiar  şi 
de  credincioşii  mireni,  neiniţiaţi  în  terminologia  ştienţifică  a  teo¬ 
logiei.  De  altfel  pentru  aceştia  a  şi  fost  scrisă  cartea.  N.  C. 

* 

Dr.  Grigorie  Gh.  Comşa,  episcopul  Aradului:  POPASURI 
IN  VIA  DOMNULUI.  Preţul  6  Lei.  Cuprinde  scrisorile  pastorale 
pe  cari  P.  S.  Sa  le-a  adresat  păstoriţilor  săi  cu  prilejul  fiecărui 
an  de  episcopat,  făcând  constatări  despre  progresul  sufletesc  al 
eparhiei  şi  îndemnând  pe  credincioşi  Ia  viată  şi  mai  bogată  în 
Hristos. 

* 

Dr.  Teodor  M.  Popescu,  profesor  la  Universitatea  din  Bucu¬ 
reşti;  CUM  FALSIFICA  BAPTIŞTII  ISTORIA  CREŞTINISMULUI. 
Preţul  4  Lei.  In  broşura  aceasta  savantul  profesor  desvăleşte 
adevărul  creştin  ortodox  din  punct  de  vedere  istoric  faţă  de  în¬ 
drăzneala,  rcacredinţa,  ignoranţa,  nesinceritatea  şi  falsificările 
istorice,  ce  se  cuprind  în.  cartea  întitulată :  Istoria  creştinilor  de 
Ioan  Ungureanu,  secretar  general  al  baptiştilor,  un  fost  impiegat 
de  C.  F.  R.  Amândouă  broşurile  se  găsesc  de  vânzare  la  Li¬ 
brăria  Diecezană  din  Arad.  *  *  * 


(c)  6) 

f  PATRIARHUL  DAMIANOS  AL  IERUSALIMULUI.  Nu  J 
de  mult  (luna  August)  s’a  stins  din  viaţă  Preafericitul  Damianos,  '  î 
patriarhul  Ierusalimului,  unul  dintre  cei  mai  veneraţi  şi  iubiţi '  J 
arhipăstori  ai  Cetăţii  sfinte  şi  ai  ortodoxiei  ecumenice.  Vestea  .  f 
trecerii  sale  ia  cele  veşnice  a  făcut  o  profundă  impresie  mai  | 
ales  în  România,  ţară  pe  care  Preafericitul  Damianos  o  cerce- 
tase  în  două  rânduri  şi  cu  care  a  întreţinut  totdeauna  cele  mai 
strânse  legături.  "-J 

Mulţi  dintre  fiii  neamului  nostru  au  avut  prilejul  să-l  vadă.  | 
şi  să-i  primească  arhiereştile  binecuvântări  din  jeţul  patriarhal,  § 
când  în  1925  un  grup  de  154  de  credincioşi  au  făcut  primul 
pelerinaj  român  la  Ierusalim,  sub  conducerea  I.  P.  S.  Mitropolit  > 
Nicolae  al  Ardealului.  3 

Patriarhul  Damianos  s’a  născut  în  insula  Samos.  S’a  că-  | 
sâtorit,  iar  după  o  scurtă  viaţă  de  căsnicie,  rămânând  văduv, 
a  intrat  în  cler.  In  curând  a  fost  înălţat  la  rangul  arhieresc,  iar  f 

în  anul  1897,  după  moartea  patriarhului  Gherasimos,  a  primit  ijj 

cârja  patriarhală  a  Cetăţii  sfinte,  păstorind  cu  înţelepciune  şi 
demnitate  până  la  adâncile  bătrâneţe,  când  Tatăl  l-a  chemat  "  J 
la  sine.  -| 

Alegerea  noului  patriarh  se  face  în  felul  următor:  Adu- 
narea  generală,  alcătuită  din  21  initropoliţi  ai  sinodului  ierusa-  o 
limitean  şi  din  12  prelaţi  ai  bisericii  din  sf.  Munte,  indică  pe 
cei  elegibiii.  Lista  acestora  e  supusă  aprobării  comisarului  en-  | 
glez  al  Palestinei.  După  înlăturarea  candidaţilor  indesirabili  de  -Ji 
cătră  comisar,  adunarea  generală  a  vlădicilor  se  întruneşte  din  | 
nou  pentru  a  propune  trei  persoane,  dintre  cari  sinodul  restrâns 
de  9  mitropoliţi  alege  pe  noul  patriarh.  f 

*  M 

f  ARHIEPISCOPUL  NATHAN  SOLDERBLOM.  Creştină- 
tatea  contimporană  a  suferit  de  curând  o  pierdere  de  care  se 
va  resimţi  viu.  Mgr.  Nathan  Solderblom,  arhiepiscop  lutheran  | 

de  Upsala,  primat  al  Suediei,  a  încetat  din  viaţă.  Astfel  se 
curmă  activitatea  religioasă  şi  socială  a  celei  mai  covârşitoare  ;;g 
personalităţi  din  biserica  protestantă  actuală.  In  biserica  Sa  i| 
Mgr.  Nathan  Solderblom  era  considerat  ca  un  fel  de  „papă  pro-  | 

testant".  Era  sufletul  mişcării  spre  ecumenicitate,  de  reunire  a 
bisericilor  necatolice,  în  vederea  coordonării  şi  solidarizării  efor¬ 
turilor  acestor  biserici  măcar  pe  terenul  practic  al  nevoilor  so¬ 
ciale  şi  economice.  Spirit  animat  de  liberalismul  cel  mai  larg, 
defunctul  doria  să  vadă  şi  biserica  romană  în  cadrul  acestei 
uniuni.  Dorinţa  lui  însă  a  fost  întâmpinată  totdeauna  cu  refuz 
din  partea  bisericii  papiste.  Strădaniile  sale  unioniste  şi  lupta 
entuziastă  pe  care  a  dus-o  el  pentru  aşezarea  unor  raporturi 
mai  pacinice  între  popoare,  prin  eforturile  unite  ale  bisericilor 
creştine,  i-au  fost  consacrate  prin  premiul  „NobeP  pentru  pace, 
pe  care  l-a  primit  în  luna  Noemvrie  a  anului  trecut. 

Mgr.  Nathan  Sonderblom  s’a  născut  în  15  Ianuarie  1866 
în  Troenoe  districtul  Helsigland  (Suedia).  Tatăl  său  a  fost  pastor 
în  numita  localitate.  Şi-a  făcut  studiile  la  Universitatea  din  Upsala 
complectându- şi-le  la  Facultatea  de  teologie  protestantă  din 
Paris,  unde  a  fost  elevul  celebrului  profesor  Auguste  Sabatier. 
Din  1894  până  în  1901  a  fost  pastorul  comunităţii  protestante 
suedeze  din  Paris.  In  timpul  acesta  a  urmat  cursurile  la  „Ecole 
des  hautes  etudes".  In  1901  îşi  ia  doctoratul  în  teologie.  Revine  la 
Upsala  unde  ţine  cursuri  de  Istoria  religiunilor.  In  1912  a  fost 
chemat  profesor  la  Universitatea  din  Lipsa,  iar  în  1914  a  fost 
numit  arhiepiscop  de  Upsala. 

A  publicat  numeroase  cărţi  în  limba  suedeză,  franceză  şi 
germană.  Amintim :  Temeiurile  reformei  luterane  (1893) ; 
Desuoltarea  religioasă  şt  socială  (1898);  Fravashis  (1899);  Pre¬ 
dica  de  pe  munte  şi  veacul  nostru  (1899);  Viaţa  viitoare  după 
mazdaism  (1901);  Religiunile  lumii  (1905);  Biserica  Suediei 
(1908J;  Tatăl,  Fiul  şi  Duhul  sfânt  (19(79) ;  Istoria  generală  a 
religiunilor  (1912);  Teologia  naturală  şi  istoria  religiunilor 
(1913)  etc. 

Mgr.  Nathan  Solderblom  lasă  în  urma  sa  zece  copii,  dintre 
cari  câţiva  sunt  în  slujba  bisericii  suedeze  ca  pastori. 

*  INTERNĂ, 

CONGRESUL  „ASTREP.  In  zilele  de  13  şi  14  Septemvrie 
s'au  desfăşurat  la  Sf.  Gheorghe  serbările  societăţii  culturale 
„Astra",  cu  prilejul  adunării  generale  a  acestei  societăţi  care 
împlineşte  anul  acesta  şapte  decenii  de  rodnică  existenţă. 

Gândul  comitetului  central,  de  a  duce  congresul  „AstreP 
la  Sf.  Gheorghe,  în  inima  Sâcuimii,  a  fost  dintre,  cele  mai  fe¬ 
ricite.  Intr’adevăr  nici  o  parte  a  neamului  nostru  de  dincoace 
de  munţi  poate  nu  are  mai  mare  nevoie  de  îndemnuri  bune  şi 
de  manifestaţii  menite  să-i  trezească  conştiinţa  naţională,  ca 
Românii,  înstrăinaţi  în  parte,  din  diaspora-ua  Săcuimii, 

Adunarea  generală  din  anul  acesta  a  fost  onorată  de 
prezenţa  I.  P.  Sf.  Mitropolit  Nicolae  al  Ardealului,  care  încun- 

jurat  de  un  sobor  de  preoţi,  a  săvârşit  şi  sî.  Liturghie  în  bîse-  | 
rica  românească  din  localitate,  iar  după  sf.  Liturghie  a  rostit  o  J 
înălţătoare  predică,  arătând  superioarele  înfăptuiri  culturale  ale  | 
Bisericii  strămoşeşti  din  trecut  şi  rosturile  ei  culturale  din  viitor.  | 
Luminatul  cuvânt  arhieresc  a  fost  ascultat  cu  profundă  evlavie  | 
de  credincioşii  cari  abia  încăpeau  in  biserică.  Corul  şcoalei  nor-  ! 
male  de  fete  „Regina  Maria"  a  dat,  admirabil,  răspunsurile  li- 
turghice.  ■; 

Deschiderea  adunării  s’a  făcut  prin  vice-preşedintele  | 
„Astrei"  dl  Dr.  Gh.  Preda  în  prezenţa  unui  numeros  public,  în  ;>| 
frunte  cu  delegaţii  autorităţilor  militare  şi  civile  şi  cu  ai  so-  $ 
cietăţilor  culturale  (Casele  Naţionale,  Cultul  Patriei  etc). 

După  masă  a  avut  loc  conductul  etnografic  al  satelor  ro-  J 
mâneşti  din  judeţ.  Admirabil  organizaţi  s’au  prezentat  Arpătă*  * 
cenii,  cu  grupul  „nevestelor",  în  costume  pitoreşti,  şi  cu  „ter-  J 
îarii“  veseli.  7; 


După  conductul  care  a  dovedit  că  existăm  şi  în  Săcuime»  | 
şi  încă  puternic,  părintele  Dr.  I.  Lupaş,  profesor  universitar  şi  t* 
membru  al  Academiei  Române,  a  ţinut  de  pe  tribună  o  înălţă-  -f 
toare  cuvântare  popprului  imens  adunat  în  piaţa  oraşului.  ‘  '.j 

Congresiştii  au  vizitat  apoi  expoziţia  agricolă  şi  de  industrie 
casnică,  organizată  de  despărţământul  judeţean  al  „Astrei".  In  i 
industria  casnică,  fără  îndoială  Covasna  a  fost  mai  bine.  Lauda  ’ 
le  revine  harnicilor  Covâsneni  şi  iscusinţei  advocatului  Dr.  I.  i 
Culcă  —  organizatorul.  | 

Seara  a  avut  loc  un  frumos  festival  artistic,  organizat  de  f 
învăţătorii  din  judeţ  (dirigentul  corului:  înv.  I.  Iordache  din  Văl- 
cele),  în  cadrul  căruia  a  conferenţiat  profund  şi  impresionant,  | 
părintele  I.  Agârbiceanu.  } 

A  doua  zi:  program  administrativ. 

Demisia  dlui  preşedinte  V.  Goldiş  nu  a  fost  primită.  Ge-  '1 
stul  omagiază  după  vrednicie  pe  înţeleptul  conducător  al  „AstreiV  J 

NECULCE.  J 

,1 


NOTE  ŞI  INFORMAŢII. 

PREA  SFINŢITUL  Visarion,  episcop  de  Hotin,  a  scos  o 
carte,  şi  a  trimis-o  tuturor  protopopilor,  revistelor  şi  a  ziarelor 
din  ţară.  Aşa  ne-a  parvenit  şi  nouă. 

Cartea  cuprinde  o  serie  întreagă  de  propuneri  făcute  de 
zece  ani  încoace  de  către  P.  S.  episcop  din  Bălţi,  Sfântului 
Sinod,  pentru  înaintarea  sfintei  noastre  Biserici.  O  parte  din 
aceste  propuneri  n’au  putut  fi  înfăptuite  din  pricina  vitregiei 
vremurilor.  O  altă  parte  din  pricina  răutăţii  sau  negrijii  oame¬ 
nilor  politici.  Iar  o  altă  parte  nu  s’a  realizat,  că  nu  trebuia  să 
se  realizeze. 

De  aceea  P.  S.  Visarion  e  foarte  supărat.  E  nemulţumit 
că  împrejurările  şi  oamenii  de-opotrivă  au  refuzat  să-i  înfăp¬ 
tuiască  planurile  de  rezidire  a  Bisericii  strămoşeşti.  Iar  pentruca 
şi  lumea  neiniţiată  în  tainele  vieţii  bisericeşti  şi  mai  ales  ale 
vieţii  Sinodale  să  ia  cunoştinţă  de  propunerile  salutare  ticluite 
de  P.  S.  dela  Bălţi,  P.  S.  Sa  le  publică  astăzi  într’un  volum  în¬ 
titulat:  „Glas  în  pustie". 

Pân’aici,  nimic  excepţional.  Oricine  are  dreptul  să  arete 
lumii:  „Iată  eu  m’arn  frământat  şi  ’n  nopţi  de  neodihnă  am  ză¬ 
mislit  gânduri  de  bună  îndrumare  al  celui  mai  scump  aşeză¬ 
mânt  al  neamului.  Alţii  însă  n’au  găsit  de  cuviinţă  să  înfăp¬ 
tuiască  gândurile  mele.  Îmi  spăl  deci  mâinile...". 

Atât  i-ar  fi  fost  îngăduit  până  şi  unui  vlădică. 

P.  S.  Visarion  însă  nu  se  opreşte  aici.  Ci,  dintr’o  postură 
ibseniană,  dela  înălţimea  genialităţii  şi  a  impecabilităţii,  rosteşte 
osândă  grea  asupra  Sfântului  Sinod  şi  a  cierului  întreg  de-opo¬ 
trivă.  Se  izolează  în  atitudinea  horaţiană  de  unde  aruncă  te¬ 
merar  cuvântul  de  dispreţ:  Odi  profanum  vulgus“  (sinodul  şi 
clerul  de  mir)  et  arceol 

Ţinută  ibseniană  o  fi  asta  —  dar  nu  c  ţinută  creştinească. 
Iar  vlădiccască  şi  mai  puţin. 

Prea  Sfinţitul  îşi  epilogează  volumul  recent  cu  două  arti¬ 
cole,  în  cari  zugrăveşte  pe  membrii  Sf.  Sinod  aşa  de  cumplit, 
încât  te  cuprinde  groaza.  Scrise  de  un  mirean  sau  de  un  preot 
de  mir,  ele  ar  fi  putut  stârni  imediate  sancţiuni.  Dintre  cele  mai 
aspre. 

Nu  cităm  epitetele  cu  cari  P.  S.  Visarion  înveşmânta  por¬ 
tretele  colegilor  săi,  ale  membrilor  Sî.  Sinod  şi  îndeosebi  por- ' 
trelul  Preafericitului  paţriarh  Miron,  ca  să  nu  mai  tulburăm  pe 
nimeni.  Se  vor  găsi  alţii  ca  să  popularizeze  aceste  îlori  de  stil 
menite  să  facă  să  exulte  de  bucurie  pe  toţi  vrăşmaşii  Bisericii 
noastre.  „Unirea"  dela  Blaj,  la  care  P.  S.  Visarion  a  mai  cola¬ 
borat,  a  şi  început  reproducerea  „portretelor".  Şi  presa  catolică 
din  străinătate  nu  va  întârzia  să  facă  ceeace  face  surata  din 
mica  romă  de  pe  Tâmave. 

Hotărât,  P.'S.  dela  Bălţi  a  dat  cea  mai  cumplită  lovitură 
Bisericii  pe  care  crede  că’n  felul  acesta...  o  serveşte.  P.  S. 
Sa  se  plânge  că  în  Biserică  e  anarhie,  fără  să-şi  dea  seama, 
că  publicându-şi  „Glasul"  a  făcut  cel  mai  formidabil  gest  de 
anarhie. 

Şi  Sî.  Sinod  e  dator  să  curme  odată  această  anarhie. 
Altfel,  printr’o  falsă  toleranţă,  devine  el  însuşi  indirect  surpător 
de  Biserică.  V 

* 

SE  împlinesc  în  curând  şase  luni  de  zile  de  când  preoţii  , 
şi  funcţionarii  eclesiastici  nu,  şi-au  primit  salariile  dela  stat.' 
Asta  însemnează  o  jumătate  de  an  din  tembelism  păcătos,  de  , 
vinovată  indiferenţă  —  dusă  până  la  cinism  —  din  partea  Sta¬ 
tului,  recte  a  cârmuitorilor  lui,  şi  o  jumătate  de  an  de  mizerie, 
de  nedreptate  îndurată  de  cei  mai  umili  şi  cei  mai  devotaţi 
slujitori  ai  neamului.  E  un  record  apreciabil.  In  teorie  abia 
ţi  l-ai  putea  imagina.  Şi  totuşi  —  în  practică  —  el  a  fost  bătut. 
Mai  mult:  e  în  curs  de  ascensiune. 

Incontestabil,  întârzieri  au  mai  fost  în  plata  salariilor  func¬ 
ţionăreşti.  Ne  obicinuisem  cu  ele.  Cu  întârzieri  de-o  lună,  mult 
două.  Nu  ne  închipuisem  însă  ca  tocmai  guvernul  „ritmului 
nou"  să  inaugureze  sistemul  întârzierilor  de  câte-o  jumătate 
de  an. 

S’au  făcut  nenumărate  intervenţii  din  partea  autorităţilor 
bisericeşti,  pentruca  guvernul  să-şi  împlinească  datoria  legală  - 
faţă  de  biserică  şi  să  achite  salariile  slujbaşilor  ei.  Aşa  mize¬ 
rabile  cum  sunt,  dar  să  le  achite  măcar  mai  regulat.  In  loc  de 
plata  salariilor  întârziate  atât  de  cumplit,  autorităţile  bisericeşti 
s’au  pomenit  cu  pleaşca  unei  nouă  curbe  speciale,  aplicată 
retroactiv  dela  1  Ianuarie  1931,  pe  seama  preoţimii.  Suntem 
siguri,  că  dacă  mai  merge  aşa,  anul  viitor  preoţimea  noastră 
va  fi  scoasă  debitoare  şi  silită  să  plătească  ea  salar  Statului. 

Şi  —  curios :  câtă  vreme  clerul  nu  e  plătit  de  şase  luni 
de  zile,  guvernul  face  planul  să  mai  înfiinţeze  trei  subsecreta¬ 
riate  de  stat  pentru  procopsirea  încă  a  câtorva  „specialişti"  sau  .... 
„tehnicieni",  pe  cari  îi  va  îi  descoperit  proaspăt. 

Culmea  cinismului  însă  e  aiurea:  In  timp  ce  preoţimea 
e  lăsată  pradă  mizeriei,  şeful  guvernului  se  primblă  prin  Ardeal 

îăcând  declaraţii  solemne  ca  cele  ce  urmează:  „Fără  preoţi  şi 
fără  învăţători  se  poate  strica  o  ţară.  Cu  dânşii  se  poate  înte¬ 
meia  una“. 

Vrea  dl  Iorga  să  „strice  ţara“,  bătându-şi  joc  de  preoţi 
(şi  învăţători]? 

Şi  încă  o  întrebare:  De  câte  luni  nu  şi-au  ridicat  salariile 
onoratele  „personalităţi"  din  guvernul  „ritmului  nou“  ? 

* 

CONGRESUL  general  al  catolicilor  maghiari  din  ţară  a 
întrunit  zilele  trecute  la  Odorheiu  ca  la  zece  mii  de  oameni. 
Pentruca  nici  acest  congres  religios  să  nu  rămână  lipsit  de  tra¬ 
diţionala  notă  a  iredentismului  pe  care  catolicismul  unguresc  îl 
cultivă  atât  de  insistent,  au  fost  invitaţi  la  el  şi  doi  reprezen¬ 
tanţi  ai  catolicilor  din  Ungaria  „ciuntită",  foarte  cunoscuţi  agi¬ 
tatori  ai  iredentei  maghiare.  La  congres  a  participat  şi  un  de¬ 
legat  al  guvernului  român,  care  a  declarat  solemn  şi  fără  ru¬ 
şine,  că  Biserica  dominantă  a  statului  român  este  nedreptăţită, 
întru  cât  statul  nu-i  acordă  acelaş  sprijin  material  pe  care  îl 
acordă  cultelor  minoritare.  Mai  lipsea  doar  ca  reprezentantul 
guvernului  să  declare  tot  aci,  că  guvernul  român  îşi  face  un 
titlu  de  glorie  din  această  nesocotire  a  drepturilor  Bisericii  orto¬ 
doxe,  drepturi  înscrise  în  constituţia  ţării. 

* 

REGIMUL  dictatorial  din  Spania  s’a  prăbuşit.  Regele  s’a 
exilat  de  bună  voie,  deocamdată  în  Anglia,  continuându-şi  viaţa 
sportivă  pentru  care  a  avut  totdeauna  o  deosebită  pasiune.  Re¬ 
voluţia  care  a  aşezat  regimul  republican  în  peninsula  iberică 
n’a  fost  de  loc  mai  brează  decât  alte  revoluţii.  Nu  puteau  lipsi 
deci  nici  atrocităţile.  Revoluţionarii  s’au  dedat  la  tot  felul  de 
acte  sălbatice.  Mai  ales  clienţii  închisorilor,  scăpaţi  din  domi¬ 
ciliul  lor  forţat,  şi-au  dat  frâu  liber  furiei  lor  acumulate,  incen¬ 
diind  şi  devastând  palate,  biserici,  mănăstiri.  Pasiunea  lor  răs- 
bunătoare  s’a  îndreptat  mai  ales  împotriva  Bisericii  catolice, 
care  a  fost  stâlpul  principal  care  a  susţinut  vechiul  regim.  Mulţi 
ierarhi  şi  preoţi  au  fugit  peste  graniţe,  căutând  să  scape  din 
faţa  prăpădului. 

In  noua  republică  spaniolă  Biserica  catolică  nu  mai  este 
Biserica  statului,  ci  e  separată  de  stat  şi  tratată  la  fel  ca  orice 
altă  confesiune.  De  aceea  catolicismul,  obicinuit  şi  în  Spania 
ca  şi  aiurea  cu  o  situaţie  privilegiată,  în  noua  stare  de  lucruri 
o  va  duce  greu.  tŞi-o  va  duce  cu  atât  mai  greu  în  Spania, 
pentru  motivul  că’  noua  republică  pare  a  fi  mai  mult  roşie 
decât  de  altă  culoare.  Fireşte,  constatăm  numai  faptul,  fără 
a.  ne  bucura. 

* 

SUB  titlul  „O  nouă  dovadă  asupra  sentimentelor  lui  Şa- 
guna"  părintele  canonic  Dr.  N.  Brânzeu  publică  un  articol  în 

Nr.  13-14  al  „Păstorului"  său  sufletesc,  căutând  să  înfăţişeze? 
pe  marele  arhiereu,  dătător  de  legi  şi  datini,  al  Bisericii  ortok 
doxe  de  dincoace  de  Carpaţi  ca  „un  caracter  nestatornic"  şl 
„ca  cel  mai  bun  maghiar  între  cei  de  legea  grecească".  „Do¬ 
cumentarea"  acestui  „adevăr"  e  făcută  pe  „temeiul"  unui  „studiu" 
al  lui  M.  Teodorian  Carada  şi  al  unei  notiţe  fugare  dintr’o  ga¬ 
zetă  locală.  Potrivit  vechiului  său  nărav,  „Păstorul"  dela  Lugoj 
încearcă  să  umbrească  personalitatea  covârşitoare  a  mitropoli¬ 
tului  Şaguna.  Ştiţi :  prea  este  mare,  pusă  alături  de  a  colegului 
său  contimporan  din  biserica  unită.  încercarea  părintelui  N. 
Brânzeu  e  ridicolă.  E  munca  şoarecelui  care  vrea  să  surpe  uh 
munte.  Poate  ar  fi  mai  de  folos  ca  D-sa  să  cerceteze  viaţa 
mitropolitului  unit  de  pe  vremea  lui  Şaguna;  căci  aci  istoria 
are  încă  multe  rectificări  de  făcut.  Şi,  la  urma  urmelor,  figura 
istorică  a  ierarhului  unit  e  şi  mai  aproape  de  părintele  Brânzeu. 
decât  alui  Şaguna. 

* 

CONGRESUL  Asociaţiei  clerului  „A.  Şaguna"  din  Mitro¬ 
polia  Ardealului  va  avea  loc  probabil  în  28  şi  29  Octomvrie  a.  c. 
la  Alba-Iulia.  El  va  comemora  cele  10  veacuri  dela  sinodul  ecu¬ 
menic  eîesin,  170  de  arii  dela  mucenicia  călugărului  Şoîronie  şi 
60  de  ani  de  viaţă  ai  dlui  N.  lorgn. 

Congresul  se  va  ocupa  din  nou  de  situaţia  bisericii  în  stat,, 
de  nâcaziiriie  bugetare  ale  preoţimii  martirizate  de  cârmuirea 
„ritmului  nou”,  va  preci/a  r.i [.orturile*  Asociaţiei  clerului  „A. 
Şaguna*  cu  Asociaţia  generala  a  clerului  etc. 

Congresul  din  anul  acesta  va  fi  prilejul  unor  impresionante 
serbări  religioase  şi  al  unor  discuţii  animate  în  jurul  problemelor 
de  cel  mai  vital  interes  pentru  Sf.  noastră  Biserică  şi  pentru 
slujitorii  ei.  N.  C. 


